Raha Faiy: Kukulhu Bajiyaa - One Online\nބަޖިޔާ--- ފޮޓޯ/ ދި އިސްލާމް\nރަހަފަތް: ކުކުޅު ބަޖިޔާ\nނަމަވެސް ދިވެހިންނަކީ ތަފާތު ބާވަތްތަކުގެ ރަހަތައް ތަޖުރިބާކުރާ ބައެކެވެ. އެގޮތުން ކުކުޅު ބަޖިޔާއަކީވެސް ރޯދަ ވީއްލާ ގަޑިއަށް ވަރަށް ކަމުދާ ކެއުމެކެވެ.\n2 ޖޯޑު ކުކުޅު މަސް (ފެނު ކައްކާފައި)\n1/2 ކިލޯ ފިޔާ\n2 ގިތެޔޮ މިރުސް\n1 ސަމުސާ ހަކުރު\n1 ސަމުސާ މުގުރި މިރުސް\n2 ސަމުސާ މުގުރި ހަވާދު (ދިވެހި ހަވާދުވެސް ބޭނުންކުރެވިދާނެ)\n2 ސަމުސާ މާޖިރިން\n1 އިންޗި ފޮނިތޮށި (ކުދިކޮށް ފުނޑުވާފައި)\n2 ރާނބާފަތް (2އިންޗީގެ)\n1 އިންޗި އިނގުރު (ގާނާފައި)\nއެންމެ ފުރަތަމަ ފިޔާ ބޮޑެތިކޮށް ކޮށާށެވެ. އަދި ހިކަނދިފަތް ރާނބާފަތް، ފިޔާ، ކުޑަ ތެޔޮފޮދެއްގައި ވަޅޯކުރާށެވެ. ފިޔާކޮޅު ދެބަޔަށް ރޯފިލުމުން ބަހައްޓާށެވެ. ފިޔާ ވަޅޯކުރާއިރު ކުޑަ ގިތެޔޮ މިރުސްކޮޅެއް ލުމުން ރަހަ މީރުވާނެއެވެ. އެއަށްފަހު 1 ފިޔާ، ގިތެޔޮ މިރުސް ކޮށުމަށްފަހު ލޮނު އަދި ލުނބޯހުތް ޖަހައިގެން މޮޑެލާށެވެ. އަދި މަސް، ހަވާދު، މުގުރި މިރުސް، ހަކުރު، ލޮނުމެދު، އިނގުރު، އަދި ފޮނިތޮށި، އަޅައިގެން ރަނގަޅަށް މޮޑެލާށެވެ. އެއަށްފަހު ފުށް މޮޑޭށެވެ. ފުށްމޮޑޭނީ މާޖިރިން، ބިސް، އަދި ކުޑަ ލޮނުކޮޅެއް ޖަހައިގެން ހޫނުފެނުގައެވެ. ދެން ރޮށި ދަމާފައި ރޮއްޓެއް ހަތަރު ބަޔަށް ކަފާލާށެވެ. އެއަށްފަހު ބަޖިޔާ ހަދާފައި ތެލުގައި ތެލުލާށެވެ.


Abs aruvan beynunkuraane device eh!\nއެބްސް އަރުވަން ބޭނުންކުރާނެ ޑިވައިސްއެއް!\nއެބްސް އަރުވަން ބޭނުންވާ މީހުންނަށް ހާއްސަކޮށްގެން އުފައްދާފައިވާ މި ޑިވައިސްގެ ނަމަކީ "އެމްސްކަޕްޓް" --\nހަށިގަނޑުގެ ބައްޓަން ރީތިކޮށްލައި އެބްސް އަރުވާލުމަކީ މިހާރު ކޮންމެ މީހަކުވެސް އެންމެ ބޭނުންވާނެ ކަމެވެ. ބޮޑު ބަނޑެއް މިހާރު މީހުން ބޭނުމެއް ނުވެ އެވެ. އެކަމަކު އެބްސް އެރުވުމަކީ އެހާ ފަސޭހަވެސް ކަމެއް ނޫނެވެ. ކިރިޔާވެސް އެބްސް އަރާވަރު ވަނީ އާދަކޮށް ތިން ހަތަރު މަހު ޖިމަށް ގޮސްލައި ރަނގަޅަށް ކަސްރަތުކޮށްލާއި ހިސާބުންނެވެ.\nޖިމަށް ނުގޮސް އަދި ކަސްރަތުވެސް ނުކޮށް އެބްސް އެރުވިދާނެ ގޮތެއް އެކަމަކު އެބަ އޮތެވެ. އެބްސް އަރުވަން ބޭނުންވާ މީހުނަށް ހާއްސަ ޑިވައިސްއެއް މިހާރު ވަނީ ތައާރަފުކޮށްފަ އެވެ. "އެމްސްކަޕްޓް" ކިޔާ މި ޑިވައިސްއަކީ އެމެރިކާގެ ފުޑް އެންޑް ޑްރަގް އެޑްމިނިސްޓްރޭޓީވްއިން ބަލައިގެންފައިވާ ޑިވައިސްއެކެވެ.\n"އެމްސްކަޕްޓް" ހަށިގަނޑުގެ މަސުލް މާސް 16 ޕަސެންޓް އިތުރުކޮށްދެ އެވެ. އަދި މީހާގެ އުނަގަނޑު ފުޅާމިން 19 ޕަސެންޓަށް ކުޑަކޮށްދެ އެވެ. މި ޑިވައިސް ބޭނުން ކުރަނީ މިކަމަކަށް ހާއްސަ ޓްރީޓްމަންޓެއްގަ އެވެ. މި ޓްރީޓްމަންޓް ނަގައިގެން ދެ ހަފްތާގެ ތެރޭގައި ނަތީޖާ ނެރެވިދާނެ އެވެ. އެއީ މަދުވެގެން ހަފްތާއެއްގެ ދެ ދުވަހު، 30 މިނެޓުގެ ސެޝަންއެއް ނަގާނަމަ އެވެ.\nމި ޑިވައިސް ބޭނުން ކޮށްގެން އެއްވެސް ކަހަލަ ތަދެއް ނުވާނެ އެވެ. މީގައި އިންނާނީ ރަބަރު ޕެޑެއް ހަރުކޮށްފަ އެވެ. ހަށިގަނޑުގައި އެބްސް އަރުވަން ބޭނުންވާ ހިސާބުގައި މި ޑިވައިސް ޖެއްސުމުން އިލެކްޓްރޯމެގްނެޓިކް ވޭވްސްތަކެއް ފޮނުވާނެ އެވެ. އެއާއެކު އުފެދޭ ވައިބްރޭޝަންއާއެކު ހަށިގަނޑުގެ މަސްތަކަށް ކަސްރަތު ލިބޭނެ އެވެ. ސަރުބީތައް ވެސް ވިރޭނެ އެވެ.\n"އެމްސްކަޕްޓް" ކިޔާ މި ޑިވައިސްއަކީ އެމެރިކާގެ ފުޑް އެންޑް ޑްރަގް އެޑްމިނިސްޓްރޭޓީވްއިން ބަލައިގެންފައިވާ ޑިވައިސްއެއް --\nއެބްސްގެ އިތުރުން ހަށިގަނޑުގެ އެހެން ގުނަވަންތަކަށް ކަސްރަތު ހޯދައިދިނުމަށް ވެސް މި ޑިވައިސް ބޭނުންކުރެ އެވެ.\nމި ޑިވައިސް ބޭނުންކޮށްގެން ހަދާ ޓްރީޓްމަންޓް އަގުވެސް ބޮޑެވެ. ޝެޝަނެއްގައި 30 މިނެޓް އިންނައިރު، ކޮންމެ ޝެޝަނަކަށް 750 ޑޮލަރު ހަރަދުވެ އެވެ. މުޅި ޓްރީޓްމަންޓް އެއްކޮށް ނަގާނަމަ 3،000 ޑޮލަރު ހޭދަވާނެ އެވެ. އަދި މި ޓްރީޓްމަންޓްއިން ނުކުންނަ ނަތީޖާ ދާއިމީކޮށް ބަހައްޓަން ބޭނުންނަމަ އާދަކޮށް މިކަން ކުރަންޖެހެ އެވެ.\nދަރިމައިވުން ކޮންޓްރޯލް ކުރަން އެހީވެދޭނެ އާ އީޖާދެއް


ބޭނުންވާ މިންވަރަށްވުރެ އިތުރަށް ވެކްސިން ނުގަތުމަށް ދެކުނު އެފުރިކާގެ ރައީސް ގޮވާލައްވައިފި ބޭނުންވާ މިންވަރަށްވުރެ އިތުރަށް ވެކްސިން ނުގަތުމަށް ދެކުނު އެފުރިކާގެ ރައީސް ގޮވާލައްވައިފި\nދެކުނު އެފުރިކާގެ ރައީސް، ސައިރިލް ރަމަފޯސާ - ފޮޓޯ: ރޮއިޓަރސް\nބޭނުންވާ މިންވަރަށްވުރެ އިތުރަށް ކޯވިޑް-19 ވެކްސިން ނުގަތުމަށް ދެކުނު އެފުރިކާގެ ރައީސް، ސައިރިލް ރަމަފޯސާ މުއްސަނދި ޤައުމުތަކަށް ގޮވާލައްވައިފިއެވެ.\nއެފްރިކާ ބައްރުގައި މިހާތަނަށް 3.47 މިލިއަން މީހުންނަށް ކޯވިޑް-19 ޖެހި 86،107 މީހުންވަނީ އެބަލީގައި މަރުވެފައެވެ. އެފްރިކާ ބައްރުގައި ކޯވިޑް-19 ޖެހިފައިވާ މީހުންގެ ތެރެއިން ދެބައި ކުޅަ އެއްބަޔަށްވުރެ ގިނަ މީހުންނަށް ބަލިޖެހިފައިވަނީ ދެކުނު އެފްރިކާގައެވެ. ދެކުނު އެފުރިކާގައި މިހާތަނަށް 1.4 މިލިއަން މީހުންނަށް ކޯވިޑް-19 ޖެހިފައިވާއިރު 41،117 މީހުންވަނީ މަރުވެފައެވެ. އެފްރިކާ ބައްރުގައި ދިރިއުޅޭ 1.3 ބިލިއަން މީހުންނަށްވާ ވަރަށް ކޯވިޑް-19 ވެކްސިން ހޯދުމުގައި އެފުރިކާގެ ޤައުމުތަކުންދަނީ ބޮޑެތި ގޮންޖެހުންތަކާއި ކުރިމަތިލަމުންނެވެ.\nވޯލްޑް އެކޮނޮމިކް ފޯރަމްގައި ވާހަކަދައްކަވަމުން ރައީސް ރަމަފޯސާ ވިދާޅުވީ ކޯވިޑް-19ން އަރައިގަތުމަށް ޤައުމުތަކުން އެކުގައި މަސައްކަތްކުރަންޖެހޭކަމަށާއި މުއްސަނދި ޤައުމުތަކުން ބޭނުންވާ މިންވަރަށްވުރެ އިތުރަށް ގަނޑުކޮށްގަނެ، ރައްކާކޮށްފައިވާ ވެކްސިންތައް އެހެން ޤައުމުތަކަށް ލިބޭނެގޮތަށް އެ ޤައުމުތަކުން ދޫކޮށްލަންޖެހޭކަމަށެވެ. ބައެއް ޤައުމުތަކުން އެ ޤައުމުގެ އާބާދީގެ ހަތަރު ގުނައަށް ފުދޭވަރަށް ވެކްސިން ގަނެ ރައްކާކޮށްފައިވާކަމަށާއި އޭގެ ސަބަބުން ބައެއް އެހެން ޤައުމުތަކަށް ވެކްސިން ނުލިބޭކަމަށް ރައީސް ރަމަފޯސާ ވިދާޅުވިއެވެ.\nމިދިޔަ ހަފުތާގައި ދުނިޔޭގެ ޞިއްޙަތު ޖަމުޢިއްޔާ، ޑަބްލިއުއެޗުއޯގެ ޑިރެކްޓަރ ޖެނެރަލް ޓެޑްރޮސް އަދަނަމް ގެބްރިއޭސުންވަނީ ދުނިޔޭގެ ޤައުމުތަކަށް ހަމަހަމަކޮށް ވެކްސިން ލިބެން ނެތުމަކީ ބޮޑު ކާރިޘާއެއްގެ ގޮތުގައި ސިފަކުރައްވާފައެވެ. އޭނާވަނީ ވެކްސިންގެ ޑޯޒްތައް ދުނިޔޭގެ ހުރިހާ ސަރަޙައްދަތަކަށް އިންސާފުވެރިކަމާއެކު ލިބޭނެ އިންތިޒާމް ހަމަޖެއްސުމަށް ޤައުމުތަކަށާއި ވެކްސިން އުފައްދާ ކުންފުނިތަކަށް ގޮވައިލައްވައިފައެވެ.\nރައީސް ރަމަފޯސާއަކީ އެފްރިކަން ޔޫނިއަންގެ މުޤައްރިރެވެ. މިމަހުގެ ތެރޭގައި އެ ޔޫނުއަނުންވަނީ އެފްރިކާ ބައްރަށް 270 މިލިއަން ވެކްސިން ޑޯޒް ހޯދައިފައެވެ. ޑަބްލިއުއެޗުއޯގެ ފަރާތުން ހިންގާ ކޯވެކްސް މަޝްރޫއިން އެ ބައްރަށް 600 މިލިއަން ވެކްސިން ޑޯޒް ލިބޭނެއެވެ. އެ ޑޯޒްތައް މި އަހަރުގެ ތެރޭގައި ލިބޭނެކަމަށް ބެލެވޭ ނަމަވެސް އޭގެ ތެރެއިން އެއްވެސް މިންވަރެއް މިހާތަނަށް އެފްރިކާއަށް ފޯރާފައެއް ނުވެއެވެ. އެއާ ޚިލާފަށް ވިލާތާއި އޭޝިޔާއާއި އެމެރިކާގެ ޤައުމުތަކުގައި ވެކްސިން ދިނުމުގެ މަޝްރޫޢުތައް ފެށިގެން މިހާރު ކުރިއަށްދެއެވެ.\nއިނގިރޭސިވިލާތުންވަނީ އެ ޤައުމުގެ 67 މިލިއަން މީހުންގެ އާބާދީއަށް ކޯވިޑް-19އާއި ދެކޮޅަށް އުފައްދާފައިވާ އެކި ވެކްސިންތަކުގެ 367 މިލިއަން ޑޯޒް ގަނެފައެވެ. ވިލާތުގެ އިއްތިޙާދުންވަނީ 450 މިލިއަން މީހުންގެ އާބާދީއަކަށް 2.3 ބިލިއަން ވެކްސިން ޑޯޒް ހޯދާފައެވެ.\nދެކުނު އެފްރިކާއަށް ފުދޭ މިންވަރަށް ވެކްސިން ހޯދާފައިނުވާކަމަށް ބުނެ އެ ޤައުމުގެ ރައްޔިތުންގެ ހިތްހަމަނުޖެހުންވަނީ ރައީސް ރަމަފޯސާއަށް އަމާޒުވެފައެވެ. ވެކްސިނާއި ގުޅޭގޮތުން ވާހަކަދައްކަވަމުން ރަމަފޯސާ ވިދާޅުވީ އެފުރިކާގެ ޤައުމުތަކަށް އަވަސްގޮތަކަށް ވެކްސިން ބޭނުންވާކަމަށާއި އެއްބައި ޤައުމުތަކުން ވައިރަހާއި ދެކޮޅަށް ވެކްސިން ދޭއިރު އަނެއްބައި ޤައުމުތަކުން ވެކްސިން ނުދޭނަމަ ބައްޔާއި ދެކޮޅަށް ރައްކާތެރިކަމެއް ނެތްކަމަށެވެ.


Peepeeem holhuasheegai ruqyaa jehun huhtaalaifi !\nޕީޕީއެމް ހޮޅުއަށީގައި ރުޤްޔާ ޖެހުން ހުއްޓާލައިފި !\nކުޅުދުއްފުށީގައި ހުންނަ ޕީޕީއެމްގެ ހޮޅުއަށީގައި ލައުޑް ބޭނުންކޮށްގެން ރުޤްޔާ ޖަހަން ފަށާފައިވަނީ މިމަހުން ފެށިގެންނެވެ. އަޑުގަދަކޮށް ރުޤްޔާ ޖަހަމުންދާތީ ބައެއް ފަރާތްތަކަށް އުނދަގޫވެގެން އެމައްސަލަ ވަނީ ކައުންސިލްގައި އާއި ފުލުހުންނަށްވެސް ޝަކުވާކޮށްފަ އެވެ.\nއަޑުގަދަކޮށް ރުޤްޔާ ޖަހާތީ ސިހުރުގެ އަސަރުކޮށްފައި ތިބި ގިނަ ބަޔަކަށް ނަފްސާނީ ގޮތުން އަސަރުކޮށްގެން ކައުންސިލަށް ރިޕޯޓްކޮށްގެން އެކަން ހައްލުކޮށްދިނުމަށް ފުލުހުންނަށްވެސް ވަނީ އެދިފަ އެވެ. ނަމަވެސް ފުލުހުން އެކަން ހުއްޓުވާފައެއް ނުވެ އެވެ.\nއެތަނުން ރުޤްޔާ ޖެހުން ހުއްޓާލާފައިވަނީ އިއްޔެއިން ފެށިގެން ނެވެ. އާންމުކޮށް އެތަނުން ރުޤްޔާ ޖަހަމުންދަނީ ހެނދުނު އާއި ހަވީރު އެވެ. ނަމަވެސް ކުއްލިއަކަށް ރުޤްޔާ ޖެހުން ހުއްޓާލީ ކީއްވެކަމެއް ސާފެއް ނުވި އެވެ.\nކުޅުދުއްފުށީގައި ޕީޕީއެމްގައި އިސްކޮށް އުޅުއްވާ ފަރާތެއް ކުރިން ކޭއޯއަށް ދެއްވި އިންޓަވިއުގައި ބުނީ ޕީޕީއެމް ހޮޅުއައްޓެއްވިޔަސް އެތަނުގައި ރުޤްޔާ ޖަހަނީ އެފަރާތުން އަންގައިގެން ނޫން ކަމަށާއި އެތަނުގައި ތިބޭ މީހުންނަށް އަމިއްލައަށް ފެނިގެން ކަމަށެވެ. އެކަން ކުރުމަށް މާލެއަކުންވެސް އަދި ޕީޕީއެމްއަކުންވެސް އަންގާފައިނުވާނެކަމަށް އޭނާ ބުނެފައިވެ އެވެ.\nޕީޕީއެމް ހޮޅުއަށީގައި އަޑުގަދަކޮށް ރުޤްޔާ ޖަހާތީ ބައެއް ފަރާތްތަކަށް އުނދަގޫވަނީ !\nމިކަމުގައި ޕީޕީއެމް ކަންކަމުގައި އިސްކޮށް އުޅޭ އެހެން މީހަކު މިނޫހަށް ކުރިން ދެއްވި އިންޓަވިއުގެ ބުނެފައިވަނީ އެތަނުގައި ރުޤްޔާ ޖަހަނީ އެމީހުންނަށް އަމިއްލައަށް ފެނިގެން ކަމަށާއި އެކަން ކުރަމުންދަނީ ސިހުރުގެ އަޑުތައް ގިނަވެފައިވާތީ އެކަމަށް ހައްލެއް ހޯދުމަށް ކަމަށެވެ. އަދި އެތަނުގައި އެކަން ކުރާތީ އިދިކޮޅު ފަރާތްތަކުން ނޫން އެހެން ބަޔަކު އެކަމުގައި ޝަކުވާކޮށްފައިނުވާކަމަށް އޭނާ އޭރު ބުނެފައިވެ އެވެ.\nރުޤްޔާ ޖެހުމަކީ ރަށުގެ އަމާންކަމަށް އޮތް ނުރައްކަލެއްކަމަށްވަންޏާމުން އެކަމާ އުޅޭނީ ކަމާ ގުޅުން ހުރި މުވައްސަސާތަކުން ކަމަށް އޭނާ ބުންޏެވެ. އެފަދަ ފަރާތްތަކުން އެކަން ހުއްޓާލުމަށް އެދިއްޖެނަމަ އެކަން ނުކުރާނެކަމަށް އޭނާ ބުންޏެވެ.


Saudi ah jaasoos kohdhin Twitter ge2muvazifaku hayyaru kohfi\nސައުދީއަށް ޖާސޫސް ކޮށްދިން ޓްވިޓާގެ ދެ މުވައްޒަފަކު ހައްޔަރުކޮށްފި\nއެމެރިކާގައި ހުންނަ ޓުވިޓާގެ މައި އޮފީސް\nސައުދީއަރަބިއްޔާއަށް ޖާސޫސް ކޮށްދިނުމުގެ ކުށުގައި ޓުވިޓާގައި މަސައްކަތް ކުރަމުން ދިޔަ ދެ މީހަކު ހައްޔަރު ކޮށްފި އެވެ. މި ދެމީހުންގެ ތެރެއިން އެކަކީ ސައުދީ ރައްޔިތެކެވެ. ދެވަނަ މީހާއަކީ އެމެރިކާގެ ރައްޔިތެކެވެ.\nމި ދެ މުވައްޒަފުން ވަނީ ސައުދީގެ ރަސްކަމުގެ ނިޒާމަށް ފާޑު ކިޔަމުން ދިޔަ ޓުވީޓާ އެކައުންޓެއްގެ މައުލޫމާތު ގަވާއިދާ ހިލާފަށް ހޯދާ ސައުދީއާ ހިއްސާކޮށްފަ އެވެ. އެ ޓުވިޓާ އެކައުންޓު ނިސްބަތްވާ މީހާގެ ޒާތީ މައުލޫމާތު ވެސް ޓުވިޓާ މެދުވެރިކޮށް ހޯދައި ސައުދީގެ އޮފިޝަލުންނާ ހިއްސާކޮށްފައި ވެއެވެ. އެ ދެ މީހުން މިހާރު ވަނީ ޓުވިޓާގެ ވަޒީފާއިން ވަކިކޮށްފަ އެވެ.\nމިއީ ސައުދީއަށް ނިސްބަތްވާ މީހަކު އެމެރިކާގައި ހުރެ ސައުދީއަށް ޖާސޫސް ކޮށްދިން ފުރަތަމަ ފަހަރެވެ. އެ ދެމީހުންގެ މައްޗަށް ޖާސޫސް ކުރުމުގެ ކުށުގެ ދައުވާ ވަނީ އުފުލާފަ އެވެ. އަދި ގަވާއިދާ ހިލާފަށް މީހެއްގެ ޒާތީ މައުލޫމާތު ހޯދައި، އެއިން ނަފާ ހޯދި ކަމުގެ ދައުވާ ވެސް ވަނީ ކޮށްފަ އެވެ. މި ދެ މީހުނަކީ 2015 ވަނަ އަހަރުން ފެށިގެން ޓުވިޓާގައި މަސައްކަތް ކުރަމުން ދިޔަ މީހުންނެވެ.\nދެހާސް ފަނަރަ ވަނަ އަހަރުން ފެށިގެން މިހާތަނަށް މި ދެ މީހުން ވަނީ ސައުދީގެ ރަސްކަމަށް ފާޑު ކިޔައި ޓުވީޓު ކުރަމުން ދިޔަ 6،000 މީހުންގެ މައުލޫމާތު ސައުދީއާ ހިއްސާކޮށްފަ އެވެ. އެމެރިކާއިން ތުހުހަމަތު ކުރާ ގޮތުގައި ހައްޔަރުކުރި ދެ މީހުންނަކީ ވެސް ސައުދީން ޖާސޫސީ ތަމްރީނު ހޯދުމަށްފަހު ޓުވިޓާއާ ގުޅުނު ދެ މީހުންނެވެ.\nއެމެރިކާ ސައުދީ އަަރަބިއްޔާ\nއެކަހެރި ކޮށްލަން އެމެރިކާކުރާ މަސައްކަތް ކާމިޔާބެއް ނުވާނެ: އީރާން\nއިރާނުން އެމެރިކާއާއެކު މަޝްވާރާއެއް ނުކުރާނެ: ރޫހާނީ ލީޑަރު


Bidheyseenge athun remittance tax nagan MIRA thayyaaru vejje | Mihaaru\nމީރާ އިން ހިދުމަތް ހޯދަން ގޮސް ތިބި ބަޔަކު މަޑުކޮށްލައިގެން: ރެމިޓެންސް ޓެކްސް ނަގަން ފަށަން ދަނީ ތައްޔާރުވަމުން. --މިހާރު ފޮޓޯ: ނިޝާން އަލީ\nބިދޭސީންގެ އަތުން ރެމިޓެންސް ޓެކްސް ނަގަން މީރާ ތައްޔާރުވެއްޖެ\n19 ސެޕްޓެމްބަރ 2016 - 12:16 21 comments\nދައުލަތުގެ ޓެކްސް އިދާރާގެ އޮފިޝަލަކު މިއަދު ވިދާޅުވީ ރެމިޓެންސް ޓެކްސް ނެގުމާ ބެހޭ ގަވައިދުގެ ޑްރާފްޓެއް ތައްޔާރުކުރުމަށްފަހު އާއްމުންގެ ހިޔާލު ހޯދަން މިހާރު ހުޅުވާލާފައިވާ ކަމަށެވެ. އަދި އެ ޓެކްސް ނަގަން ފަށާއިރު އެ ގަވައިދަށް އަމަލުކުރަން ފަށާނެ ކަމަށް ވެސް އޭނާ ވިދާޅުވި އެވެ.\n"މީގެ ހުރިހާ މާއްދާއެއް އެ ހުރީ އާއްމުންގެ ހިޔާލަށް ހުޅުވާލާފައި. އޭގެ ބޭނުމަކީ ގަވައިދުގެ ހުރިހާ މާއްދާއަކަށް ވެސް ހިޔާލު ހޯދުން. އަޅުގަނޑުމެން މަސައްކަތްކުރަމުން މިގެންދަނީ ގަވައިދު ފައިނަލްކުރުމަށް ފަހު މިމަހުގެ ފަހުކޮޅު އާއްމުކުރުމަށް،" އެ އޮފިޝަލް ވިދާޅުވި އެވެ.\nއޭނާ ވިދާޅުވީ ރެމިޓެންސް ޓެކްސް މީރާގެ ސިސްޓަމްތަކަށް ގެންނަން ޖެހޭ ބަދަލުތައް ގެނެސް ޓެކްސް ނަގަން ފަށަން ތައްޔާރުކޮށްފައިވާ ކަމަށެވެ.\nބިދޭސީން ރާއްޖެއިން ބޭރަށް ފޮނުވާ ފައިސާއިން ތިން ޕަސެންޓް ޓެކްސްގެ ގޮތުގައި ނަގާނީ އެ މީހަކު ފޮނުވާ އަދަދުންނެވެ. އެ ފައިސާ ނަގާނީ ސީދާ ފޮނުވާ މީހެއްގެ އަތުންނެވެ.\n"ގާނޫނުގައިވާ ގޮތުން ޓެކްސް ނަގަން ޖެހެނީ ޑިޕޮސިޓްކުރާ އަދަދަކުން ނޫން. އެ މީހަކު ފޮނުވާ އަދަދަކުން. މި ޓެކްސް ނަގަން ފެށުމުން ބޭރަށް ފައިސާ ހިފައިގެން ދެވޭނެ އުސޫލްތަކެއް ވެސް ހިމަނާފައިވާނެ،" މީރާގެ އޮފިޝަލް ވިދާޅުވި އެވެ.\nމީރާއިން އެކުލަވާލާފައިވާ ޑްރާފްޓްގައިވާ ގޮތުން ބިދޭސީއަކު ރާއްޖެއިން ބޭރަށް ފުރާ ނަމަ އެ މީހަކު ގެންދާ ބޭރު ފައިސާގެ ޑިކްލެއާކުރަން ޖެހެ އެވެ. އަދި ޑިކްލެއާކުރުމަށް ފަހު ފުރައިގެން ދެވޭނީ ގާނޫނުގައިވާ ގޮތުގެ މަތިން ޓެކްސް ދެއްކުމަށްފަހު ކަމަށް ވެސް އެ ޑްރާފްޓްގައި ބުނެފައިވެ އެވެ. ނަމަވެސް ޑިކްލެއާކުރަން ޖެހެނީ ކިހާ މިންވަރެއްގެ ފައިސާއެއް ކަމެއް އެ ޑްރާފްޓްގައި ހިމަނާފައެއްނުވެ އެވެ.\nއެ އޮތޯރިޓީން އަލަށް އެކުލަވާލާ ގަވައިދުގެ ދަށުން ރާއްޖޭގައި ހުރި ވިޔަފާރި ބޭންކުތަކާއި ބޭރަށް ފައިސާ ފޮނުވުމުގެ ހިދުމަތްދޭ ހުރިހާ ތަނެއް މީރާގައި ރެމިޓެންސް ޓެކްސް ފޮނުވުމުގެ ހިދުމަތް ދިނުމަށް ރަޖިސްޓްރީކުރަން ޖެހެ އެވެ. އަދި އެ ގަވައިދުގެ ދަށުން ރަޖިސްޓްރީނުކޮށް ހިދުމަތް ދޭ ފަރާތްތަކާ މެދު ގާނޫނުގައިވާ ގޮތުގެމަތިން ފިޔަވަޅު އެޅޭނެ ކަމަށް ވެސް އެ ޑްރާފްޓްގައި ބުނެފައިވެ އެވެ.\nވަޒީފާއާ ބެހޭ ގާނޫނުގައިވާ ގޮތަށް ބިދޭސީންނަށް އެކައުންޓް ހުޅުވައިދިނުމުގެ ކަންތައްތައް ބޭންކުތަކުން ދަނީކުރަމުންނެވެ. އެގޮތުން ބީއެމްއެލްގައި ރުފިޔާއިން އެކަންޓް ހުޅުވާ ނަމަ 500ރ. އަދި ޑޮލަރުން ނަމަ 20 ޑޮލަރު އެކަންޓް ހުޅުވަން ދައްކަން ޖެހެ އެވެ.\nއިތުރު ލިޔުންތައް ބިދޭސީން މުވައްޒަފުން މީރާ ދައުލަތުގެ އާމްދަނީ


REPORT: Yameen ge maruge thahugeegu ves hamaedhimaalah?! | Mihaaru\nޔާމީން ރަޝީދުގެ މަރަށް އެއް މަސް ފުރިފައިވާއިރު ކަމާ ބެހޭ ފަރާތްތަކުން ޖަވާބެއް ލިބިފައިވާ ނުވާތީ، ޔާމީންގެ އާއިލާ އާއި ހެޔޮއެދޭ ފަރާތްތަކުން އާޓިފިޝަލް ބީޗުގައި ބޭއްވި ހަރަކާތެއްގައި އަޑުއުފުލަނީ ---މިހާރު ފޮޓޯ: ހުސެއިން ވަހީދު\n01 ޖޫން 2017 - 07:34 38 comments\nސޯޝަލްމީޑިއާ އެކްޓިވިސް އަދި ބްލޮގާ ޔާމީން ރަޝީދު އަނިޔާވެރިކޮށް މަރާލިތާ މަހަކަށް ވުރެ ގިނަ ދުވަސް ވެއްޖެ އެވެ. މަރުގެ ތުހުމަތުގައި ހަތް މީހަކު ހައްޔަރުކޮށްފި އެވެ. އެ މީހުންނަށް ތުހުމަތު ކުރެވޭ ހެކިތަކެއް ހޯދައި ފުލުހުން އަންނަނީ ފޮރެންސިކް ތަހުލީލުތަކެއް ކުރަމުންނެވެ. މިއީ، އެ މައްސަލާގައި ފުލުހުން މިހާތަނަށް މައުލޫމާތު އާއްމުކޮށްފައިވާ މިންވަރެވެ.\nމީގެ ކުރިން، މިފަދަ ބޮޑެތި މައްސަލަތަކުގައި ތަހުގީގަށް ލިބޭ ކުރިއެރުން ޕްރެސް ކޮންފަރެންސް ބާއްވައި ރައްޔިތުންނާ ހިއްސާކުރެ އެވެ. އެކަމަކު ޔާމީންގެ މަރާ ގުޅިގެން ފުލުހުން މިހާތަނަށް ނޫސްވެރިންނާ ބައްދަލުކޮށް މައުލޫމާތު އާއްމުކުރީ އެންމެ ފަހަރަކު އެވެ. ނޫސްވެރިން ސުވާލުކުރަން ފުރުސަތު ނުދީ ބޭއްވި ބައްދަލުވުމުގައި، މައްސަލައާ ގުޅިގެން ފުލުހުންގެ ފަރާތުން އުއްމީދުކޮށްގެން ތިބި މިންވަރާ ގާތަށް ވެސް ވާހަކައެއް ނުދައްކަ އެވެ. އޭގެ ފަހުން ނޫސް ބަޔާންތަކެއް އާއްމުކުރި ނަމަވެސް އޭގައި މައިގަނޑު ގޮތެއްގައި އޮންނަނީ ތަހުގީގަށް ކުރިއެރުން ލިބޭ ވާހަކަ އެވެ. އެކަމަކު އެއީ ކޮން ކުރިއެރުމެއްތޯ ތަފްސީލްކޮށްދީފައެއް ނުވެ އެވެ.\nގެއްލިގެން ހޯދަމުން އަންނަ ރިލްވާން (ކ) އާއި ޔާމީން: ޔާމީންގެ މަރުގެ މިސްރާބު ހުރީ ރިލްވާން ގެއްލުނު މައްސަލައިގެ ތަހުގީގު ދިޔަ ގޮތަށް ކަމަށް ބުނެ ފުލުހުންނަށް ފާޑުކިއުން ވަނީ އަމާޒުވެފައި.\nއެހެންވެ، މި މައްސަލައިގެ މިސްރާބު ވެސް މިހާރު ހުރީ ޑރ. އަފްރާޝީމް އަލީ އަވަހާރަކޮށްލުމާއި ނޫސްވެރިޔާ ރިލްވާން ގެއްލުވާލި މައްސަލައިގެ ތަހުގީގަށް ވީ ގޮތަށްތޯ އެތައް ބަޔަކު ސުވާލު އުފައްދަ އެވެ. އެ ދެ މައްސަލާގައި ރައްޔިތުންނަށް އިތުބާރުކުރެވޭ މިންވަރަށް ތަހުގީގު ކުރިއަށް ގެންދެވިފައެއް ނުވެ އެވެ. ޔާމީންގެ މަރުގެ މައްސަލައިގެ ތަހުގީގު ފުލުހުން މި ފެށީ އެ ތަހުގީގުތަކާ ގުޅިގެން ފުލުހުންނަށް އަމާޒުކުރި ފާޑުކިއުންތަކުން އަރައިނުގަނެވި އުޅެނިކޮށެވެ.\nޔާމީން މަރާލީ، ވަށައިގެން ސީސީޓީވީ ކެމެރާތައް ހުރި ސަރަހައްދަކަށް ވެފައި އެކަމުގައި ޝާމިލްވާ ބަޔަކު ފުލުހުންގެ ބެލުމުގެ ދަށުގައި ތިބިއިރު، މިހާރު އާއްމުކޮށްފައިވާ މިންވަރަށް ވުރެން ތަފްސީލުކޮށް އެ މައުލޫމާތު ހިއްސާކުރެވެން އޮންނާނެ ކަމަށް އެތައް ބަޔަކު ދެކެ އެވެ.\nޔާމީން ރަޝީދުގެ މަރުގެ ތަހުގީގާ ގުޅޭ ގޮތުން މިދިޔަ ހަފުތާގައި ބޭއްވި ޕެނަލް ޑިސްކަޝަންގައި، އޭނާގެ ލޯޔަރުންގެ ޓީމުގައި ހިމެނިވަޑައިގަންނަވާ ކުރީގެ ބަންޑާރަ ނައިބު ހުސްނުއްސުއޫދު ވިދާޅުވީ ޔާމީން ރަޝީދުގެ ތަހުގީގުގައި ފުލުހުންނަށް އެއްވެސް ކުރިއެރުމެއް ހޯދިފައިވާ ނަމަ ފުރަތަމަ ކަމަކަށް، އެ މައުލޫމާތު އާއިލާއާ ހިއްސާކުރަން ޖެހޭ ކަމަށެވެ. އެކަމަކު ތަހުގީގުގައި ލިބުނު އެއްވެސް ކުރިއެރުމެއް އާއިލާއާ ހިއްސާކޮށްފައި ނުވާ ކަމުގެ ކަންބޮޑުވުން އޭނާ ފާޅުކުރެއްވި އެވެ.\nސުއޫދު ވިދާޅުވި ގޮތުގައި ޔާމީންގެ މައްސަލާގައި ފުލުހުން ކުރިއަށް ގެންދާ ތަހުގީގާ މެދު އާއިލާގެ ސީރިއަސް ކަންބޮޑުވުންތަކެއް އެބަ ހުއްޓެވެ. މައިގަނޑު ސަބަބަކީ، ޔާމީނަށް މަރުގެ އިންޒާރު ދެމުންދާތީ ހިމާޔަތަށް އެދި ހުށަހެޅުމުން ވެސް، ފުލުހުން ފިޔަވަޅު ނާޅައި އޮއްވައި ޔާމީން މަރާލުން ކަމަށް ވިދާޅުވި އެވެ.\n"ފުލުހުންގެ އިހުމާލު މިކަމުގައި އޮތް ކަން ސާބިތުކުރަން އާއިލާ އިން ކޯޓަށް ހުށަހަޅާފައި ވަނީ ވެސް އެ ސަބަބާ ހެދި. ޔާމީންގެ މަރަށް މަހަކަށް ވުރެ ގިނަ ދުވަސް ވެފައިވާއިރު ވެސް މި ފެނިގެން ދަނީ ފުލުހުންގެ މުއައްސަސާ އިން އަދާކުރަން ޖެހޭ ވާޖިބުތައް އަދާކުރެވިގެން ނުދާ ތަން،" ސުއޫދު ވިދާޅުވި އެވެ.\nމިފަދަ ހާދިސާތައް ތަހުގީގުކުރާއިރު ފުލުހުންގެ ދެ މަސްއޫލިއްޔަތެއް އޮންނަ ކަން ސުއޫދު ފާހަގަކުރެެއްވި އެވެ. އެއް ކަމަކީ، އޭނާ ވިދާޅުވި ގޮތުގައި، ކުށް ސާބިތުކުރަން، އެކަށީގެންވާ ރަނގަޅު ގޮތަކަށް ތަހުގީގު ކުރިއަށް ގެންދަން ހެކި ހޯދުމެވެ. އަނެއް މަސްއޫލިއްޔަތަކީ އަސަރުކޮށްފައިވާ އާއިލާ އަށް ފުލުހުން ނުވަތަ ދައުލަތުގެ ފަރާތުން އޮންނާނީ ކޮން ޒިންމާއެއްތޯ ބަލައި އެ ޒިންމާ ރަނގަޅަށް އަދާކުރެވޭތޯ ބެލުމެވެ.\nއެކަމަކު މި ދެ މަސްއޫލިއްޔަތު އަދާކުރަން ވެސް ފުލުހުން ޖެހިލުންވެފައިވާ ކަމަށް އޭނާ ތުހުމަތުކުރައްވަ އެވެ.\nޔާމީން ރަޝީދުގެ މައްސަލައިގެ ތަހުގީގު އަވަސްކޮށްދޭން އެދި އާއިލާއިން ފުލުސް އޮފީހަށް ހުށަހެޅި ސިިޓީތަށް ބަލައިނުގަތުމުން ޔާމީންގެ ބައްޕަ ސިޓީތަކާ އެކު ފުލުސް އޮފީސް ބޭރުގައި.-- ފޮޓޯ: ހުސެން ވަހީދު/ މިހާރު\n"ފުލުހުންގެ ތަހުގީގަށް ކުރިއެރުމެއް ލިބޭ ކަމުގައިވާ ނަމަ އެކަމާ ބެހޭ މައުލޫމާތު އެ އާއިލާ އަށް ހިއްސާކުރަން ޖެހޭނެ، ވަމުންދާ ގޮތް އަންގަން ޖެހޭނެ. އަދި މި މައްސަލައަކީ އާއްމު މަސްލަހަތާ ގުޅިފައި އޮތް މައްސަލައަކަށް ވާއިރު ރައްޔިތުންނަށް ވެސް އެ މައުލޫމާތު ދޭން ޖެހޭނެ. މައްސަލާގައި ކުރިއެރުމެއް ނުލިބޭ ނަމަ އެ ހުރަސް އެޅޭ ކަމެއް ވެސް އަޅުގަނޑު ދެކޭ ގޮތުގައި ފުލުހުން ހާމަކުރައްވަން ޖެހޭނެ،" ސުއޫދު ވިދާޅުވި އެވެ.\nފުލުހުންގެ ކުރީގެ އިންޓެލިޖެންސް ޑިޕާޓްމަންޓުގެ ވެރިޔާ މުހައްމަދު ހަމީދު ވިދާޅުވީ ރައްޔިތުންގެ ތެރެއިން ވަކި ބަޔަކާ ދޭތެރޭގައި ތަފާތު ވިސްނުންތަކެއް ފުލުހުން ގެންގުޅުމަކީ ކަންބޮޑުވާން ޖެހޭ ކަމެއް ކަމަށެވެ. މިސާލެއް ދައްކަވަމުން ވިދާޅުވީ، ކުރީގެ ރައީސް މުހައްމަދު ނަޝީދުގެ ވެރިކަން ބަދަލުވި ދުވަހު ޖުމްހޫރީ މައިދާނުގައި ޔާމީން ރަޝީދުގެ ބައްޕަ ހުސެއިން ރަޝީދު ހުރުމަކީ، ޔާމީންގެ ތަހުގީގު ކިތަންމެ ރަނގަޅަށް ފުލުހުން ގެންދިޔައަސް ހުސެއިން ގަބޫލުކުރާނެ ކަމެއް ނޫން ކަމުގެ ވިސްނުން ފުލުހުންގެ ތެރޭގައި އެބަހުރި ކަމަށެވެ.\nއޭނާ ތުހުމަތު ކުރައްވާ ގޮތުގައި، އަނިޔާ ލިބުނު މީހާގެ އާއިލާ އަށް ފޯރުކޮށްދޭން ޖެހޭ މައުލޫމާތު ފޯރުކޮށްނުދެނީ ފުލުހުންގެ ތެރޭގައި އެފަދަ ވިސްނުންތަކެއް ހުންނާތީ އެވެ.\n"...މިކަން ހިނގައި ދިޔަ ގޮތް ތަފްސީލުކޮށް އެނގިފައިވާ ނަމަ ޔާމީން ރަޝީދުގެ އާއިލާ އަށް އެކަން ސާފުކޮށްދެވިފައި ނުވަނީ ފުލުހުންގެ މި އެޓިޓިއުޑްގެ ސަބަބުންހެން ހީވަނީ،" ހަމީދު ވިދާޅުވި އެވެ.\nއޭނާ ވިދާޅުވި ގޮތުގައި ޔާމީންގެ މަރާ ގުޅިގެން މިހާތަނަށް ހަތް މީހަކު ހައްޔަރުކޮށްފައިވާއިރު އެ އެންމެންނަކީ ވެސް އެ މަރުގައި ޝާމިލްވި މީހުން ކަމަށް މައުލޫމާތު ލިބެ އެވެ. އެހެން ކަމަށްވާ ނަމަ އެއީ ފުލުހުންގެ ތަހުގީގަށް ލިބުނު ވަރަށް ބޮޑު ކުރިއެރުމެއް ކަން ފާހަގަކުރައްވަމުން ވިދާޅުވީ މިކަން ހިނގައި ދިޔައީ ކޮން ސަބަބަބުތަކެއް އެކުލެވިގެންތޯ ފުލުހުންނަށް އޮންނާނީ އެނގިފަ އެވެ. އެ މިންވަރަށް ފުލުހުން މައުލޫމާތު އާއްމުކުރަން ޖެހޭނެ ކަމަށް އޭނާ ދެކެވަޑައިގަންނަވަ އެވެ.\nމި ޕެނަލް ޑިސްކަޝަންގައި ވާހަކަ ދެއްކެވި ހުރިހާ ބޭފުޅުން ވެސް، ޔާމީންގެ މަރުގެ މައްސަލައިގެ ތަހުގީގު މިނިވަންކަމާއި އިންސާފުވެރިކަމާ އެކު ކުރިއަށް ގެންދާނެތޯ ސުވާލު އުފެއްދެވި އެވެ.\nސުއޫދުު ވިދާޅުވި ގޮތުގައި އަނިޔާވެރި ކުށްތައް ކުރާ މީހުންނަށް ހައްގު އަދަބުދީ އިންސާފު ހޯދުމަށް ރާއްޖޭގައި ގިނަ ގާނޫނުތަކެއް އެކަށައަޅާފައިވެ އެވެ. އެކަމަކު މިކަހަލަ ކޮންމެ ކަމެއް ދިމާވުމުން ވެސް އިންސާފާ ހަމައަށް ވާސިލްނުވެ، ފެއިލް ވަނީ ކިހާ ހިސާބަކުންތޯ ބަލާލަން ޖެހެ އެވެ.\n"ފެއިލްވާތަން މި ފެންނަނީ ދެ ދިމާލަކުން. ފުރަތަމަ ދިމާލަކީ ފުލުސް އޮފީސް، ފުލުހުން ތަހުގީގުކުރުމަށް ބޭނުންވާ ދެ ކޮމިޓްމަންޓްގެ ތެރޭގައި އެކަށީގެންވާ ވަރަށް ކޮމިޓްމަންޓެއް ނުދެވޭ. ތަހުގީގުގައި އެ ދާންވާ ދިމަދިމާތަކަށް ނުދެވޭ. ކޮންމެހެން އެ ބޭފުޅުންގެ ޓްރޭނިން ނުލިބޭތީއެއް ނޫން، އެކަމަށް ބޭނުންވާ ވަސީލަތްތައް ވެސް ނެތިގެނެއް ނޫން. އެކަމަކު އެ ބޭފުޅުންގެ އަތް ބަނދެވިފައި ތިބޭ ތަން ފެނޭ. ހެކި ހޯދުމުގައި ވެސް އަމަލުކުރަންވާ ގޮތް ނޫން އެހެން ގޮތްގޮތަށް އަމަލުކުރެވިގެން އަތް ދަށުންދާ ތަން އެބަ ފެނޭ. ވެދާނެ އެހެން ނުފޫޒުތަކެއް ހުރީ ކަމަށް ވެސް،" އޭނާ ވިދާޅުވި އެވެ.\nޔާމީން ރަޝީދުގެ މަރާ ގުޅިގެން ފުލުހުން އާންމުކުރި އެއް ފޮޓޯ: މި ފޮޓޯގައި އެ ފެންނަނީ މީހަކު ޔާމީން އުޅޭ ގޭގެ ސިޑި ކައިރީގައި ހުއްޓިލައިގެން ހުރި މަންޒަރު\nސުއޫދު ވިދާޅުވި ގޮތުގައި އަފްރާޝީމް މައްސަލައަށް ބަލާއިރު ވެސް ފެނިފައި އޮތް މަންޒަރަކީ ހެކި ހޯދުމުގައި އަދި ހެކިން ރައްކާތެރި ކުރުމުގައި ކާމިޔާބު ނުވުމެވެ. އެ މައްސަލާގައި ތުހުމަތުކުރެވޭ ބައެއް މީހުން ރާއްޖެ ދޫކޮށް ފުރައިގެން ދިޔައިރު، ވަކި ބައެއްގެ މައްޗަށް ދައުވާ އުފުލައި އަނެއް ބަޔަކު ދޫކޮށްލާފައިވާ ކަން ވެސް އޭނާ ފާހަގަކުރެއްވި އެވެ. އެއާ އެކު ނޫސްވެރިޔާ ރިލްވާން ގެއްލުވާލި މައްސަލާގައި ވެސް ތަހުގީގަށް ލިބުނު ކުރިއެރުންތަކެއް ހުއްޓައި އެ ދިމާލަށް ނުގޮސް ތަހުގީގު އެހެން ދިމާލަކުން ކުރިއަށް ގެންދިއުމުން ސުވާލު އުފެދޭ ކަމަށް ވިދާޅުވި އެވެ.\nރައްޔިތުންނާއި މުޅި މުޖުތަމައުގެ ސަލާމަތާއި ރައްކާތެރިކަމުގެ ޒިންމާ ނަގަން ތިބި ފުލުހުން ޖަވާބުދާރީކުރެވޭނެ ގޮތެއް ނެތުމުގެ ކަންބޮޑުވުން ވެސް ހަމީދު ފާޅުކުރެއްވި އެވެ. ޔާމީނަށް މަރުގެ އިންޒާރު ދިން މައްސަލަ ފުލުސް އޮފީހަށް ހުށަހެޅުމުން އެ މައްސަލަ އެކަށީގެންވާ ގޮތެއްގައި ތަހުގީގު ނުކުރީ ކީއްވެތޯ ވެސް ފުލުހުންގެ މުއައްސަސާއާ ސުވާލުކޮށް، ޒިންމާދާރުކުރުވާފައި ނުވާ ކަމަށް އޭނާ ވިދާޅުވި އެވެ.\nޔާމީންގެ މަރުގެ ތަހުގީގާ ގުޅޭ ގޮތުން މި ކަންބޮޑުވުންތައް ހުއްޓަސް އަދި ތުހުމަތުއް ކުރި ނަމަވެސް ތަހުގީގު ކާމިޔާބުވާނެ ކަމުގެ ފުރިހަމަ ޔަގީންކަން ފުލުހުން ދެ އެވެ. އެކަން ގަބޫލުކޮށް، ފުލުހުންނަށް އިތުބާރުކުރެވޭނީ ތަހުގީގުތައް ދެ ފުށްފެންނަ ގޮތަށް ކުރިއަށް ގެންގޮސް މައުލޫމާތު އާއްމުކޮށްގެންނެވެ.\nއިތުރު ލިޔުންތައް ކުށްކުރުން ޕޮލިސް ގޭންގް ހަމަނުޖެހުން ސަރުކާރު މީހުން މެރުން ހުސްނުއް ސުއޫދު މުހައްމަދު ހަމީދު (އެމްސީ) ޔާމީން ރަޝީދު މަރާލުން


Bigg Boss 14: Salman kuda kujjehhen ronee keehve?\nބިގް ބޮސް 14: ސަލްމާން ކުޑަ ކުއްޖެއްހެން ރޮނީ ކީއްވެ؟\n"ބިގް ބޮސް 14"ގެ ޕްރޮމޯގައި ސަލްމާން ރޮނީ\nބިގް ބޮސް 14ގެ އާ ޕްރޮމޯގައި ސަލްމާން ހާން ކުޑަ ކުއްޖެއްހެން ރޯތަން ފެނުމުން އޭނާގެ ފޭނުންނަށް ޝޮކެއް ލިބިއްޖެ އެވެ. ސަލްމާނަށް ރޮވުނީ "ވީކްއެންޑް ކާ ވާރް" އެޕިސޯޑުގައި ބިގް ބޮސްގެ ގެއިން އެ ހަފުތާގައި ނުކުންނަން ޖެހޭ ބައިވެރިޔާގެ ނަން އިއުލާން ކުރި ވަގުތު އެވެ. މި ހަފުތާގައި މި ޝޯއަށް އަލްވަދާއު ކިޔަން ޖެހުނީ ޓީވީ ބަތަލާ ޖާސްމިން ބަސީން އަށެވެ.\nޖޭސްމިން އަކީ މި ޝޯގެ ހޯސްޓް ސަލްމާންގެ އެންމެ ފޭވަރިޓެކެވެ. ސަލްމާން އަބަދުވެސް ޖޭސްމިން އަށް ރަނގަޅަށް ގަދަރުވެރިކޮށް އުޅުމަށް ނަސޭހަތް ދެމުން ގެންދިޔަ އެވެ. ޖާސްމިން އަކީ ޗެނަލް ތަމްސީލުކުރާ ބައިވެރިއެއް ކަމަށާއި ވީމާ ޗެނަލުގެ އަގު ހިފަހައްޓަން މަސައްކަތް ކުރަން ސަލްމާން އަބަދުވެސް ޖޭސްމިން ކައިރި ބުނަމުން ދިޔަ އެވެ.\nއާދިއްތަ ދުވަހު ދައްކާ އެޕިސޯޑުގެ ޕްރޮމޯ މިހާރު ދައްކަން ފަށާފައިވާއިރު ބިގް ބޮސްގެ ގޭގައި ތިބި ޝޯގެ ބައިވެރިންގެ ތެރެއިން އެގެއިން ނުކުންނަން ޖެހޭ ބައިވެރިންގެ ގޮތުގައި ތިބީ ޖޭސްމިން އާއި އަބިނެވް ޝުކްލާ އެވެ. ސަލްމާން މާ ބޮޑަށް ދެރަ ވެގެން ރޮވުނީ އެހެންވެ އެވެ.\nޝޯގެ ބައިވެރިއަކަށްޓަކައި ސަލްމާން ކަރުނަ އަޅާތަން ފެނިފައި ފޭނުން ބުނީ ހަމަ އަސްލުވެސް ބޮޑު ޝޮކެއް ލިބުނު ކަމަކަށް މިކަން ވެއްޖެ ކަމަށެވެ. ވަރަށް ގިނަ ބަޔަކު ޓުވިޓާގައި ކުރި ކޮމެންޓުތަކުގައި ބުނެފައި ވަނީ ކެމެރާ ކުރިމަތީގައި ސަލްމާން މި ގޮތަށް ރޯތަން އެމީހުން މީގެ ކުރިން ދުވަހަކު ވެސް ދެކެފައި ނުވާ ކަމަށެވެ. އަދި ޖޭސްމިން ދާތީ ސަލްމާން އެހާ ވަރަށް ރޯތީ ވެސް ބައެއް މީހުން ސުވާލު އުފެއްދި އެވެ. އަނެއްބަޔަކު ބުނީ ސަލްމާން ރޯތަން ފެނުމުން އޭނާއަކީ ކިހާ ހިތްބަލި އިންސާނެއް ކަން ހާމަވެއްޖެ ކަމަށެވެ.\nޝޯ އިން ވަކިވާން ޖެހެނީ ޖޭސްމިން ކަން އިއުލާން ކުރި ވަގުތު ސަލްމާން އަސްލުވެސް ރުއި ކަމަށާއި އެއީ ފޭކެއް ނޫން ކަމަށް ވެސް ބައެއް މީހުން ބުނެފައި ވެއެވެ.\nޖޭސްމީން ޝޯ އަށް އަލްވަދާއު ކިޔުމަށް ފަހު މިހާރު ބިގް ބޮސްގެ ގޭގައި ތިބީ ނުވަ ބައިވެރިންނެވެ. އެއީ އަލީ ގޯނީ، ރޫބީކާ ދިލައިކް، އަބިނެވް ޝުކްލާ، ރާކީ ސާވަންތު، ވިކާސް ގުޕްތާ، އަރްޝީ ޚާން، ރާހޫލް ވައިދްޔާ، ސޮނާލީ ޕޯގަޓް އަދި އީޖާޒް ޚާނެވެ.\nޖާސްމީން ނުކުންނަ އެޕިސޯޑް އާދިއްތަ ދުވަހުގެ ރޭ ދައްކަން ހަމަޖެހިފައިވާއިރު މި އެޕިސޯޑުގެ ޕްރޮމޯ ބަލާފައި ފޭނުން މިހާރު ބުނަނީ ސަލްމާން ރުއީ ޖޭސްމިން ދާތީތޯ ނުވަތަ އެހެން ސަބަބަކާ ހުރެތޯ އެނގޭނީ ޝޯ ބަލާފަ ކަމަށެވެ.


ބުލީ ކުރުން ފެޝަނަކަށް، މައިންބަފައިންގެ ދައުރު ބޮޑު - DhiDaily\nބުލީ ކުރުން ފެޝަނަކަށް، މައިންބަފައިންގެ ދައުރު ބޮޑު\nހަނގާ ކުރުން ނުވަތަ ބުލީ ކުރުމަކީ މީހަކު ހުންނަ އުނި ސިފައަކަށް ނިސްބަތް ކޮށް މަލާމާތް ކުރުމާއި ނުވަތަ ކޮންމެވެސް ސިފައެއްގައި އަނެކާ ދެރަކޮށް ނިކަމެތިކޮށްލުމެވެ.\nމިކަމަކީ މި ކުޑަ ކުޑަ ދިވެހި ރާއްޖޭގައި ވެސް ފެތުރެމުން އަންނަ އާއްމު ކަމަކަށް ވަނީ ވެފައެވެ. ނަމަވެސް ގަބޫލު ނުކުރި ނަމަވެސް ހަޤީޤަތަކީ ގިނަ ފަހަރަށް ބުލީ ކުރުން ދަސްވެގެން އަންނަނީ މައިންބަފައިންގެ ފަރާތުން ކަމަށް ވުމެވެ. ނުވަތަ ބުލީ ކުރާ ކަމާއި ހުރިހާ އެއްޗެއް އިނގި ހުރެ އެކަމާއި މާބޮޑު ފަރުވާލެއް ނުބެލެހެއްޓެނީއެވެ.\nކުދިން ކުރިމަތީ މައިންބަފައިން އެކި ސިފަ ސިފާގައި މީހުން އަށް ބުލީ ކުރުމާއި މީހުންގެ ހުންނަ އުނި ސިފަ ތަކުގެ ވާހަކަ ދައްކާ ހެދުމަކީ އެކުދިންއަށް ވެސް އެހަޑި އާދަ ދަސްވާނެކަމެކެވެ.\nއާއްމުކޮށް ބުލީ ކޮށް އުޅެނީ އަނގަ ބަހުން ބުލީ ކުރުމާއި ޖިސްމާނީ އަދި ނަފްސާނީ ގޮތުންނެވެ. މިއިން ކޮންމެ ގޮތަކުން ވެސް އެކުއްޖާ ދެރަކޮށް މީހުންގެ ތެރޭގައި ބާކީ ކޮށްލައެވެ.\nއެގޮތުން ސައިބާ ބުލީ އަކީ މިހާރު އާއްމު ވަމުންދާ ކަމެކެވެ. ފާޅުކަން ބޮޑު ގޮތުގައި އިންޓަނެޓް މެދުވެރިކޮށް ޝޯޝަލް މީޑިއާ ތަކުގައި ބުލީ ކުރަމުންދާ އިރު ބުލީއާއި ދެކޮޅަށް ވާހަކަށް ދައްކާ މަދު ބަޔަކީ އެންމެ ކަމުނުދާ މީހުންކަމުގައި އެމީހުން ދަނީ ހާމަކުރަމުން ނެވެ.\nމީގެ އިތުރުން ސްކޫލުގެ މާހައުލް ތެރެއިން އެކި ކުދިންގެ ފަރާތުން ކޮންމެ5ކުއްޖަކުން އެއް ކުއްޖަކީ ބުލީގެ ޝިކާރައަކަށް ވެފައިވާ ކުއްޖެކެވެ. މިކަމުގެ ސަބަބުން ކުއްޖާ އަމިއްލަ ނަފްސް ދެކެ ރުޅި އައިސް ކުއްޖާގެ ކިޔެވުމަށް ވެސް ނޭދެވޭ އެތައް އަސަރެއް ކުރެއެވެ. ފުރާވަރަށް އަރައިގެން އަންނަ ކުދިންގެ މެދުގައި އާންމު، މިބާވަތުގެ ބުލީގެ ސަބަބުން އެކަން ތަހައްމަލު ނުކުރެވި އެންމެ ފަހުން އަމިއްލަ ފުރާނަ ނަގާލާ ހިސާބަށް ވެސް ދެއެވެ.\nއަދި ކުދިންނާއި ޓީޗަރުންގެ މެދުގައާއި ސްކޫލު މެނޭޖްމަންޓްގެ ފަރާތުން އެކުއްޖާއަކީ ގޯސް ކުއްޖެއްކަމަށް ލޭބަލް ކޮށް އެކުއްޖާއާއިމެދު އުއްމީދު ކުޑްކޮށްލެވޭ ހިސާބަށް ދިޔުމުގެ ކުރިން އަޅާލުމާއި ލޯބި ދީގެން ވިސްނަދެވިދާނެއެވެ.\nމިފަދަ އަމަލެއް ހިނގާކަމުގެ މައުލޫމާތު ލިބިއްޖެނަމަ އެކުއްޖަކު ދައްކާ ވާހަކަ ކަނުލައި އަޑުއަހަން ވާނެއެވެ. އަދި ކުއްޖާއަށް ހިތްވަރުދީ އެއީ ވަކި އެ ކުއްޖާގެ މައްސަލައެއް ހުރުމުން ވާ ކަމެއް ނޫންކަމަށް ބުނެ ހިތްވަރު ދެވިދާނެއެވެ. މިކަމަށް މިހާރަށް ވުރެން ބޮޑަށް މީހުން ހޭލުންތެރި ކުރުވަން އެބަޖެހެވެ. މިކަމަކީ ގައުމީ ފެންވަރުގައި ހުއްޓުވަން ޖެހޭ ކަމެކެވެ.\nސަލްމާން މިސްކިތުގެ މިމްބަރަށް އަރައި އަޑުގަދަކުރި މީހާ ދޫކޮށްލައިފި\nޖުލައި 1, 2022\n3 ފޮތެއް ރައީސުލްޖުމްހޫރިއްޔާއަށް ހަދިޔާކުރައްވައިފި\nޖޫން 30, 2022\nފާޙިޝް ޢަމަލުތަކަށް އަރައިގަތުން އިތުރުވެ، ފޮޓޯ އާއި ވީޑިއޯ ދައުރުވަވާތީ ކަންބޮޑުވޭ: އެމްއާރުއެމް


އެމްޑީޕީގެ ކެމްޕޭން ދަތުރުތަކަށް ސަރުކާރުން ހަރަދެއް ނުކުރާނެ: ލަތީފު – Dhen.mv\nއެމްޑީޕީގެ ކެމްޕޭން ދަތުރުތަކަށް ސަރުކާރުން ހަރަދެއް ނުކުރާނެ: ލަތީފު\nJanuary 12, 2020 - 1:27 pm\nއެމްޑީޕީގެ ކެމްޕޭން ދަތުރުތަކަށް ސަރުކާރުން ހަރަދެއް ނުކުރާނެ ކަމަށް އެ ޕާޓީގެ ޗެއާޕާސަން، އަދި ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވިދާޅުވެއްޖެ އެވެ.\nހަސަން ލަތީފް މިހެން ވިދާޅުވެފައިމިވަނީ ކުރިއަށް އޮތް ލޯކަލް ކައުންސިލް އިންތިހާބާ ދިމާކޮށް މި ސަރުކާރުން ކެމްޕޭން ކުރުމުގެ ގޮތުން ދައުލަތުގެ މުދަލާއި ވަސީލަތްތައް ބޭނުން ކުރަމުންދާ ކަމަށް އިދިކޮޅު ޕީޕީއެމް/ޕީއެންސީން ތުހުމަތުކޮށްފައިވާ ދަނޑިވަޅެއްގައެވެ.\nއެ ވާހަކަތަކަށް ރައްދު ދެއްވަމުން ހަސަން ލަތީފް ކުރެއްވި ޓްވީޓެއްގައި ވިދާޅުވީ އެމްޑީޕީގެ ކެމްޕޭން ދަތުރުތަކަށް ހަރަދުކުރާނީ ސީދާ އެ ޕާޓީން ކަމަށާއި އެ ޕާޓީގެ ހަރަކާތްތައް ހިންގަނީ މެންބަރުންނާއި ޕާޓީއަށް ހެޔޮއެދޭ ފަރާތްތަކުގެ އެހީގައި ކަމަށެވެ.\nކައުންސިލް އިންތިހާބަށް ތައްޔާރުވުމުގެ މަސައްކަތް އެމްޑީޕީން ފަށާފައިވާއިރު، އެ ޕާޓީގެ ޓިކެޓަށް އެދި 1364 ފަރާތަކުން ވަނީ ފޯމު ހުށަހަޅާފައެވެ. އެމްޑީޕީގެ ޓިކެޓު ލިބޭ ފަރާތްތައް ކަނޑައެޅުމަށް ބާއްވާ ޕްރައިމަރީ އޮންނާނީ މި މަހުގެ 31 ގައެވެ.\nލޯކަލް ކައުންސިލް އިންތިހާބު އޮންނާނީ އަންނަ އޭޕްރީލް މަހުގެ ހަތަރުވަނަ ދުވަހުއެވެ.


Lanka ah thakethi fonuvan dhamaali dhigu que aaeku gina shakuvaa thakeh! - vNews.mv\nކިޔޫ ހަދާފައިވާ ސަރަހައްދުގެ މަންޒަރެއް\nލަންކާ އަށް ތަކެތި ފޮނުވަން ދަމާލި ދިގު ކިޔޫއާއެކު ގިނަ ޝަކުވާތަކެއް!\nޙައްވާ މިންހާ 04 April 2020, 16:32\nސްރީލަންކާގައި ހިންގާފައިވާ ކާފިއުގެ އަމުރާއި ގުޅިގެން، ލަންކާގައި ދިރިއުޅެމުންދާ ދިވެހިންނާއި އެމީހުންގެ އާއިލާތައް ވަނީ އިންތިހާ ކަންބޮޑުވުމެއްގެ ތެރޭގައެވެ. ކާފިއު އިއުލާންކޮށްފައިވުމާއި ގުޅިގެން އެއް ތަނުން އަނެއް ތަނަށް ދިޔުން ދަތިވެ ކާބޯތަކެތި ލިބުން ދަތިވެފައިވާކަން ލަންކާގައި އުޅެމުންދާ ދިވެހިން އަންނަނީ ބުނަމުންނެވެ.\nލަންކާގައި ދިރިއުޅޭ ދިވެހިންނަށް އެހީތެރިކަން ފޯރުކޮށްދިނުމަށް ސަރުކާރުން ވަނީ އެމީހުންގެ އާއިލާތަކުން ކެއަރ ޕެކޭޖްތައް ފޮނުވޭނެ އިންތިޒާމް ހަމަޖައްސާފައެވެ.\nއެމްޕީއެލް ބަސް ޓާމިނަލްގެ ތެރޭގައި މީހުންނަށް އިޖުތިމާއީ ގައިދުރުކަމަށް ސަމާލުވެގެން ތިބެވޭނެ ގޮތް ވަނީ ހަމަޖައްސާފަ އެވެ. ނަމަވެސް ލަންކާއަށް ތަކެތި ފޮނުވަންދިއަ މީހުންގެ އަދަދު ގިނަކަމުން ޓާމިނަލް ފުރި އެތައް ބަޔަކު ތިބީ މަގުމަތީގައިވެސް ކިޔުހަދައިގެންނެވެ.\nނަމަވެސް މިއަދު ހެނދުނު 09:00 އިން ފެށިގެން މެންދުރު 01:00 އާއި ހަމައަށް ކެއަރ ޕެކޭޖްތައް ބަލައިގަތުމުގެ އިންތިޒާމް ހަމަޖައްސާފައިވާއިރު، މިކަމުގެ އިންތިޒާމްތައް އެންމެ ފުރިހަމަ ނޫންކަމަށް ބުނެ ބައެއް އާންމުން ވަނީ ނުރުހުން ފާޅުކޮށްފައެވެ.\nހެނދުނު9ޖަހާއިރު އެޚިދުމަތް ދޭން ފަށާފައި ވާއިރު، ގާތްގަނޑަކަށް ގަޑިއިރެއްހާއިރު ކުރިން އެސަރަހައްދުގައި އާންމުން ވަނީ ކިޔޫ ހަދާފައެވެ. ކެއަރ ޕެކޭޖް ފޮނުވުމަށް ފޮރިން މިނިސްޓްރީއަށް ފޯމެއް ހުށައަޅާފައި ވާއިރު، ކެއާ ޕެކޭޖް ފޮނުވުމަށް އެތަނަށް ދިޔަ އެންމެންނަކީ އެމީހުންގެ ފޯމް އެޕްރޫވްކޮށް، އެތަނަށް ދިޔުމަށް މެއިލް މެދުވެރިކޮށް އަންގާފައިވާ މީހުން ކަމަށް އެމީހުން ބުނެއެވެ.\nނަމަވެސް އެމީހުން ކަންބޮޑުވުމަކީ އެސަރަހައްދުގައި ގިނަ އިރުތަކެއް ވަންދެން މަގުމަތީގައި އަވީގައި ކިއުގައި ތިބެންޖެހުމެވެ.\nވީނިއުސްއާއި ވާހަކަދެއްކި މީހުން ބުނީ ކެއާ ޕެކޭޖްތައް ހިފައިގެން އަންނަ މީހުންނަކީ، ފޯމްތައް އެޕްރޫވްކޮށް މިނިސްޓްރީގެ ހުއްދަ ލިބިގެން އަންނަ މީހުންކަމަށެވެ. އެހެންވީމާ ތަނުގެ އިންތިޒާމްތައް މިއަށްވުރެ ރަނގަޅުވާން ޖެހޭނެ ކަމަށެވެ.\nފޮރިން މިނިސްޓްރީއަށް ފޯމެއް ލައިގެން މިއަންނަނީ މިތަނަށް. އެހެންވީމާ މިތަނަށް އަންނަނީ ކިތައް މީހުންކަމާއި، ކިތައް ފޮށިގަނޑުކަން ދުރާލައި އެބަ އިނގޭ. މިހާ އަވިގަދަ، ހޫނު ވަގުތެއްގައި، ތާރު އަޅާފައި އޮތް މަގެއްގައި ކިޔޫގައި ތިބުން ނޫން ގޮތެއް އޮންނަންވާނެ. ބިދޭސީންގެ ކަންކަން ކުރަމުންދިޔައިރު، އެމީހުން ތިބީ ފުޓްބޯޅަ ދަނޑުގައި ސިޑިބަރީގައި ބައިތިއްބާފައި. އަޅުގަނޑުމެން ދިވެހިން މިތިބީ ކޮޅަށް ބައިތިއްބާފައި.\nކެއަރ ޕެކޭޖްތައް ހަވާލުކުރުމަސް ކަނޑައަޅާފައިވާ ސަރަހައްދުގައި ފުލުހުންނާއި ކަސްޓަމްސްގެ އޮފިސަރުން ވަނީ ހަރަކާތްތެރިވެފައެވެ.\nވީނިއުސްއަށް މައުލޫމާތު ދެއްވަމުން އައިލަންޑް އޭވިއޭޝަންގެ ޕީއާރު މޭނެޖަރ މޫސާ ވަސީމް ވިދާޅުވީ، މިމަސައްކަތަކީ އައިލަންޑް އޭވިއޭޝަންގެ އިތުރަށް ބައެއް އެހެން ސަރުކާރު ކުންފުނިތަކުންނާއި، ވުޒާރާތައް ގުޅިގެން ކުރަމުންދާ ކަމެއް ކަމަށެވެ. ކަނޑައެޅިފައިވާ އިންތިޒާމްތަކުގެ ތެރެއިން ބަލައިގެނެވޭ ހުރިހާ ކެއަރ ޕެކޭޖްތައް އޭގެ ހައްގުވެރިންނަށް ރައްދުކޮށްދޭނެކަމުގެ ޔަގީންކަން ދެއްވާ ކަމަށެވެ. އަދި މި ދިމާވި ކަންތަކަށް ހުރިހާ ރައްޔިތުންގެ ކިބައިން މައާފަށް އެދޭ ކަމަށެވެ. އަދި ސަރުކާރުގެ ކުންފުންޏެއްގެ ހައިސިއްޔަތުން އެކަން ތަކުރާރުވިޔަ ނުދިނުމަށް ކުރަންޖެހޭ ކަންކަން ކުރަމުންދާނެ ކަމަށް ވިދާޅުވިއެވެ.\nމިކަމާއި ގުޅިގެން ފޮރިން މިނިސްޓްރީގެ ބަހެއް އަދި ވަނީ ލިބޭގޮތް ނުވެފައެވެ.\nރާއްޖެއިން ބެރަށް ދަތުރުކުރާ މޯލްޑިވިއަންގެ ކާގޯ ފްލައިޓްތަކުން އެ ފްލައިޓްތައް ދަތުރުކުރާ ގައުމުތަކުގައި ތިބި ދިވެހި އާއިލާތަކަށް ބޭނުންވާ ބައެއް އެއްޗެހި ފޮނުވޭނެ އިންތިޒާމު ސަރުކާރުން ހަމަޖައްސައިދީފައި ވާކަމަށް ނެޝަނަލް އިމެޖެންސީ އޮޕަރޭޝަން ސެންޓަރުން ހާމަކޮށްފައި ވަނީ މިހަފްތާގެ ތެރޭގައެވެ.\nސްރީލަންކާއަށް ކެއަރ ޕެކޭޖް ފޮނުވުމަށް ނިންމައި އެކަމާ ބެހޭ މައުލޫމާތު ފޮރިން މިނިސްޓްރީއިން ހާމަކޮށްފައިވަނީ ހުސްވި މާޗް މަހުގެ 31 ވަނަ ދުވަހުއެވެ. ފޮރިން މިނިސްޓްރީން އާންމުކޮށްފައިވާ ބަޔާނުގައި ވަނީ ބޭރަށް ތަކެތި ފޮނުވުމުގައި އަމަލުކުރަންވީ އުސޫލުތައް ބަޔާންކޮށްފައެވެ.\nކޮރޯނާވައިރަސް ރާއްޖެ މޯލްޑިވިއަން މިނިސްޓްރީ އޮފް ފޮރިން އެފެއާޒް ރިޕޯޓް


ކިއުކަމްބަރ އަދި ދޮންފަޅޮލުގެ މުހިންމުކަން – Vedhun\nކިއުކަމްބަރ އަދި ދޮންފަޅޮލުގެ މުހިންމުކަން\nއަފްރާޚް October 31, 2013 ކިއުކަމްބަރ އަދި ދޮންފަޅޮލުގެ މުހިންމުކަން2016-08-21T03:17:33+00:00 ފޭނުން, ޒީނަތްތެރިވުން No Comment\nކިއުކަމްބަރ އަދި ދޮންފަޅޯ ބޭނުންކޮށްގެން މޫނުގެ ހަންގަނޑަށް ފަރުވާ ހޯދިދާނެއެވެ. ކިއުކަމްބަރ ފޭސް ޕެކްއެއްގައި އާންމުކޮށް ހިމެނިގެންވާ ބާވަތްތަކަކީ ކިއުކަމްބަރ ޖޫސް، އޯޓް ޕައުޑަރ އަދި ކިރެވެ. މީގެފޭސް ޕެކްއެއް ބޭނުންކޮށްގެން މޫނާއި ކަރުގައި ރީއްޗަށް އުގުޅާލާށެވެ. 10 މިނިޓް ނޫނީ 15 މިނިޓް ވަންދެން ބެހެއްޓުމަށްފަހު ދޮވެލާށެވެ. ކިއުކަމްބަރ އަކީ ހަންގަނޑު ސާފުކޮށް، ފިނިކޮށްދީ އަދި ފެން ހިފަހައްޓައިދިނުމުގައި އެހީތެރިވެދޭ ބާވަތެކެވެ. މީގެ ސަބަބުން ހަންގަނޑު އަލިވެ އުޖާލާވެގެން ދެއެވެ.\nފަޅޮލުގައި ހިމެނޭ ‘ޕަޕެއިން’ ކިޔާ އެންޒައިމްއަކީ ހަމުގައި އެކުލެވިގެންވާ މަރުވެފައި އަދި ހަލާކުވެފައި ހުންނަ ސެލްތައް ނައްތާލަދޭ މާއްދާއެކެވެ. އަދި ހަމަށް އުޖާލާކަމާއި އަލިކަން ގެނެސްދިނުމުގައި އެހީތެރިވެދޭ މާއްދާއެކެވެ. ބޭނުންވާވަރަށް ދޮން ފަޅޯ ޗިސް ކޮށްލުމަށްފަހު ޕޭސްޓެއް ހަދާލާށެވެ. ދެން މިޕޭސްޓް މޫނާއި ކަރުގައި އުގުޅާލުމަށްފަހު 15 މިނިޓް ވަންދެން ބެހެއްޓުމަށްފަހު ފިނިފެނުން ދޮވެލާށެވެ. މިގޮތަށް ކޮންމެ ދުވަހަކު ހެދުމުން މޫނު ރީތިވެ ސާފުވާނެއެވެ.\n« މާޒީވީ ހިތިދައުރުން – ވަކިވުން\nމާޒީވީ ހިތިދައުރުން – ހަނދާން »


Vaccine nujahaa meehunnah othee dhegoyi: Duterte\nފިލިޕީންސްގެ ރައިސް ރޮޑްރިގޯ ޑުޓާޓޭ (ކ) ވެކްސިން ޖަހަން އިންކާރުކުރާ މީހުންނަށް އޮތީ ޖަލު: އެތަނުގައި ވެސް ވެކްސިން ޖަހާނެ\nވެކްސިން ޖަހަން އިންކާރުކުރާ މީހުނަށް އެމަނިކުފާނަށް ދެވެން އޮތީ ދެގޮތް ކަމަށާއި އެއިން ގޮތެއް އިޚުތިޔާރު ކުރާނީ ބުއްދި ހުރި ހާލުގައި އެމީހަކު ކަމަށް ފިލިޕީންސްގެ ރައީސް، ރޮޑްރިގޯ ޑުޓާޓޭ ވިދާޅުވެއްޖެ އެވެ. އެމަނިކުފާން ވިދާޅުވީ އެއްގޮތަކީ ޖަލު އިހުތިޔާރު ކުރުން ކަމަށާއި އަނެއް ގޮތަކީ ގައުމުން ބޭރުވެ، އުޅޭނެ ތަނަކަށް އުޅެން ދިއުން ކަމަށެވެ.\nފިލިޕީންސްގައި ކޮވިޑްގެ ހާލަތު އަތުން ދޫވެ ސިއްހީ ނިޒާމަށް ނުތަކާފައި އޮތްއިރު ވެކްސިން ނުޖަހާ މީހުންގެ ސަބަބުން ބަލި ފެތުރޭކަން ގިނަ ބަޔަކަށް ނޭނގޭ ކަމަށް ޑުޓާޓޭ ވިދާޅުވި އެވެ. އެމަނިކުފާނު ވިދާޅުވީ އާންމުންގެ ހާލަތާ މެދު ކަންބޮޑުވެ ވަޑައިގަންނަވާ ކަމަށާއި ސިއްހީ މާހިރުން ދެއްވާ އިރުޝާދަށް ތަބާ ނުވަނީ ކީއްވެބާއޭ ހިތްޕުޅަށް އަރާވަޑައިގަންނަވާ ކަމަށެވެ.\nޑުޓާޓޭ ވިދާޅުވީ ދުނިޔޭގައި އުޅެންޏާ އުޅޭހާ ވޭރިއަންޓެއް ފިލިޕީންސްގައި ހާލިހަދާފައިވާ ކަމަށާއި ވެކްސިން ނުޖަހާ ކޮންމެ މީހަކީ ބިސްހާއްޔެއް ކަމަށެވެ.\n"އެހެންވެ އަޅުގަނޑު މިދަންނަވަނީ،" ޑުޓާޓޭ ޖޯކުޖައްސަވައި ވިދާޅުވި އެވެ. "ވެކްސިން ނުޖަހާ މީހުން ހޯދައިގެން ގެނެސްދެއްވާށޭ" އެމަނިކުފާނު ވިދާޅުވީ އަތުޖެހި ވަޑައިގެންފި ނަމަ އެކަކު ވެސް ޖަލަށް ނުލައި ދޫނުކުރައް ވާނެ ކަމަށާއި ގައުމު ދޫކޮށް ދާން ބޭނުން މީހުން ވެސް ގެންދާނީ ޖަލުން ސީދާ އޮޑިއަށް ކަމަށެވެ.\nފިލިޕީންސްގައި ކޮވިޑް ވެކްސިން ގައުމީ ކެމްޕޭން ފެށީ މާރިޗުގަ އެވެ. އެގައުމުން އަމާޒުހިފާފައި ވަނީ އަހަރު ނިމުމުގެ ކުރިން އާބާދީ – 108 މިލިއަން މީހުންގެ ދެބައިކުޅަ އެއްބަޔަށް ވެކްސިން ދިނުމަށެވެ. އެހެން ނަަމަވެސް މިހާތަށް ވެކްސިން ދެވިފައި ވަނީ އަށް މިލިއަން މީހުނަށެވެ.


Ras Online - އޯ ޔަންގް ސޫ؛ ގޯލްޑަން ގްލޯބް އެވަރޑް ލިބުނު ކޮރެއަން ފުރަތަމަ އެކްޓަރ\nއޯ ޔަންގް ސޫ؛ ގޯލްޑަން ގްލޯބް އެވަރޑް ލިބުނު ކޮރެއަން ފުރަތަމަ އެކްޓަރ\nމާޝާ މިދުހަތު 12 ޖެނުއަރީ 2022 - 8:41\nނެޓްފްލިކްސްގެ "ސްކުއިޑް ގޭމް" ސީރީޒް އިން މަޝްހޫރުކަން ލިބިގެންދިޔަ އޯ ޔަންގް ސޫއަށް ގޯލްޑަން ގްލޯބް އެވަރޑް ލިބި، ގޯލްޑަން ގްލޯބް އެވަރޑް ލިބުނު ކޮރެއަން ފުރަތަމަ އެކްޓަރުގެ ލަގަބު ހާސިލުކޮށްފިއެވެ.\nއޯ ޔަންގް ސޫއަށް ލިބިފައިވަނީ އޭނާ "ސްކުއިޑް ގޭމް" ސީރީޒް ގައި ދައްކުވައިދިން ރޯލަށް، ބެސްޓް ސަޕޯޓިންގ އެކްޓަރގެ އެވަރޑެވެ. އުމުރުން 77 އަހަރުގެ އޯ ޔަންގް ސޫ ސްކުއިޑް ގޭމުން ފެނިގެން ދިޔައީ އޯ ނާމް ނުވަތަ ޕްލޭޔަރ 001 ގެ ކެރެކްޓަރއިންނެވެ.\nއިންޓަރނެޓް ޒަމާން އައުމުގެ ކުރިން ދެކުނު ކޮރެއާގެ ކުޑަކުދިން ކުޅެމުން އައި ގޭމްތަކުގެ މައްޗަށް ބިނާކޮށް އުފެއްދި "ސްކުއިޑް ގޭމް" އަކީ ގިނަ ބައެއްގެ ވަރަށް ބޮޑު މަގުބޫލުކަމެއް ލިބުނު ސީރީޒެކެވެ.9އެޕިސޯޑްގެ މައްޗަށް އެކުލެވޭ މިސީރީޒް ރިލީޒްކޮށްފައިވަނީ 2021 ވަނަ އަހަރުގެ ސެޕްޓެމްބަރ މަހުގެ 17 ވަނަ ދުވަހު ނެޓްފްލިކްސްގައެވެ.\nސްކުއިޑް ގޭމް ސީރީޒްގައި ދައްކުވައިދެނީ ދިރިއުޅުމުގެ އެކި ހާލަތްތަކުގެ ސަބަބުން ފައިސާއަށް އިންތިހާއަށް ބޭނުންވެފައި ތިބި 456 މީހުން ބައިވެރިވާ ގޭމް މުބާރާތެކެވެ. އެމީހުންގެ ފުރާނަ ގުރުބާންކުރަންޖެހޭ މިގޭމް ސީރީޒް ނިމޭއިރު ސަލާމަތުން ހުންނަ މީހާއަށް 38.66 މިލިއަން ޑޮލަރު ލިބިއެވެ.


Dhekunun feshi dhathuru medhaa hisaab'ah, Thafaathu ihusaas thak'eh\nދެކުނުން ފެށި ދަތުރު މެދާ ހިސާބަށް، ތަފާތު އިހުސާސްތަކެއް\nވައި ނުޖެހުމުން ދަތިތަކާ ކުރިމަތިލާންޖެހުނު\nރަށްރަށުން ދިން މެހެމާންދާރީއަށް ޝުކުރު އަދާކުރި\nދަތުރު ނިމޭނީ އެންމެ އުތުރުގެ ތުރާކުނުން\nކ. މާލެ | 23 ޖޫން 2019 | އާދީއްތަ 19:42 | 7,043\nރާޅުގުޑި ހަރަކާތުގެ ތެރެއިން - އަވަސް\nރާއްޖޭގެ އެންމެ ދެކުނުން ފެށި ރާޅުގުޑި ހަރަކާތަކީ ގިނަ ބައެއްގެ ސަމާލުކަމަށް އައިސްފައިވާ ކަމެކެވެ. ގަދަ ވަޔާއި، ވިއްސާރައިގައި ހަތަރު ކައިޓް ސާފަރުން ކުރާ މި ދަތުރު މިހާރު މިވަނީ މެދަކާ ހިސާބަށް ގޮސްފައެވެ. ކައިޓް ސާފަރުން މިހާރު މާލޭގައި ތިބިއިރު، އެ ކައިޓް ސާފަރުންނަށް ކުރެވުނު އިހުސާސްތައް ވަރަށް ތަފާތެވެ.\nއައްޑޫ ސިޓީން މި ދަތުރު ފަށާގޮތަށް އޮތް ނަމަވެސް، ވައި ނުޖެހުމުގެ ސަބަބުން ބައެއް އަތޮޅުތަށް ވަނީ ދޫކޮށްލަންޖެހިފައެވެ. އެގޮތުން ކައިޓް ސާފަރުންގެ ދަތުރު ފެށުނީ މ. އަތޮޅުންނެވެ. މ. އަތޮޅުން ފެށިގެން ކައިޓް ސާފަރުން އެކި ރަށްތަކަށް މަޑުކުރަމުން މާލެއާ ހިސާބަށް އާދެވުނީ އާދީއްތަ ދުވަހުއެވެ.\nކައިޓް ސާފަރުން މާލެ އައުމުން މަރުހަބާ ވިދާޅުވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުއެވެ. ރައީސް ވަނީ ހަރަކާތުގައި ބައިވެރިވާ ކުދިންނާ ބައްދަލުކޮށް، ދަތުރާ ބެހޭ ސުވާލު ކުރައްވާފައެވެ. އަދި އެ ކުދިންނަށް ރައީސް ވަނީ ހިތްވަރު ދެއްވައިފައެވެ.\nމި ހަރަކާތުގައި ބައިވެރިވާ ހަތަރު ކައިޓް ސާފަރުންގެ ތެރޭގައި ހިމެނޭ އަބްދުﷲ ތަސްލީމް (ޑެލިއޯ) ބުނީ، އެންމެ ބޮޑު ޗެލެންޖަކީ ވައި ކަމަށާއި، އެކަމުގެ ސަބަބުން ދަތުރަށް ހުރަސްއެޅުނު ކަމަށެވެ. ނަމަވެސް 2016 ވަނަ އަހަރު ކައިޓް ސާފް ކުރަން ފެށި ޑެލިއޯ ބުނީ، ޖުމްލަ ގޮތެއްގައި ދަތުރު ވަރަށް ސަޅި ކަމަށެވެ.\nހަރަކާތުގައި ބައިވެރިވުމަށް އެކި ރަށްރަށުން ކައިޓް ސާފަރުން ބައިވެރިވުމަކީ ލިބޭ ވަރަށް ބޮޑު އުފަލެއް ކަމަށާއި، ކައިޓް ބޯޑިން ރާއްޖޭގައި ކުރިއަރަމުން އަންނަ ކަމަށްވެސް އުމުރުން 28 އަހަރުގެ ޑެލިއޯ ވަނީ ބުނެފައެވެ.\nރާޅުގުޑި ހަރަކާތުގެ ތެރެއިން\nދަތުރުގައި ކ.މާފުށިން މާލެއަށް ދަތުރުކުރި 13 އަހަރުގެ ކައިޓް ސާފަރު ބުނީ، ދަތުރު ވަރަށް އުނދަގޫ ކަމަށާއި، ރާޅުބޮޑުވެފައި ވައި މަޑުވީމަ ދަތިތަކާ ކުރިމަތިވި ކަމަށެވެ. ނަމަވެސް އޭނާވެސް ބުނީ، މިއީ ވަރަށް ސަޅި ކަމެއް ކަމަށެވެ.\nމި ހަރަކާރުތުގައި ބައިވެރިވާ ދުނިޔޭގެ ކައިޓް ބޯޑިންގ ޗެމްޕިއަން ޔޫރީ ޒޫން ބުނީ، މިއީ ވަރަށް ތަފާތު ތަޖުރިބާއެއް ކަމަށާއި، އެކި ރަށްރަށުން މި ހަރަކާތުގައި ގިނަ އަދަދެއްގެ ހުނަރުވެރި ކައިޓް ސާފަރުން ފެނިފައިވާ ކަމަށެވެ.\nރަށްރަށުން ދިން މެހެމާންދާރީ ހަނދާން ނުނެތޭނެ ކަމަށާއި، ކޮންމެ ރަށެއް ވެސް ވަރަށް ތަފާތުކަމަށް ރާއްޖެއަށް ކައިޓް ބޯޑުކުރުމަށް މީގެކުރިން ވެސް އައިސްފައިވާ ޔޫރީ ވަނީ ބުނެފައެވެ.\nމާފުށިން މާލެއަށް ކުރި ދަތުގައި ބައިވެރިވި އުމުރުން 16 އަހަރުގެ ހަސަން މާހިރު (ހަންޓޭ) ބުނީ، ރާޅުބޮޑުވުމުން ދަތިތަކާ ކުރިމަތިވި ކަމަށާއި، ނަމަވެސް ހަރަކާތުގައި ބައިވެރިވެ މާލެއަށް އާދެވުމުން ވަރަށް އުފާވެފައި ހުރި ކަމަށެވެ.\nހަންޓޭ ބުނީ، މިއީ ވަރަށް ސަޅި ހަރަކާތެއް ކަމަށާއި، މި ހަރަކާތުގައި ބައިވެރިވާން ފުރުސަތު ލިބުމުން އުފާވާ ކަމަށެވެ. އަދި މިފަދަ ހަރަކާތްތައް ކުރިޔަށް އޮތްތަނުގައި ވެސް އޮންނާނެ ކަމަށް އުންމީދުކުރާ ކަމަށް ވެސް އޭނާ ވަނީ ބުނެފައެވެ.\nހަރަކާތުގައި ބައިވެރިވާ އަހުމަދު ހަމްދާން ހަމީދު (ހަމްބެ) ބުނީ، ދަތިތަކާއެކު ވެސް މިކުރެވެނީ ވަރަށް ތަފާތު ތަޖުރިބާއެއް ކަމަށާއި، އުންމީދަކީ ވައިލިބިގެން ތުރާކުނާ ހިސާބަށް ގޮސް ދަތުރު ނިންމާލުން ކަމަށެވެ.\nރާޅުގުޑި އިވެންޓްގެ މެނޭޖަރ މުހައްމަދު ފައިސަލް ބުނީ، ވައި ނުލިބުމުގެ ސަބަބުން ދަތުރުގެ ތާވަލަށް ބަދަލުތަކެއް ގެންނަން ޖެހުނު ކަމަށާއި، ނަމަވެސް ރަށްރަށުން ދިން އެއްބާރުލުމަށް ޝުކުރު އަދާކުރާ ކަމަށެވެ.\nދެކުނުން އުތުރަށް ކުރާ މި ދަތުރުގައި ބައިވެރިވާ ހަތަރު ކައިޓް ސާފަރުންނަކީ އަހުމަދު ހަމްދާން ހަމީދު (ހަމްބެ) އާއި އާސިމް މުހައްމަދު ފުޅު (ސިމްބެ) އަދި އަބްދުﷲ ތަސްލީމް (ޑެލިއޯ) ގެ އިތުރުން ކައިޓް ސާފިންގެ ދުނިޔޭގެ އިވެންޓުތައް ކާމިޔާބުކޮށްފައިވާ ޔޯރީޒޫންއެވެ.\nރާޅުގުޑި އިވެންޓު އިންތިޒާމު ކުރަނީ މާފުށި ޑައިވް، ސްލޯޓޭޕް، ޔޫތު މިނިސްޓްރީ އަދި ޕާލޭ މޯލްޑިވްސްއެވެ.\nމި އިވެންޓު ބޭއްވުމުގެ މައިގަނޑު އެއް ސަބަބަކީ ތިމާވެއްޓަށް ހޭލުންތެރި ކުރުވުމެވެ. ރާއްޖޭގެ އިގްތިސޯދުގެ މައިގަނޑު އެއް ބަޔަކީ ރާއްޖޭގެ ތިމާވެއްޓެވެ. ހާއްސަކޮށް ކަނޑުގެ ތިމާވެއްޓެވެ.\nއެހެންވެ ކަނޑުތައް ހަޑިވާން މެދުވެރިވާ ކުނީގެ މައްސަލައާ މެދު މީހުންގެ ހޭލުންތެރި ކުރުވުމަކީ ވެސް މި އިވެންޓު ބޭއްވުމުގެ އެއް ސަބަބެވެ. އެކަމަށްޓަކައި ސަރުކާރުގެކަމާއި ބެހޭ އިދާރާތަކުން ވެސް މި އިވެންޓުގައި ބައިވެރިވާނެ އެވެ. މި އިވެންޓުގެ ސަބަބުން ޒުވާނުންނަށް ފުރުސަތު ތަކެއް ހުޅުވިގެންދާނެ އެވެ.\nއައްޑު އަތޮޅުން ތުރާކުނަށް ރާޅުގުޑީގައި ކުރާ މި ދަތުރުގައި 15 ދުވަސް ނަގާނެ އެވެ. އަދި އެ މުއްދަތުގައި 20 ރަށެއްގައި މަޑުކުރާނެ އެވެ. އަދި މި ރަށްރަށުގައި ހާއްސަ ބައެއް ހަރަކާތްތަކެއް ހިންގާނެ އެވެ.


Manmohan Singh, Sonia adhi Raahul 20 minetah hahyarukohfi\nމަންމޯހަން ސިންހާއި ސޯނިއާ އަދި ރާހުލް 20 މިނެޓަށް ހައްޔަރުކޮށްފި\nއިންޑިއާގެ ކުރީގެ ބޮޑު ވަޒީރު މަންމޯހަން ސިންހާއި ކުރީގެ ބޮޑު ވަޒީރު ރަޖީވް ގާންދީގެ އަނބިކަނބަލުން އަދި ކޮންގްރެސް ޕާޓީގެ ރައީސާ ސޯނިއާ ގާންދީއާއި ދަރިކަލުން އަދި ޕާޓީގެ ނައިބް ރައީސް ރާހުލް ގާންދީ ކުއްލި ގޮތަކަށް ހައްޔަރު ކުރުމަށްފަހު މިިނިވަންކޮށްފި އެވެ. ތިން ބޭފުުޅުން ވެސް ހައްޔަރުގައި ގާތްގަނޑަކަށް ވިއްސަކަށް މިނެޓްވަންދެން ތިއްބެވި އެވެ.\nމިއަދު ސަރުކާރުން ހިންގި ކުއްލި އޮޕަރޭޝަނެއްގައި އެ ތިން ބޭފުޅުން ހައްޔަރު ކުރީ ބޮޑު ވަޒީރު ނަރެންދުރަ މޯދީގެ ސަރުކާރާ ދެކޮޅަށް ބޭއްވި މުޒާހަރާއެއްގައި ތިއްބަވަނިކޮށެވެ. މި ބޮޑު މުޒާހަރާ ބޭއްވީ ޑިމޮކްރަސީ ހިމާޔަތް ކުރުމުގެ ނަމުގަ އެވެ.\nމި ތިން ބޭފުޅުން ހައްޔަރުކޮށްފައި ދޫކޮށްލި އިރު އެ ބޭފުޅުން ވަނީ ޑިމޮކްރަސީއާ ދެކޮޅަށް މޯދީގެ ސަރުކާރުން ގިނަ ކަންތައްތަކެއް ކުރާ ކަމަށް ތުހުމަތުކޮށް ސަރުކާރަށާއި މޯދީއަށް ވަރަށް ބޮޑަށް ފާޑު ވިދާޅުވެފައެވެ. އަދި އަމިއްލަ ފައިދާއަށް ނޫން ގޮތަކަށް އެއްވެސް ކަމެއް މޯދީގެ ސަރުކާރުން ނުކުރާ ކަމަށާއި ފަގީރުންނާއި ދަނޑުވެރިންގެ ހައްގުގައި އެއްވެސް ކަމެއް މޯދީ ނުކުރައްވާ ކަމަށް ވެސް ސޯނިއާ ގާންދީ ވަނީ ވިދާޅުވެފައެވެ.\nކުރީގެ ބޮޑު ވަޒީރުން ސިންހް އާއި ސޯނިއާ ގާންދީގެ ދެމައިން ހައްޔަރު ކުރުމާއެކު އެކަން ބޮޑު ސިހުމަކަށް ވެގެން ދިޔައެވެ.\nދެޑޯޒްގެ މީހުނަށް ވެސް ޑެލްޓާ ވޭރިއަންޓް ޖެހޭ\nއިންޑިއާއަށް ކޮވިޑްގައި ދެވަނަ، އެއްވަނަ އެމެރިކާއަށް\nދޯހާގައި އިންޑިއާއިން ތާލިބާނުންނާ މަޝްވަރާ ކުރަނީ\nއިންޑިއާގައި 24 ގަޑިއިރުން 8 މިލިއަން ވެކްސިން ޖަހައިފި


2 Hafthaa Vehjje: Shima Hoadhumugai Enmme Fahuge Update Akee Koba!? - Vaguthu\nގެއްލުނުތާ ދެ ހަފްތާވެއްޖެ: ޝިމާ ހޯދުމުގައި އެންމެ ފަހުގެ އަޕްޑޭޓަކީ ކޮބާ؟\n2 މަސް ކުރިން ( މާޗް 8, 2019 )\nލ. ފޮނަދޫން އެ އަތޮޅު މާމެންދު އަށް ދަަނިކޮށް، ގެއްލުނު ކަމަށް ބުނާ ޝިމާ ނާފިޒް ހޯދުމަށް މަސައްކަތް ކުރަމުންދިޔައީ، އޭނާ ފެނިދާނެ ކަމުގެ އުއްމީދު އޮތީމައެވެ. އޭނާއާއެކު ދަތުރުކުރި އިބްރާހިމް ފަޒީލް، 24،ގެ ވާހަކަތަކުން ޝިމާ ގެއްލުނީ ކަނޑަށެވެ. އެހެންވެ އެމްއެންޑީއެފް އިން ޝިމާ ހޯދުމަށް، އޭނާ ގެއްލުނު ސަރަހައްދުކަމަށް ބުނާ ސަރަހައްދު ވަރަށް ބޮޑަށް ބެލިއެވެ. އެތައް ފަހަރަކު ބެލިއެވެ.\nއަދި ބައެއް މީހުން، ޝިމާ ގެއްލުނު ހިސާބު ކައިރީގައި ހުންނަ ފަޅު ރަށްތައްވެސް ބެލިއެވެ. ޝިމާގެ އެއްވެސް ހަބަރެއް ވެފައެއް ނުވެއެވެ.\nޝިމާ ގެއްލުނު ހާދިސާގެ އެންމެ ފަހުގެ އަޕްޑޭޓް ސިފައިންގެ ފަރާތުން:\n"ޝިމާ ހޯދުމަށް އެމްއެންޑީއެފްގެ ސާރޗް އެންޑް ރެސްކިއު އޮޕަރޭޝަންއަށް ކަނޑައެޅިފައި އޮންނަ އުސޫލުން އަމަލު ކުރަމުންދޭ އަދިވެސް.އަދި މީނާ ފެނިފައެއް ނުވޭ، އަދި ހާދިސާއާ ގުޅުން ހުރި އެއްވެސް އެއްޗެއްވެސް އަދި ނުފެނޭ" އެމްއެންޑީއެފްގެ އިންފޮމޭޝަން އޮފިސަރ އިބްރާހިމް އާޒިމް ވިދާޅުވިއެވެ.\nޝިމާ ގެއްލުނު ހާދިސާގެ އެންމެ ފަހުގެ އަޕްޑޭޓް ފުލުހުންގެ ފަރާތުން:\n"މައްސަލަ ފުލުހުން ދަނީ ތަހުގީގު ކުރަމުން އަދިވެސް". ފުލުހުންގެ މީޑިއާ އޮފިޝަލް ވިދާޅުވިއެވެ.\nޝިމާ ހޯދުމުގެ މަސައްކަތަށް އިއްޔެ ލިބުނު އަޕްޑޭޓް:\n"ލ. ހިތަދޫ މީހަކަށް ފެނުނު ހުވަފެންތަކަކާ" ގުޅިގެން ޝިމާ ހޯދަމުންދިޔަ ވާހަކައެވެ. އާއިލާގެ އެދުމުގެ މަތިން، ރައްޔިތުންނަށް ގޮވާލެވި، ގިނަ އަދަދެއްގެ ރައްޔިތުން ގާދުއަށް އިއްޔެ ދިޔައެވެ. ނަމަވެސް ޝިމާގެ އެއްވެސް ހިލަމެއް އަދި ގުޅުން ހުރި އެއްޗެއްވެސް ފެނިފައެއް ނުވެއެވެ.\nޝިމާ އަދިވެސް ފެނިދާނެކަމަށް އާެއިލާއިން ގަބޫލުކުރެއެވެ. ޝިމާއަށް ވީގޮތް ނޭގި، މުޅި އާއިލާ އާއި ރަހުމަތްތެރިން އަދި މުޅި ރަށްވެސް އޮތީ ހިތާމާގައެވެ.\nއަނެއްކާވެސް ފަޒީލްގެ ބަންދަށް 15 ދުވަސް ޖަހައިފި\nދުވަސްވީ މީހަކު ރަހީނުކޮށްގެން، ޝިމާ ގެއްލުނު މައްސަލައިގައި ތުހުމަތުކުރެވޭ ފަޒީލް ހައްޔަރުކޮށްފި\nފަޒީލް ރިސޯޓަށް އެރީ ގިނަ އިރުތަކެއް ވަންދެން ފަތާފައިކަން އެނގޭ ފަދަ ނިޝާންތައް ފެންނަން ހުރި - ފުލުހުން\nމާޗް 8, 2019 16:22\nއަދިވެސް ގާދޫ ބަލާ. ރަނގަޅައްބަލާ\nމާޗް 8, 2019 16:38\nވަރަށް ހީވޭ ފަޒީލް ޝިމާ ގާދޫގައި ފޮރުވައިގެން އުޅޭހެން\nމާޗް 8, 2019 17:29\nފަޒީލް ހައްޔަރުކޮށްގެން، ރަނގަޅަށް ތަޙުޤީޤު ކުރެވިއްޖެނަމަ، ހެދިގޮތް އޭނާ ބުނެދޭނެކަމަށް ލަފާކުރެވޭ. ކަނޑުވެ ގެއްލުނީކަމަށް ޤަބޫލްކުރަން ވަރަށް އުނދަގޫ.\nމާޗް 8, 2019 17:51\nހުސްނު ސުޢޫދަށް ހުވަފެނުން ފެންނަނީ ރިޟްވާނާއި ޔާމީނު ރަޝީދު! ޝިމާ އަދު ހުވަފެނުންވެސް ނުފެނޭ! އެހެންވީމާ ކިހިނެއް ތީގެ ތަޙްޤީޤެއް ހިންގާނީ!\nމާޗް 8, 2019 18:04\nޝިމާއަށް 19އަހަރު ދޯ؟ އޭނާ ކިހިނެއް ލިބިފަ ހުރި ކުއްޖެތަ އެއީ؟ ޅައުމުރުގަ ކައިވެންޏެއްކުރަން ޖެހުނީތަ؟\nމާޗް 14, 2019 04:47\nކަލެއަށް ކޮންކަމެއް ދެން؟ އޭނައަށް ލިބިނު ކުއްޖާއެއް ނޫން ދޯ ގެއްލިގެން މިއެޅެނީ!\nމާޗް 8, 2019 18:47\nއެމްއެޗް 370 ހޯދަން ބޭނުންކުރި ޓެކްނޮލިޖީ ސަރުކާރުން އެދިގެން ނަމަވެސް އެބަޖެހޭ ހޯދައިގެން ފެނޭތީ ބަލަން. 18 މަހުގެ ކުއްޖެއްގެ މަންމަ ވިއްޔަ މިގެއްލުނީ..\nމާޗް 14, 2019 04:51\nކަލޭ ހީކުރަނީ އެމަންޖެއަކީ ފުލައިޓެއް ކަމަށްތަ؟\nމާޗް 8, 2019 19:59\nކޮބާ އުގައިލް . ކެކެކެކެ\nމާޗް 8, 2019 20:19\nތިކަމުގައި ފަޒީލް ހަދަނީ ދޮގުކަމަށް ވަރަށް ބޮޑަށް ބެލެވޭ އަދި ބޮޑަށް ބެލެވެނީ ތިކަމުގަ ފަޒީލަށް ކޮންމެވެސް ބައެއްގެ އެހީތެރިކަން ލިބިގެން ހިންގައިގެން އުޅޭ ކަމެއްހެން ސަބަބަކީ ތިަތަނުގައި ދަތުރު ކުރާ ކެޕްޓަނުން ދީފައި ހުރި މައު ލޫމާތާއި ފަޒީލް އެ ދައްކާ ވާހަކަޔާއި ދިމާނުވުން.އަމެއް ކަމަކީ އެހާ އަވަހަށް ހޯދަން ފެށި ކަމެއްގަި އެއްވެސް އެއްޗެއް،ޑިންގީ،އަދި އެބުނާ ތެޔޮ ޓޭންކު ފެނިފައިނުވުން.ހަމަ އެހެންމެ އެމަންޖެއްށް ފަތަން ނޭގޭ އިރު ފަޒީލް ބުނާ ގޮތުން އެމަންޖެ ނުފެނިގެން ލޯންޗުދަށުން ފުރަތަމަ ފެނުނު ވާހަކަ އަދި ތެއޮ ހުސްކުރަން2މީހުން އުޅުނުވާހަކަ ފަޒީލް ތަތާފަ އެހާ ގަދަ އިރު އެހާ ދުރަށް އެހާ އަވަހަށް ދެވުނު ގޮތް މިކަން ތަށް ތަކަށް ޕޮލިހުން ރިޔާއަތް ކޮށްގެން ރަނގަޅު ތަހުގީގެއް ހިންގަިފި ނަމަ ތި މައްސަލައިގައި ކަން ހިނގައި ދިޔަ ގޮޔް ސާފު ވާނެ ކަމާ މެދަ ކު ށައްކެއް ނުކުރަން.ހަމަ އެންމެ ފަޒީލް ބުނިކަމަށް ނޫހުން ދެކުނިން އެމަންޖެ2ފަހަރަށް ޑިންގީ މައްޗަށް އެރުވި ވާހަކަ އަދި ފޯނެއް ދިން ވާހަކަ ސުވާލަކީ ކޮން ތާ ކުން ހޯދި ފޯނެއްތޯ ސަބަބަކީ ކުއްލިޔަކަށް ބަންޑުން ޖަހާ ލީމަ ފޯނަށް ލޯނު އެޅޭނެތީވެ ހަމަ އެހެންމެ2ފަހަރު ދިންގީ މަށްޗަށް އަރުން ފުރުސަތު ލިބުނު ޑިންގީއެއް މިހާރު އަޑިޔަށް ދާން ޖެހުނު ސަބަބުވެސް ބަލަން އެބަޖެހޭ އަޅު ގަންޑު އެދެނީ މި ހުރިހާސުވާލެއްގެ ޖަވާބު ޕޮލިހުން އެކުއްޖާގެ އާއިލާއަށް ސާފުކޮށްދެން އެބެޖެހޭ ކަމަށް އަޅުގަނޑު މިހަބަރުތަށް ކިޔާއިރު ހިތަށް އަރާ ސުވާލުތަށް ތިބޭފުޅުންނަށް މިހިއްސާކޮށްލީ އުއްމީދަކީ މިކަމުގެ ހަގީގަތް އެގުން\nމާޗް 8, 2019 20:41\nފިނޮޅު ބަލަންވީ... ޑިންގީ އާ އެކު ވަޅުލާފަ ވެސް އޮވެދާނެ...\nމާޗް 8, 2019 20:44\nރާއްޖޭގެ ސިފައިންނަކީ ވަރަށް ކަންފަސޭހަ އަދި އެހާމެ ގަމާރު ބައެއް ތިމީހުނައް ހޯދޭ ނެތް ހަމަ އެއް ކަމެއްވެސް\nމާޗް 9, 2019 03:47\nކޮބާތޯ އުގައިލް ގެންގުޅޭ ކަމައް ބުނާ ތެދު ދޮގު ދެނެގަންނަ ސޮފްޓްވެޔާ؟ ފބއ އިންވެސް އުގައިލްގެ ބޭނުންހިފާ... މިދެން ކޮންތަނެއް؟\nމާޗް 9, 2019 04:59\nފަޒީލް އެކަނި ކުރިކަމެއް ނުޫން ތީ އެތަށް ހެކިތަކެއް އިގެން ހުރިއިރު ކީއްވެ އޭނަ ހައްޔަރުނުކުރަނީ..\nމާޗް 9, 2019 11:58\nފޯކަސް ގެއްލުވާލަން ނުބާދިމާލެއް ދައްކައިގެން ފޒީލު އެއުޅެނީ! މަހިތެން ނުބުނޭ ގަން ފޮނަދޫ ސަރަހައްދުން ދުރެއްގެ ސިމާ ވެދާނެ ކަމަކަށް


Mahakah vure gina dhuvasfahun Wuhan in bali fenijje | Hathaavees\nމަހަކަށް ވުރެ ގިނަ ދުވަސްފަހުން ވޫހާނުން ބަލި ފެނިއްޖެ\nމެއި 12, 2020 ހަތާވީސް.ކޮމް\nބަލި ފެނިފައި ވަނީ އެއް އިމާރާތެއްގައި އުޅޭ ފަސް މީހެއްގެ ފަރާތުން. އެ ފަސް މީހުން ގުޅެނީ އެއް ކްލަސްޓާއަކާ\nކޮވިޑް19ގެ އެންމެ ފުރަތަމަ ފެނުނު ޗައިނާގެ ވުހާން ސިޓީން ބަލި ފެތުރުން ކޮންޓްރޯލްވެ، ވައިރަސްގެ އަލާމާތެއް މީހެއްގެ ގައިން ނުފެންނަތާ މަހަކަށްވުރެ ގިނަ ދުވަސްފަހުން އަނެއްކާވެސް އެ ސިޓީން ބަލި ފެނިއްޖެއެވެ.\nމީޑިއާ ރިޕޯޓުތައް ބުނާ ގޮތުން އެ ސިޓީން އިއްޔެ ވަނީ ފަސް މީހަކު ޕޮޒިޓިވްވެފައެވެ. މިއީ މިދިޔަ މަހުގެ ތިން ވަނަ ދުވަހު އެ ބަލީގެ މީހަކު ފެނުނުތާ 38 ދުވަސް ފަހުން ފުރަތަމަ ފަހަރަށް ރިޕޯޓް ކުރި ކޭސްތަކެކެވެ.\nވޫހާންގެ ސިއްހީ އިދާރާތަކުން ބުނެފައި ވަނީ ޕޮޒިޓިވްވި ފަސް މީހުންނަކީ އެއް އިމާރާތެއްގައި އުޅޭ ބައެއް ކަމަށާއި އެ މީހުން ގުޅެނީ އެއް ކްލަސްޓާއަކާ ކަމަށެވެ.\nހަރުކަށި ފިޔަވަޅުތަކާ އެކު، ވޫހާންގައި އިއުލާން ކުރި ލޮކްޑައުން އުވާލީ ބަލި ފެތުރުން ކޮންޓްރޯލްވުމުން، މިދިޔަ މަހުގެ އަށް ވަނަ ދުވަހުއެވެ.\nޗައިނާއިން ކޮވިޑް19 ޖެހިގެން، 4،633 މީހަކު ވަނީ މަރުވެފައެވެ. ދުނިޔެއިން ހަތަރު މިލިއަނަށް ވުރެ ގިނަ މީހުންނަށް ބަލި ޖެހިފައިވާއިރު، އެކި ގައުމުތަކުން މަރުވި މީހުންގެ އަދަދު ތިން ލައްކައާ ކައިރިކުރެއެވެ.\nPrevious ރާއްޖެއިން ބަލި ޖެހުނު އަދަދު 800އަށް ވުރެ މައްޗަށް


Raees Waheed Ge Dhekanbalunnah Furassaara Kuri Massala Dr. Shaheem Kuvverikohffi - Vaguthu\nރައީސް ވަހީދަށް ފުރައްސާރަ ކުރި މައްސަލަ ބަލައި ފިޔަވަޅު އަޅަން ޖެހޭ: ޝަހީމް\nކުރީގެ ރައީސް ޑރ. މުހައްމަދު ވަހީދާއި އެމަނިކުފާނުގެ އަނބުކަނބަލުން އިލްހާމް ހުސައިން އަށް ފުރައްސާރަކުރި މައްސަަލަ ކުރީގެ އިސްލާމިކް މިނިސްޓަރ އަދި މަޝްހޫރު ދީނީ އިލްމުވެރިޔާ ޑރ. މުހައްމަދު ޝަހީމް އަލީ ސައީދު ކުށްވެރި ކުރައްވައިފިއެވެ.\nޝަހީމް ކުރެއްވި ޓްވީޓެއްގައި ވިދާޅުވީ ކުރީގެ ރައީސް ވަހީދަށާއި، އެމަނިކުފާނުގެ އާއިލާއަށް ރައްކާތެރިކަން އެދޭ ކަމަށެވެ.\nRaajjeyge kureege Raees @DrWaheedH aai emanikufaanuge aailaa ah furihama rakkaarherikamah edhen. Emanikufaanaa dhekolhah hingi naa thahuzeebu amalu kuhverikuran. Adhiemassala thahuqeeqkoh fiyavalhu alhan jeheykamah dheken.Dr. Waheed aki Raajje dhuh aguhuri Shakhsiyyatheh! pic.twitter.com/tquDJPKqbU\n— Mohamed Shaheem Ali Saeed (@Mohamedshaheem1) June 14, 2020\nއަދި އެމަނިކުފާނާއި ދެކޮޅަށް ހިނގި ނާތަހުޒީބު އަމަލު ކުށްވެރިކުރައްވާ ކަމަށާއި، އެމައްސަލަ ތަހުގީގުކޮށް ފިޔަވަޅު އަޅަން ޖެހޭ ކަމަށް ޝަހީމް ވިދާޅުވިއެވެ. ޝަހީމް ވަނީ ވަހީދަކީ ރާއްޖެ ދުށް އަގު ހުރި ޝަހްސިއްޔަތެއް ކަން ސިފަ ކުރައްވައިފައެވެ.\nމި މައްސަލަ އާއި ގުޅިގެން ފުލުހުން ވިދާޅުވީ ވަހީދު، ފަތާ ޓްރެކް ސަރަހައްދުގައި އުޅުއްވަނިކޮށް އެމަނިކުފާނަށް ހަޑި ހުތު ބަހުން އެއްޗެހި ކިޔައި ފުރައްސާރަ ކުރި މައްސަލައެއް ހެނދުނު 7:00 ހާއިރު ފުލުހުންނަށް ރިޕޯޓުކޮށްފައިވާ ކަމަށެވެ. މި މައްސަލައިގައި ބަލަން ޖެހޭ ކަންކަން ބަލަމުންދާ ކަމަށް ފުލުހުން ވިދާޅުވިއެވެ.\nޖޫން 14, 2020 13:08\nސުރުހީ އަކަށް އެރު ން 2023 ގެ ތައްޔާރީތައް. ޢިލްމުވެރިޔެކޯ މީ. ޢެކަމް އެކްޓިވިސްޓް އެއް އުޅޭ ވައްތަރައް އުޅެވެ ނީ\nޖޫން 14, 2020 19:18\nސާބަހޭ. އިލްމުވެރިން ވެއްޖެއްޔާ ހަމަ އެކަނި ދީނީކަންކަމުގަތަ ބަސްބުނެވެނީ. ރަނގަޅު ނުރަނގަޅު ކަންކަމުގަ އެންމެންނަށްވެސް ބަސްބުނެވޭނެ. ދީނީކަންކަމުގަ ވެސް އެއްޗެކޭ ބުނެފިއްޔާވެސް ސަލާމަތެއް ނޯވޭ. ތިމީހުންނަށް އެކައްޗެއްވެސް ނޭގޭ އިރުވެސް ތިމީހުންގެ ލީޑަރުންނާ(އަންނި، ޔާމީން) ދިމާލަށް އެއްޗެކޭ ކިޔައިފީޔާ ތިމީހުންވަރުގެ އިލްމުރިވެނިންނެށް މިދުނިޔެއަކުވެސް ނުތިބޭނެ. އެހެޔޮ ރަނގަޅު އެއްކަން ނުކުރިޔަސް\nޖޫން 14, 2020 14:48\nބަޤާވާތުގެ ބައިވެރިންނަށް ވަރަށް އަސަރު ކުރާނެ. ފުރަތަމަ ޓްވީޓް ގައި ބުނީ ހަމަލާ ދިނީއޭ. ދެން ބުނީ ހަމަލާ ނުދެއޭ އެއްޗެހި ކީއޭ؟ ދޮގުހަދައިގެން މުޖުތަމާއުގައި ބައިބައިވުން އުފައްދައި ފިތުނަފަސާދަ އުފައްދަން ވަހީދު މަސައްކަތް ކުރި މައްސަލަ ބަލަންޖެހޭނެ.\nޖޫން 14, 2020 18:07\nމައިބަދަބިނދިގެން އިނގިރޭވިލާތުގަ ގޮނޑިދުއްވިކަންތާ ފެބް8ގަ ދައުލަތުގެމުދަލަށް ގެއްލުންދިންކަންތައްވެސް ތަޅާނެކުދިންކޮޅެއްހޯދައިގެން މަޖިލިސްތެރޭގަ އެކުރިކަންތައްވެސް ބަލަންވާނެދޯ؟\nޖޫން 14, 2020 16:36\nބަޣީ ވަހީދޭ ގޮވައިގެންތަ ފިޔަވަޅު އަލަނި. ސަހީމު ކަލޭގެ ކިޔާބަލަ. ގޮވާނަން. ގޮވާނަން، ގޮވާނަން. ފިޔަވަޅެއްވެސް ނޭޅޭނޭ.\nޖޫން 14, 2020 18:09\nކަލޭ ކަންކަމަށް ތިޔަ ގޮވާލަމުން ހިނގަނީ ކޮން ހައިސިއްޔަތަކުންތަ؟\nޖޫން 14, 2020 19:08\nސަހީމޫ. ކަލޭ ކިތޭވަރށް އުޅުނަސް އަދި 2023 ހުގަ ހަލެއަށް ވޯޓެއް ދޭނެމީހުން ގެ އަދަދު %5 ވެސް ހަމަނުވާނެ. އަދި ހަމަ ޓުވީޓުން ފޭސްބުކުން ނޫހުގެ ސުރުޚީން ހިފަހައްޓަން ޖެހޭނީ. ބާޣީ ވަހީދަށް ސަލަމް. އެއްކަމެއްވެސް ނުކުރެވޭނެ ބާޣީ ވަހީދު ގޮވައިގެން.\nޖޫން 14, 2020 20:38\nއާނ ފަހެ. ކަންތައްތައް ވާނީ ލާދީނީ ނަޝީދު ގޮވައިގެންތާ ދޯ؟\nޖޫން 14, 2020 19:47\nކޮންމެކަމަކަށް ޝަހީމު ނުބޭނުނަސް ފުދޭ..\nޖޫން 14, 2020 21:00\nޝަހީމުވެސް އެމްޑީޕީއާ އިދިކޮޅަށް އެއްޗެއް ބުނަންވެއްޖެޔާ ހުންނާނީ އެންމެ ކުރީ ސަފުގަ. ޝޭޙަކަށްވެ ހުރެ ދީނީ ކަންކަމުގަ ހައްޕު ކިޔައިގެން ހުރޭ


Priyanka ge beauty icon akee kon bathalaaeh? – Iru\nބަތަލާ ޕްރިޔަންކާ ޗޯޕްރާ ވަނީ އޭނާގެ ރީތިކަމާއި ހުނަރުން މުޅި ދުނިޔޭގެ ތަޢުރީފު ހޯދައިފައެވެ. ބޮލީވުޑުން އެކްޓިންގ އަށް ނުކުތް ބަތަލާ ވަނީ މިހާރު ހޮލީވުޑުން ވެސް ޖާގަ ހޯދައިފައެވެ. ހެދުން އެޅުމުގެ ވައްޓަފާޅިއަށް ބެލިކަމުގައި ވިޔަސް، އޭނާ އަކީ ތަފާތު އެކި ސްޓައިލް ތަކަށް ހެދުން އަޅައި އުޅޭ ތަރިއެކެވެ.\nދާދިފަހުން ބައިނަލްއަޤުވާމީ މީޑިއާއަކަށް ދިން އިންޓަވިއުއެއްގައި ޕްރިޔަންކާ ވަނީ، އޭނާގެ “ބިއުޓީ އައިކޮން” އަކީ ކާކުކަން ހާމަކޮށްފައެވެ. އެގޮތުން 38 އަހަރުގެ ބަތަލާ ކިޔައިދިން ގޮތުގައި، ރީތިވުމުގައި އޭނާ ބަލަނީ ކުރީގެ ބަތަލާ ސްރީދޭވީގެ ސްޓައިލް އަށް ކަމަށެވެ. ސްރީދޭވީގެ އެންމެ ފާހަގަވާ ސިފައަކީ އޭނާގެ ރީތި ބޮޑު ދެލޯ ކަމަށާއި، ހެދުން އެޅުމުގައި ވެސް އޭނާ އަކީ ތަފާތު އެކި ސްޓައިލްތައް ތަޖުރިބާކުރި އެކްޓްރެސް އެއް ކަމަށް ބުންޏެވެ.\n“ކޮންމެ ފިލްމަކަށް އޭނަ ތަފާތު ލުކް އެއް ދައްކާލާ”، މިހާރު މި ދުނިޔެ ދޫކޮށްފައިވާ ކުޅަދާނަ ބަތަލާއާ ބެހޭގޮތުން ޕްރިޔަންކާ ބުންޏެވެ.\nމީގެ ކުރިން ވެސް އެކި މުނާސަބާތަކުގައި ޕްރިޔަންކާ ވަނީ ސްރީދޭވީގެ ރީތިކަމަށް ތަޢުރީފުކޮށްފައެވެ.\nހުޅުމާލެ ފެސިލިޓީގައި މަސައްކަތްކުރާނެ މީހުން ބޭނުންވެއްޖެ\nސްރީދޭވީއަކީ 1980 ގެ އަހަރުތަކުން ފެށިގެން 90 ގެ ފަހުކޮޅާ ހަމައަށް ސްރީދޭވީއަކީ ބޮލީވުޑްގައި ވަރަށް ގަދަޔަށް ވިދައިލި ތަރިއެކެވެ. އަދި މިއަދާ ހަމައަށްވެސް އޭނާއަކީ އިންޑިއާގެ ފިލްމީ ދާއިރާއިން ފެނުނު އެންމެ ހުނަރުވެރި އެއް ބަތަލާ ކަމަށް ގިނަބަޔަކު ޤަބޫލުކުރެއެވެ.


ޕީއެސްޖީއަށް ތާރިޙީ ރެޔެއް\nލައިނަލް މެސީ: މިރޭ ރެއިމްސް އާއި ޕީއެސްޖީ ބައްދަލުކުރާ މެޗުގައި މެސީގެ ފުރަތަމަ ޑިބަޓް ޕީއެސްޖީގައި ހަދާނެ\nފްރާންސް ލީގުގައި މިރޭ ޕީއެސްޖީ ކުޅޭ މެޗަކީ އެ ޓީމަށް ތާރީހީ މެޗަކަށް ވާނެ އެވެ.\nޕީއެސްޖީއާއި ރެއިމްސް މިރޭ ބައްދަލު ކުރަން ހަމަޖެހިފައި ވާއިރު، ޕީއެސްޖީ އާއި އަލަށް ގުޅިނު، ދުނިޔޭގެ މޮޅު ކުޅުންތެރިޔާގެ މަގާމު އެންމެ ގިނަ ފަހަރު ހޯދާފައިވާ ލައިނަލް މެސީ މިރޭގެ މެޗުން ފެންނާނެ އެވެ. މެސީގެ ފުރަތަމަ ފެނިލުން ޕީއެސްޖީގައި މިރޭ ހަދާނެ އިރު، އޭނާ ކުޅެން ނުކުންނާނީ މެޗުގެ ކިހާ ހިސާބަކުން ކޮން ކުޅުންތެރިއެއްގެ ބަދަލުގައި ކަމެއް އަދި ނޭނގެ އެވެ.\nމިރޭގެ މެޗު ސްކޮޑް ޕީއެސްޖީން އާންމު ކޮށްފައި ވާއިރު، މެސީގެ އިތުރުން މި ސީޒނަށް ޓީމާއި އަލަށް ގުޅުނު އިޓަލީގެ ކީޕަރު ޑޮނަރޫމާ ވެސް ވަނީ ސްކޮޑުގައި ހިމަނާފަ އެވެ. މީގެ އިތުރުން ޓީމުން ވަކިވެ ސްޕެއިންގެ ރެއާލް މެޑްރިޑަށް ގުޅެން މަސައްކަތް ކުރަމުން އަންނަ ޕީއެސްޖީގެ ޒުވާން ތަރި ކީލިއަން އެމްބާޕޭ ވެސް ވަނީ މިރޭގެ މެޗަށް ޓީމްގެ ސްކޮޑުގައި ހިމަނާފަ އެވެ.\nމެޗުގެ ފުރަތަމަ 11 އަށް ނުކުންނާނެ ކުޅުންތެރިން ޕީއެސްޖީން އަދި އާންމު ކޮށްފައެއް ނުވެ އެވެ. ބެލެވޭ ގޮތުގައި މެސީ މިރޭގެ މެޗުގައި ކުޅެން ނުކުންނާނީ ބަދަލު ކުޅުންތެރިއެއްގެ ގޮތުގަ އެވެ. އެއީ ކޮޕާ އެމެރިކާއަށް ފަހު ގިނަ ދުވަސްތަކެއް ޗުއްޓީގައި ހޭދަ ކުރުމާއި، ޓީމާއި އެކު ގިނަ ދުވަސްތަކެއް ފަރިތަ ކުރެވިފައި ނުވާތީ އެވެ.\nމިރޭގެ މެޗުގައި ސެންޓްރަލް ފޯވާޑަކަށް އެމްބާޕޭ އަދި ވާތު ފަޅިން ކުރިއަށް ނޭމާ ކުޅޭނެ ކަމަށް ބެލެވޭއިރު، މެސީ ކުޅޭނެ ކަމަށް ލަފާ ކުރެވެނީ ކަނާތު ފަޅިން ކުރިއަށެވެ. އެކަމަކު އިކާޑި މިވަގުތު އަނިޔާގައި ހުރުމުން މެދުތެރެއަށް މެސީ ކުޅުމަކީ ވެސް އެކަށީގެންވާ ކަމެކެވެ.\nޕީއެސްޖީގައި މެސީގެ ފުރަތަމަ ޑިބަޓް މިރޭ ފެންނާނެ ކަމަށް ބެލެވޭއިރު، ގިނަ ބަޔަކު އަންނަނީ މި މެޗަށް އިންތިޒާރު ކުރަމުންނެވެ. އެގޮތުން ދުނިޔޭގެ އެކި ކަންކޮޅު ތަކުން މިރޭގެ މެޗު ބެލުމަށް މީހުން އަންނަނީ ޓިކެޓު ގަންނަމުންނެވެ.\n“ޖެޓްސްކީ ޓުއާ 2021″ގެ ޑިޖިޓަލް ޕާޓްނަރަކީ އުރީދޫ\nއެމްބާޕޭ ޓީމުން ވަކިވަން މަސައްކަތް ކުރަނިކޮށް ޓީމުގެ ސްކޮޑުގައި ވަނީ ހިމަނާފަ އެވެ. މިކަމާއި ގުޅިގެން ޕީއެސްޖީގެ ކޯޗު ޕޮޗެޓީނިއޯ ބުނީ ޓީމުން ވަކިވަން ބޭނުންވާ ކަމަށް އެމްބާޕޭ އޭނާ ކައިީގައި ބުނެފައި ނުވާ ކަމަށެވެ. އަދި ޓީމުގެ ފަރިތަކުރުން ތަކުގައި އެމްބާޕޭގެ ފަރާތުން ފުރިހަމަ އެއްބާރުލުން ލިބި އޭނާ އަންނަނީ ވަރަށް ރަނގަޅަށް ފަރިތަކުރުންތައް ކުރިއަށް ގެންދަމުން ކަމަށެވެ.


Rakeedhoo aai Vandhoo ge bandharu masakkay fashaifi\nވަންދޫ ބަނދަރު މަރާމާތު ކުރަން ފަށާފައި -- ފޮޓޯ: އެމްޓީސީސީ\nވ. ރަކީދޫ އާއި ރ. ވަންދޫ ބަނދަރު މަރާމާތުކުރުމުގެ މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ އެމްޓީސީސީން ފަށައިފި އެވެ.\nއެމްޓީސީސީން މިއަދު ބުނީ، ރަކީދޫ ބަނދަރު ހަދަން ބޭނުންވާ ސައިޓް މޮބިލައިޒްކޮށް، އެ މަސައްކަތަށް ބޭނުންވާ މެޝިނުތަކާއި ވެހިކަލްތައް އެރަށަށް މިހާރު ގެންގޮސްފައިވާކަމަށެވެ. ބަނދަރު ހެދުމަށް ބޭނުންވާ އެންވަޔަރަމަންޓަލް އިމްޕެކްޓް އެސެސްމަންޓް، އީ.އައި.އޭގެ ހުއްދަ ލިބުުނީ މިދިޔަ އަހަރު ޑިސެމްބަރުކައި ކަމަށާއި މިިހާރު އަމަލީ މަސައްކަތް ފަށާފައިވާ ކަމަށެވެ.\nމި މަޝްރޫއުގައި 156 މީޓަރު ދިގު ބޭރު ތޮށްޓަކާއި 164 މީޓަރު ދިގު އެއްގަމު ތޮށްޓެއް ލުމަށް ވަނީ ހަމަޖެހިފަ އެވެ. އަދި 74 މީޓަރުގެ ރިވެޓްމަންޓް ޖަހާ ބަނދަރު ސަރަހައްދުގައި ޕޭމަންޓު މަގެއް ހެދުމަަށްވެސް ހަމަޖެހިފައިވެ އެވެ. މީގެ އިތުރުން މަގުބައްތި އާއި ނެރުބައްތިވެސް ހަރު ކުރެ އެވެ.\nމި އަހަރުގެ އޮކްޓޯބަރަށް ނިންމާ މި މަޝްރޫއަަށް 18.5 މިލިއަން ރުފިޔާ ހަރަދު ކުރެ އެވެ.\nމީގެ އިތުރުން، ރ. ވަންދޫ ބަނދަރު ފުންކުރުމާއި މަރާމާތުކުރުމުގެ މަސައްކަތްވެސް މިއަދު ވަނީ ފަށާފަ އެވެ. އެގޮތުން، ބަނދަރުގެ އެއްގަމުތޮށިން ހަލާކުވެފައިވާ ތަންތަން ނަގައި ބަނދަރުގެ 1870 ކިއުބިކް މީޓަރުގެ ސަރަހައްދެއް ފުން ކުރުމަށް ވަނީ ހަމަޖެހިފައި ކަމަށް އެމްޓިސީސީން ބުންޏެވެ. އަދި، 75 މީޓަރުގެ އެއްގަމު ތޮށްޓެއްލަ އެވެ.\nމިދިޔަ އަހަރު އޮގަސްޓު މަހު ހަވާލު ކުރި މި މަސައްކަތް ކުރަނީ 5.99 މިލިއަން ރުފިޔާއަށެވެ.\nއެމްޓީސީސީ ބަނދަރު ޕްރޮޖެކްޓް މިނިސްޓްރީ އޮފް ނެޝަނަލް ޕްލޭނިން + ރަކީދޫ ވަންދޫ


Tehran matheegai drone dhuvvun manaa koffi | Mihaaru\nއީރާނުން ބުނީ ތެހެރާން މަތިން ޑްރޯން ދުއްވުމަކީ ސަލާމަތީ ގޮތުން ނުރައްކާތަކެއް ކުރިމަތިވެދާނެ ކަމެއް ކަމަށް.\nސަލާމަތީ ސަބަބުތަކަށްޓަކައި ތެހެރާން މަތީގައި ޑްރޯން ދުއްވުން މަނާކޮށްފި\n21 ފެބުރުއަރީ 2017 - 10:52\nއީރާނުގެ އަސްކަރިއްޔާ އިން ބުނީ ޑްރޯން ދުއްވުމުގެ ހުއްދަ ވަކި ފަރުދުންނަށް ދެން ނުދޭނެ ކަމަށެވެ. މީހަކު ނެތި ދުއްވާ ޑިވައިސްގެ ސަބަބުން ސަލާމަތީ ގޮތުން މީގެ ކުރިން ވަނީ ނުރައްކާތަކާ ކުރިމަތިލާން ޖެހިފަ އެވެ.\nޑްރޯން ދުއްވުން ތެހެރާނުގައި ވަނީ ވަރަށް މަގްބޫލް ކަމަކަށްވެފަ އެވެ.\n"ކެމެރާ ހަރުކޮށްފައި ހުންނަ ޑްރޯންތައް އީރާނުގެ ސަލާމަތީ ގޮތުން ނާޒުކް ސަރަހައްދުތަކުގެ މަތީގައި ދުއްވާ އެ ތަންތަން ވީޑިއޯކޮށް އަދި އެ ވީޑިއޯ ދުޝްމަނުންނަށް ފޯރުކޮށްދީފާނެ،" އިސްލާމިކް ރިވޮލިއުޝަން ގާޑުގެ ޑިޕިއުޓީ ކޮމާންޑަރު އަލީ ރިޒާ ރާބީ ވިދާޅުވި އެވެ.\nއީރާނުގެ ރޫހީ ލީޑަރު އާޔަތުﷲ އަލީ ޚާމަނާއީގެ އޮފީސް ވެސް ހުންނަ، އުދުހުން މަނާ ސަރަހައްދެއްގެ މަތިން ދުއްވި ޑްރޯނެއް މިދިޔަ ޑިސެމްބަރު މަހު ވަނީ ވައްޓާލައިފަ އެވެ. އެއީ ސަރުކާރު ޓީވީ އަކުން ޑޮކިއުމެންޓްރީއެއް ހަދަން ދުއްވި އެއްޗެއް ކަމަށްވެ އެވެ. މީގެ އިތުރުން ތެހެރާން މަތިން ދުއްވި ޑްރޯނެއް ވައްޓާލުމަށް މިދިޔަ މަހު ވަނީ އެންޓި-އެއާކްރާފްޓް ބަޑި ބޭނުން ކޮށްފަ އެވެ.\nއިތުރު ލިޔުންތައް އީރާން ސެކިއުރިޓީ ޑްރޯން


Sanjay Leela Bhansali ge "Insha Allah" ge thaareeh badhalu koffi | Mihaaru\n27 އޯގަސްޓް 2019 - 08:05\nޓްވިޓާގައި އެކަން ހިއްސާކުރަމުން ސަލްމާން ބުނީ "އިންޝާﷲ" ރިލީޒްކުރުން ފަސްކޮށްފައިވާ ކަމަށެވެ. އެކަމަކު އަންނަ އަހަރުގެ ފިތުރު އީދުގައި އޭނާގެ އެހެން ފިލްމެއް ގެނެސްދޭނެ ކަމަށް ބުންޏެވެ. އެކަމަކު އެއީ ކޮން ފިލްމެއްކަމާއި "އިންޝާﷲ" ދެން ގެނެސްދޭނެ ތާރީހަކާއި ފިލްމު ފަސްކުރި ސަބަބެއް ވެސް ހިއްސާއެއް ނުކުރެ އެވެ.\nއެ ފިލްމު އަންނަ އަހަރުގެ ފިތުރު އީދުގައި ގެނެސްދޭން ނިންމީ ކަރަން ޖޯހަރާއި ރޯހިތު ޝެޓީ ގުޅިގެން ގެނެސްދޭން ނިންމި އަކްޝޭ ކުމާރާއި ކެޓެރީނާ ކެއިފް ލީޑް ރޯލް ކުޅޭ ފިލްމު "ސޫރިޔާވަންޝީ" މާ ކުރިން އަންނަ އަހަރުގެ ފިތުރު އީދުގައި ރިލީޒްކުރަން އިއުލާންކޮށްފައި ވަނިކޮށެވެ.\nނަމަވެސް ބަންސާލީގެ ފިލްމު އިއުލާންކުރުމާ އެކު ސަލްމާން ވަނީ ރޯހިތާ ވާހަކަ ދައްކައިގެން "ސޫރިޔާވަންޝީ" ރިލީޒްކުރާ ތާރީހު ބަދަލުކުރުވައިފަ އެވެ. އެ ފިލްމު މިހާރު ތާވަލުކޮށްފައި އޮތީ އަންނަ އަހަރުގެ މާޗް މަހުގެ 27 އަށެވެ.\n⭐ #Inshallah - the film that reunites Salman and Sanjay Leela Bhansali - *won't* arrive on #Eid2020.\n"އިންޝާﷲ" ފިތުރު އީދުގައި ރިލީޒްނުކުރަން ނިންމި އިރު، އެ ފިލްމުގެ ޝޫޓިން ފެށުމުގެ ތައްޔާރީތައް މިހާރު އަންނަނީވަމުންނެވެ. ސަލްމާން މިހާރު އަންނަނީ ޑިސެމްބަރު 20 ގައި ރިލީޒްކުރާ "ދަބަންގް 3" ގެ މަސައްކަތް ކުރަމުންނެވެ.\nއަންނަ އަހަރުގެ ފިތުރު އީދުގައި ގެނެސްދޭނީ ސަލްމާން ކޮން ފިލްމެއްކަން ކަށަވަރު ނުވިޔަސް އެ ފިލްމަކީ ފަހަރުގައި "ކިކް 2" އަށް ވެދާނެ އެވެ. އޭގެ ޑައިރެކްޓަރު/ޕްރޮޑިއުސަރު ސާޖިދު ނަދިއަދުވާލާ ވަނީ އަންނަ އަހަރު އެ ފިލްމުގެ ގެނެސްދޭން އަމާޒު ހިފައިފަ އެވެ. "ކިކް 2" އަކީ އޭނާ 2015 ގައި ޑައިރެކްޓްކުރި "ކިކް" ގެ ދެވަނަ ބައެވެ.\nސަލްމާން ސޮއިކޮށްފައި ހުރި ފިލްމުތަކުގެ ތެރޭގައި ސޫރަޖް ބަރްޖަތިއާގެ ފިލްމެއް ވެސް ހިމެނެ އެވެ. އެ ދެ މީހުންގެ އެންމެ ފަހުގެ ފިލްމަކީ 2015 ގެ "ޕްރޭމް ރަތަން ދަން ޕާޔޯ" އެވެ.\nއިތުރު ލިޔުންތައް ބޮލީވުޑް ބޮކްސް އޮފީސް ސަލްމާން ޚާން


ފިހުނު މީހާގެ ހާލު އަންނަނީ ރަނގަޅުވަމުން: އޭޑީކޭ\nހުޅުމާލޭ ފަޅުތެރޭގައި އޮތް އެމްޓީސީސީ ލޯންޗެއްގެ ބެޓެރީ ގޮވި ހާދިސާގައި ފިހުނު މީހާގެ ހާލު ސްޓޭބަލް ކަމަށް އޭޑީކޭ އިން މިއަދު ބުނެފި އެވެ.\nބެޓަރީ ގޮވައިގެން ފިހުނު މީހާ އޭޑީކޭ އަށް ބަދަލުކޮށްފި\nހުޅުމާލޭ ފަޅުގައި އޮތް އެމްޓީސީސީގެ ލޯންޗެއްގެ ބެޓަރީ ގޮވައިގެން އެންމެ ބޮޑު ފިހުނު މީހާ އަށް ފަރުވާ ދޭން އޭޑީކޭ ހޮސްޕިޓަލަށް އިއްޔެ ބަދަލުކޮށްފި އެވެ.\nލޯންޗެއްގެ ބެޓެރީ ގޮވައި، ތިން މީހަކު ޒަހަމްވެއްޖެ\nހުޅުމާލެ ފަޅުގައި އޮތް އެމްޓީސީސީ ލޯންޗެއްގެ ބެޓަރީ ގޮވައި، ތިން މީހަކު މިއަދު ޒަހަމް ވެއްޖެ އެވެ.\nޔުކްރެއިން މީހާގެ ހަށިގަނޑު އާއިލާއާ ހަވާލުކޮށްފި\nއެކްސިޑެންޓުވި ބަހުގެ ޑްރައިވަރުގެ ބަންދަށް3ދުވަސް\nހުޅުމާލޭގައި އިއްޔެ ހެނދުނު އެކްސިޑެންޓުވި އެމްޓީސީސީގެ ބަސް ދުއްވަން އިން ޑްރައިވަރުގެ ބަންދަށް ތިން ދުވަސް ކްރިމިނަލް ކޯޓުން މިއަދު އިތުރުކޮށްފި އެވެ.\nސިނަމާލެ ބްރިޖް އާއްމުކޮށް ހުޅުވައިލުމުން ފެރީގައި ހުޅުމާލެ އަށް ދަތުރުކުރާ މީހުންގެ އަދަދު ވަރަށް ބޮޑަށް މަދުވެފައި ވިޔަސް، ފެރީ ދަތުރުތަކުގެ ތާވަލަށް ބަދަލެއް ގެންނާނީ އަދި މަހެއްހާ ދުވަހު ބެލުމަށް ފަހު ކަމަށް އެމްޓީސީސީން މިއަދު ބުނެފި އެވެ.\nހުޅުމާލެ ފެރީ ޓާމިނަލް ކައިރިން ނަޖިސް ލީކުވަނީ\nމާލޭގައި ހުންނަ ހުޅުމާލޭ ފެރީ ޓާމިނަލް ކައިރިން ނަޖިސް ލީކުވެ، ގިނަ ބަޔަކަށް އޭގެ އުނދަގޫ ފޯރައިފި އެވެ.


REPORT: Raajjege inflation ah mi vanee kihneh?\nލޮރީއަކުން މުދާތަކެއް ބާލަނީ: ރާއްޖޭގެ އިންފްލޭޝަން ވަނީ މަތިވެފައި -- ފޮޓޯ: އަވަސް\nމި އަހަރު ރާއްޖޭގެ އިންފްލޭޝަން ވަރަށް ބޮަޑަށް ދަށަށް ގޮސް، އެވްރެޖް ގޮތެއްގައި އެއް ޕަސެންޓްގައި ހިފެހެއްޓޭނެ ކަމަށް މި އަހަރުގެ ބަޖެޓުގައި ލިޔެފައި އޮވެ އެވެ. އެކަމަކު ހުރިހާ ކަމެއް ބަދަލު ވެގެން ދިޔައީ މާޗް 15 ގައި ބޯޑަރު ބަންދު ކުރަން ޖެހުނު ހިސާބުންނެވެ. މުޅި ދުނިޔެއަށް ފެތުރިގެން ދިޔަ ކޮވިޑް-19 އިގެ ބަލާ އާފާތާއެކު، ރާއްޖޭގެ ޓޫރިޒަމް އެއްކޮށް ހުއްޓުނެވެ. އެހެންވެ، ރާއްޖެ ފަދަ ޓޫރިޒަމަށް ބަރޯސާވެފައިވާ ގައުމެއްގެ އިކޮނޮމީއަށް އެހެން ގައުމުތަކަށް ވުރެ އަސަރު ކުރުން ބޮޑުވި އެވެ. މި އަހަރު ރާއްޖޭގެ ޓޫރިޒަމް ދުޅަހެޔޮކަން މަތީގައި 2.6 ޕަސެންޓުގެ ކުރިއެރުމެއްގައި ބެހޭނެ ކަމަށް ކުރިން އަންދާޒާ ކުރި އެވެ.\nއެކަމަކު މުޅި މަންޒަރު ބަދަލުވެ، ހުރިހާ ކަމެއް އެކޮޅުކޮޅުން ޖެހުނީ ޓޫރިޒަމްގެ ދުވެލި އެއްކޮށް ހުއްޓިގެން ދިއުމުންނެވެ. މިއާއެކު ރާއްޖެއަށް ޑޮލަރު ވަނުން ހުއްޓިއްޖެ އެވެ. މިހާރު ފެންނަން މަންޒަރަކީ ރާއްޖޭގެ އިންފްލޭޝަން ނުވަތަ މުދަލާއި ހިދުމަތުގެ އަގު މަތިވަމުންދާ ތަނެވެ. ނުވަތަ މުދާ އަގު ބޮޑުވާ ތަނެވެ. އެކަމަކު ސަރުކާރުން ބުނާ ގޮތުގައި ރާއްޖޭގެ އިންފްލޭޝަން ނުވަތަ މުދަލުގެ އަގު ބޮޑުވަން ޖެހޭ އެއްވެސް ސަބަބެއް ނެތެވެ.\nއެހެންވީއިރު މިހާރު އިންފްލޭޝަން މަތިވަނީ ކީއް ވެގެން ހެއްޔެވެ؟ މި ވާން އުޅެނީ ކީއް ހެއްޔެވެ؟\nރާއްޖޭގައި މުދަލާއި ހިދުމަތުގެ އަގު އަންގައިދޭން ނޭޝަނަލް ބިއުރޯ އޮފް ސްޓެޓިސްޓިކްސް (އެންބީއެސް) އިން އާއްމު ކުރާ އިންފްލޭޝަން ދައްކާ ގޮތުގައި މިިދިއަ ޖުލައި މަހު ރާއްޖޭގެ އިންފްލޭޝަން ރޭޓް ވަނީ 2.81 ޕަސެންޓަށް އުފުލިފަ އެވެ. ނަމަވެސް މި އަހަރުގެ ޖޫން މަހު އިންފްލޭޝަން ހުރީ 0.41 ޕަސެންޓް ދަށުގަ އެވެ. މަހުގެ އަގު ތަކަށް އައި ބަދަލު ނުލާ ބަލައިފިނަމަ ޖުލައި މަހުގެ އިންފްލޭޝަން ރޭޓް ހުރީ 2.28 ޕަސެންޓްގަ އެވެ. ނަމަވެސް މި އަދަދު މިދިޔަ ޖޫން މަހު ހުރީ 0.23 ޕަސެންޓް ދަށުގަ އެވެ. އަދި މިދިޔަ އަހަރުގެ ޖުލައި މަހުން މި އަހަރުގެ ޖުލައި އާއި ހަމައަށް ބަލާނަމަ އިންފްލޭޝަން ރޭޓް ވަނީ 1.10 ޕަސެންޓްގަ އެވެ. އަދި މިދިޔަ އަހަރުގެ ޖޫން މަހާއި މި އަހަރުގެ ޖޫން މަހާ އަޅާ ބަލާއިރު އިންފްލޭޝަން ރޭޓް ވަނީ 4.50 ޕަަސެންޓް ގަ އެވެ.\nއިންފްލޭޝަން ރޭޓް ކުއްލިއަކަށް 2.28 ޕަސެންޓުގެ އުފުލުމެއް އައިސް އަގުތައް އުފުލިގެން މި އުޅެނީ ކީއް ވެގެން ހެއްޔެވެ؟\nބާޒާރުމަތީގައި ބަޔަކު ވިޔަފާރި ކުރަނީ: އަގުތައް ދަނީ އުފުލެމުން -- އަހުމަދު އަޝްހާދު އަބްދުﷲ (ޖެރީ) | އަވަސް\nއަގުތައް އުފުލިގެން ދިއުމުގެ ސީދާ ސަބަބެއް ސަރުކާރަކުން އަދިއެއް ނުބުނެ އެވެ. އެކަމަކު ބެލެވޭ ގޮތުގައި މިހާރު ރާއްޖޭގައި މި އުޅެނީ "އިމްޕޯޓް" ވެން އުޅޭ އިންފްލޭޝަނެއް ކަމަށް ބެލުމުގެ ފުރުސަތު އެބައޮތެވެ. މީގެ މައިގަނޑު އެއް ސަބަބަކީ މުދާ އެތެރެ ކުރަން ބޭނުންވާ ޑޮލަރުގެ ތާށިކަން ބޮޑުވުމެވެ. އެގޮތަށް އިގްތިސޯދީ ތަޖުރިބާކާރުން ވެސް ގަބޫލު ކުރައްވަ އެވެ. ރާއްޖޭގެ ފޮރިން އެކްސްޗޭޖް މާކެޓް "ޑްރައި" ވެ އޭގެ ގެއްލުން ދަނީ އިގްތިސޯދަށް ކުރަމުންނެވެ. ރާއްޖޭގެ އިމްޕޯޓަށް ބޭނުންވާ ވަރަށް ބޭރު ފައިސާ ފޯރުކޮށް ދިނުމުގައި ސަރުކާރު ވަނީ ފެއިލް ވެފަ އެވެ.\n"މިއީ އަޅުގަނޑު ގަބޫލު ކުރާ ގޮތުގައި މިސް- މެނޭޖު ކުރުން. މިކަން [ފޮރިން އެކްސްޗޭންޖް] މާކެޓު މެނޭޖު ނުކުރެވުނު ސަބަބުން އިމްޕޯޓް ވެގެން އުޅޭ އިންފްލޭޝަނެއް. އެކަމަކު މިއީ ވަގުތީ ކަމެއް. ސަރުކާރުން މިކަމުގައި ވަރަށް އެކްޓިވްކޮށް މަސައްކަތް ކޮށްފިނަމަ ދެ މަހެއްގެ ތެރޭގައި އިންފްލޭޝަން ދަށްވެދާނެ،" އިގްތިސޯދީ މާހިރަކު ވިދާޅުވި އެވެ.\nބޯޑަރު ހުޅުވައި ޓޫރިޒަމް ސްޓާޓް ކުރި ނަމަވެސް ރާއްޖޭގެ އިމްޕޯޓް މަތި ވެގެންނެއް ނުދެ އެވެ. ކަސްޓަމްސްގެ ތަފާސް ހިސާބުތައް ދައްކާ ގޮތުގައި ރާއްޖޭގެ އިމްޕޯޓް މިދިޔަ އަޅާބަލާއިރު ވަނީ 35 ޕަސެންޓަށް ވެއްޓިފަ އެވެ. މިދިޔަ އަހަރުގެ އޯގަސްޓް މަހު ރާއްޖެއަށް 3.3 ބިލިއަން ރުފިޔާގެ މުދާ އެތެރެކޮށްފައިވެ އެވެ. ނަމަވެސް މި އަހަރުގެ އޮގަސްޓް މަހު މި އަދަދު ވަނީ 2.1 ބިލިއަން ރުފިޔާ އަށް ދަށްވެފަ އެވެ.\nމިހާރު މާލޭގެ ބާޒާރުގައި އަގުތައް ހުރި ގޮތަށް ބަލާއިރު ބައެއް ތަކެތިން 20 ޕަސެންޓް ވަރު ވަނީ މަތިވެފަ އެވެ. މީގެ މައިގަނޑު ސަބަބެއްގެ ގޮތު ވިޔަފާރިވެރިން ދެކެނީ މުދާ އިމްޕޯޓް ކުރަން ޑޮލަރު ނުލިބުމުގެ ސަބަބުން އަގު ބޮޑުކޮށް ޑޮލަރު ގަނެގެން އެކަން ކުރަން މަޖުބޫރުވުމެވެ. އެހެންވެ އެ އަގުތައް މަތިވެގެން ދަނީ އެވެ.\n"ޓީޓީއެއް ހަދަން ދިޔައަސް ޑޮލަރެއް ނުލިބޭ. ލިބޭނެ ކަމަށް ބުނަނނީ ނުއެއް ލިބޭ... އެއްވެސް ވަރަކަށް ޑޮލަރެއް ނުދޭ. ޓީޓީގެ 10 ޕަސެންޓު ވެސް ނުލިބޭ،" ވިޔަފާރިވެރިއަކު ވިދާޅުވި އެވެ.\nމަރުކަޒީ ބޭންކް، މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނެފައިވާ ގޮތުގައި ރުފިޔާގެ އެކްސްޗޭންޖް ރޭޓަށް ކުރާ ޕްރެޝަރު ކުޑަ ކުރުމަށްޓަކައި ވިޔަފާރި ބޭންކުތައް މެދުވެރިކޮށް ފޮރިން އެކްސްޗޭންޖް ބާޒާރަށް ފޯރުކޮށްދޭ ޑޮލަރުގެ މިންވަރު ކޮވިޑް-19 އަށް ހާއްސަ ކޮށްގެން އޭޕްރިލް މަހާއި މެއި ޖޫން އަދި ޖުލައި މަހުގެ ތެރޭގައި އިތުރު ކޮށްފައިވެ އެވެ. އަދި މި މަހުން ފެށިގެން އިތުރު ތިން މަސް ދުވަހަށް ފޮރިން އެކްސްޗޭންޖް އިންޓަވެންޝަން އިތުރު ކުރުމަށް ރާވާފައިވެ އެވެ. މި އަދަދު ހާއްސަ ކުރާނީ ޒަރޫރީ ބޭނުންތައް ކަމުގައިވާ ކާބޯތަކެތި އަދި ބޭސްފަރުވާއަށް ބޭނުންވާ ތަކެތި އިމްޕޯޓް ކުރާށެވެ.\nމަރުކަޒީ ބޭންކް އެމްއެމްއޭ -- ފޮޓޯ: އަވަސް\nއެމްއެމްއޭއިން ބުނާ ގޮތުގައި މާލީ ނިޒާމަށް ކުރިމަތި ވެދާނެ ލޮޅުންތައް ކުޑަކުރުމަށް އެޅޭ ފިޔަވަޅުތަކުގެ އިތުރުން ރާއްޖޭގެ ބޭރު ފައިސާގެ ބާޒާރަށް އަތުވެދާނެ ޕްރެޝަރު ކުޑަ ކުރުމަށް ވެސް މަސައްކަތްތަކެއް ކުރަމުންދެ އެވެ. ތަކެތީގެ އަގުތައް އުފުލޭ މިންވަރު ނުވަތަ އިންފްލޭޝަން އެއްވަރެއްގައި ހިފެހެއްޓުމަށް މަނިޓަރީ ސިޔާސަތުގެ ދަށުން ގިނަ މަސައްކަތް ތަކެއް ވެސް ކުރެ އެވެ.\n"އެކްސްޗޭންޖް ރޭޓަށް ކުރާ ޕްރެޝަރު ކުޑަކުރުމަށްޓަކައި ބޭންކިން ނިޒާމުގެ ތެރޭގައި އިތުރަށް ދައުރުވާ ދިވެހި ރުފިޔާގެ އަދަދު މަނިޓަރީ ވަސީލަތްތައް މެދުވެރިކޮށް މެނޭޖް ކުރުމާއި، ފޮރިން އެކްސްޗޭން އިންޓަވެންޝަން ސިޔާސަތުގެ ދަށުން ވިޔަފާރި ބޭންކުތައް މެދުވެރިކޮށް ރާއްޖޭގެ ބާޒާރަށް ބޭރު ފައިސާ ފޯރުކޮށްދިނުން ހިމެނޭ،" އެމްއެމްއޭ އިން ބުނެފައިވެ އެވެ.\nސަރުކާރުގެ ބައިވެރިވުމާއެކު، ބޭރު ފައިސާގެ ތާށިކަން ކުޑަ ކުރުމަށްޓަކައި ދަނީ ފިޔަވަޅުތަކެއް އަޅަމުންނެވެ. ބޭންކް އޮފް އިންޑިއާ އާ ދެމެދު ވެފައިވާ ކަރަންސީ ސްވޮޕް އެއްބަސްވުމުގެ ދަށުން 150 މިލިއަން އެމެރިކާ ޑޮލަރު ވަނީ ހޯދާފަ އެވެ މި ސްވޮޕްގެ މުއްދަތު ވެސް އިތުރު ކޮށްފަ އެވެ. އެމްއެމްއޭ އާއި ސަރުކާރާއި ގުޅިގެން ދަނީ އައިއެމްއެފް އަދި ބޭރުގެ އެހެނިހެން މާލީ އިދާރާ ތަކުން ތަފާތު އެކި މާލީ އެހީތެރިކަން ހޯދަމުންނެވެ. މީގެ އިތުރުން، އިންޑިއާ ސަރުކާރުން ރާއްޖެއަށް 250 މިލިއަން އެމެރިކާ ޑޮލަރުގެ ފައިނޭންސިން ދިނުމަށް ނިންމާފައިވެ އެވެ.\nމިކަންކަމުން އަންނާނެ ބަދަލުތައް އެނގޭނީ އަދި ފަހުންނެވެ. މި ނިންމުންތަކުގެ ނަތީޖާ ކުރިއަށް އޮތް ދެ މަހެއްހާ ދުވަހުގެ ތެރޭގައި ފެންނަން ފަށާނެ އެވެ.\nއެމްއެމްއޭ އިންފްލޭޝަން އިމްޕޯޓް އެކްސްޕޯޓް + ފިނޭންސް މިނިސްޓްރީ އިގްތިސޯދު އިބްރާހިމް އަމީރު އެމެރިކާ ޑޮލަރު


Male Akee Male Meehunge Thaneh - Sarangu Adam Manik - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު މައްޗަށް، މިއީ އެންމެ ބޮޑު ބިރު - 8 ގަޑިއިރު ކުރިން\nމާލެ އަކީ މާލޭ މީހުންގެ ތަނެއް - ސަރަނގު އާދަމް މަނިކު\n1 އަހަރު ކުރިން ( ޖެނުއަރީ 9, 2020 )\nމާލޭ ސިޓީގެ ކުރީގެ މޭޔަރ، ފޮޓޯ ވަން\nމާލެ އަކީ މާލޭ މީހުންގެ ތަނެއް ކަމަށާއި، މާލެއިން ބޯހިޔާވަހިކަން އެންމެ ފުރަތަމަ ލިބެން ޖެހޭ ބަޔަކީ އެއީ ކަމަށް، މާލޭ ސިޓީގެ ކުރީގެ މޭޔަރ ސަރަނގު އާދަމް މަނިކު ވިދާޅުވެއްޖެ އެވެ.\nސަރަނގު އާދަމް މިހެން ވިދާޅުވީ، ސީއެންއެމްއިން ރޭ ގެނެސްދިން، "އިތުރު ކާފު" ޕްރޮގްރާމުގައި ވާހަކަ ފުޅު ދައްކަވަމުންނެވެ.\n"ބޯހިވާ ވަހިކަމަށް ހައްލު ގެނައުމުގައި ފުރަތަމަ ކަމަކީ، މާލޭ ސިޓީ ކައުންސިލްގެ ދަށުގައިވާ ބިމެއްގަ، ނޫނީ ބާރު ފޯރުވޭ ބިމެއްގަ ފްލެޓް އަޅާފަ، މި ވެނި ވަޒީފާއެއް އަދާކުރާތީ އޭ އެވެނި ކަމެއް ކުރާތީ އޭ ކިޔާފަ މާލޭ ނޫން މީހަކަށް ގެދޮރު ދިނުމުގެ އިސްކަން ދީގެން އެކަމެއް ނުކުރެވޭނެ. މާލޭ މީހުންނަށް ފުރަތަމަ ދޭން ޖެހޭނީ. މާލެ އަކީ މާލޭ މީހުންގެ ތަނެއް." އާދަމް މަނިކު ވިދާޅުވިއެވެ.\nމީގެ އިތުރުން އޭނާ ވިދާޅުވީ، މާލޭ ރައްޔިތުން މާލޭގައި ދިރިއުޅެމުންދަނީ ވަރަށް ދަތި ޙާލުގައި ކަމަށާއި، ފްލެޓް ދިނުމުގައި އެމީހުންނަށް އެންމެ ފުރަތަމަ އިސްކަން ދޭންޖެހޭ ކަމެށެވެ.\n"މާލެ އަކީ މުޅި ރާއްޖޭގެ ވެރިކަން ކުރާ ރަށް. އެކަމަކު މާލޭ މީހުންނަށްވެސް ނިދާލައިގެން ކައިލައިގެން ބޯލައިގެން އުޅެވިގެން ދެއްތޯ، ރާއްޖެ ތެރެއިން މާލެ އަންނަ މީހުންނަށްވެސް އުޅެވޭނީ. ނިކަން ބައްލަވާ މާލޭ ހަޤީޤީ މީހުން، އެންމެ ކޮޓަރިއެއް ތެރޭގައި މަންމައާއި، ބައްޕަ އާއި، ދަރިއާއި، ދަރި އިނދެގެން އުޅޭ މީހާ ނިދާއިރު، ބައްލަވާ އަޅުގަނޑުމެން ތެރޭގައި މި ހުރި ކްރައިމް ތައް. ގޭތެރޭގައި ނޫޅެވޭތީ ޒުވާނުން ބޭރަށް ނިކުންނަނީ. ދެން ތަފާތު އިންފިލުއެންސްތައް އަންނަނީ. ގެއިން ސައިތައްޓެއްވެސް ބޮވެއް ނެތީމަ، ކޮފީ ޝޮޕަށް ދަނީ. ގޭގައި ކެއްކެއް ނެތީމަ ޓޭކްއަވޭ ގެންނަނީ ނޫނިއްޔާ އޮފީހުގައި ސައި ބޯލަނީ. އާއިލީ ދިރިއުޅުމެއް މާލޭ މީހުންނަކަށް ނެތް. މާލޭ މީހުންނޭ އަޅުގަނޑު މި ދަންނަވަނީ ހަމަ ދަފްތަރުވެސް ހިމަނައިގެން. އެކަމު ރިއަލިޓީ އަކީ، ސިފައިންނަށް ޙާއްޞަކޮށްގެން ފްލެޓް އެޅޭ، ފުލުހުންނަށް ޙާއްޞަކޮށްގެން ފްލެޓް އެޅޭ. ޓީޗަރުންނަށް ޙާއްޞަކޮށްގެން ފްލެޓް އެޅޭ." ސަރަނގު އާދަމް މަނިކު ވިދާޅުވިއެވެ.\nލާމަރުކަޒީ ގާނޫނަށް ގެނެސްފައިވާ އިސްލާހާ އެކު ކުރިއަށް އޮތް އިންތިޚާބުގައި މާލޭ ސިޓީ ކައުންސިލަށް 19 ކައުންސިލަރުން އިންތިޚާބު ކުރަން ޖެހޭނެ އެވެ. މި އިންތިޚާބުގައި ސިޓީތަކުގެ މޭޔަރުން އިންތިހާބު ކުރާނީ ރައްޔިތުންގެ ވޯޓަކުންނެވެ. ގާނޫނުގައި މިހާރު އޮންނަ ގޮތުން ކައުންސިލުތަކުގެ ރައީސުންނާއި މޭޔަރުން ހޮވަނީ ކައުންސިލަރުންގެ މެދުގައި ނަގާ ސިއްރު ވޯޓަކުންނެވެ.\nޖެނުއަރީ 9, 2020 10:56\nރޭސިސްޓް. ހަތަރު ކަށިމަތި މާލެ ކިތައް މީހުންތޯ މާލޭގަ އުޅެނީ.\nޖެނުއަރީ 9, 2020 19:00\nއާނއެކޭ އާނއެކޭ މާލެއަކީ މާލޭ މީހުންގެ ތަނެކޭ އެހެންވެއޭ މަސާޖްޕާލާތައް ގިނަވެގެން އުޅެނީ. މާލޭ މީހުންނަކީ މާލޭ މީހުންނޭ. ހަތްފެނު ކެއްކިޔަސް އެނުވާނޭ ދެގޮތެއް.\nއެކަމަކު ބުނަން ތީ ބޮޑު މުސްކުޅިއެއް. ވިސްނުންވެސް އެހާ މުސްކުޅި. ކަޑައޭ އެހެންވީމަ.\nޖެނުއަރީ 9, 2020 11:08\nސަރަނގު ކަަަަަަލޭތިބުނާއެއްޗަކައްއެއްބަސްވާނެމީހަކު ނުހުންނާނެ މާލޭމީހުން ލާރިހޯދަން ދޯގެދޮރުހުންނަނީ ދިހަބާރަބުރިޔައް ގެނަގާފަ ދަރިންގޮވައިގެން ދަނީ ޖިފުޑިގަނޑައް އެތަންކުއްޔައްދީފަ\nޖެނުއަރީ 9, 2020 11:13\nތިޔަ ވިދާޅުވާގޮތަށް މާލޭގެ ރަށްވެހިން ދަތި ހާލުގައި އުޅެނިކޮށް މާލެއިން ކުއްޔަށް ދޭން ކިތައް ކިތައް ގޯތި މަނިކުފާނު ބައްލަވައިގެންފީމުތޯ؟ މަނިކުފާނު ބައްލަވައިގަތް ގޯތިތަކުގައި ދިރިއުޅުއްވަނީތޯ ނުވަތަ ކުއްޔަށް ދެއްވައިގެން ބޮޑު އަގު ނަންގަވަނީތޯ؟ މިކަން ސާފުކޮށްދެއްވާ!\nޖެނުއަރީ 9, 2020 11:16\nމާލޭ މީހާ އެއްމެ ކޮޓަރިއެއްގެ ތެރޭގައި ހުރިހާ މީހުން ނިދަނީ ރާއްޖެތެރޭގެ މީހާއަތުން ފެލާލައިގެން ގިނަ ލާރި ހޯދަންވެގެން ބޮޑުއަގުގަ ކުއްޔައްދޭތީ\nޖެނުއަރީ 9, 2020 11:21\nހުޅުމާލެ އަކީމާލެ މީހުންގެ ތަނެއްނޫން އެއީ ހުރިހާ ދިވެހި ރައްޔިތުންގެ ހައްގެއް\nޖެނުއަރީ 9, 2020 11:22\nސަރަނގޭ، ކަލޭ ދައްކަބަލަ މާލެއިން މާލޭ މީހަކު. މުޅިންވެސްތިބީ ރާއްޖެތެރެއިން މިތަނަށް އައިސް ވަޒަންވެރިވެ މާލެ ވެފައި ތިބި މީހުން. މާލެ ފުރަތަމަ ގެންގުޅުނީވެސް މާލޭ ބަޔެއްނޫން. ފުރަތަމަ ވަޒަންވެރިވީވެސް ހުއްދަނެތި ރާއްޖެތެރެއިން އައި ބަޔަކު. އޭގެފަހުން ރަސްކަން ވާރުތަވަމުންދިއުމާ ފުރޮޅި އާބަޔަކަށް ގޮސްފައިވެސް ވަނީ ރާއްޖެތެރޭ ދަރިކޮޅު ތަކަކަށް.\nމާލެއަކީ އެއްވެސް ބަޔެއްގެ މިލްކެއްނޫން. ޤައުމެއްގެ ގޮތުގައި އެކުލަވާލައި ރައްޔިތެއް ކަނޑައަޅައި ވެރިކަމެއް ރަސްމީކޮށް ހިންގަންފެށި ވެރިރަށަކަށް މާލެ ހަމަޖައްސައި ދެން ވެރިކަން ހިންގުމަށް ރަށްރަށުން އެހައިތަނަށް އަދި މިހާރުވެސް މާލެއަށް އައިސް އުޅޭ މީހުން ފެނިދެނިވެ އިނދެ އާބާދުވެ ދަރިފަސްކޮޅު ޖީލުތަކަށް ދެމިގެންދިޔަޔަސް އެއީ ހަޤީޤީ ރާއްޖެތެރޭ މީހުން.\nމާލެ އަކީ ރާއްޖޭގެ ހުރިހާ އެންމެންނަށް ހަމަހަމަ ރަށެއް، އެންމެންގެ މައްޗަށް ވެރިކަން ހިންގާ ރަށް. ވެރިކަން ހިންގުމުގެ ނިޒާމުގެތެރޭގައި ކުރަންޖެހޭ ކަންކަން ކުރުމަށް މާލޭގައި ދިރިއުޅުމީ މާލެވުމެއްނޫން.\nޖެނުއަރީ 9, 2020 11:26\nމާލޭގއި ތިބި ރާއްޖެތެރޭ އެންމެން ފައިބާފިއްޔާ މާލޭ މީހުން ތިބޭނީ ހަމަ ނުކައި ނުބޮއި. ކޮންވާހަކައެއް ދައްކަން މާލޭ މީހުންގެ ތަނެކޭ އެބަ ކިޔަނޫން\nޖެނުއަރީ 9, 2020 14:27\nނުކެރޭނެ ފައިބާކަށް، ހުސް ވައި އަނގަ ތިތަޅަނީ111 ދެބަލަ ރަށަށް\nޖެނުއަރީ 9, 2020 11:27\nނޫނޭ މަނިކާ ، މާލެ އަކީ މުޅި ރާއްޖޭގެ ވެރިކަންކުރާރަށް ، ވީމާ މާލޭގައި ދިރިއުޅުމަކީ މާލެ މިލްކްވާނެކަމެއްނޫން ، މާލެ އިން ވެރިކަން އެހެންރަށަކަށް ބަދަލުކޮއްލާ ، އޭރުން ތިބުނާ ގޮތަށް ވެދާނެ\nޖެނުއަރީ 9, 2020 11:29\nތިވިސްނުމަށް ހަމަހިލާ މަގޭ ވޯޓެއް ނުދޭނަން.\nޖެނުއަރީ 9, 2020 11:32\nމީހާދާ ނަސްލީ ތަފާތު ކުރާބަޔަށޭ ވޯޓް މިދެވުނީ. މައްސަލައަކީ ދިވެހިރައްޔޮތުންނަށް މިކަން ނޭގޭތީ.\nޖެނުއަރީ 9, 2020 11:39\nމާލެ މާލެއަކަށް ހެދީ ރާއްޖެތެރޭމީހުން. މާލޭމީހުންނެއް މިހާރަކު ނުތިބޭނެ.\nޖެނުއަރީ 9, 2020 11:43\nއެހެން ވީމަ ރާއްޖެތެރެއަކީ ރާއްޖެތެރެ މީހުންގެ ތަނެއް..މާލޭ މީހުން ގޮސްގެން ނުވާނެ..\nމާލޭ މީހުން ރާއްޖެތެރޭ މީހުނަށް ބޮޑު އަގުގަ ކުދިކުދި ތަން ތަން ކޮޅު ހަދާ ކުއްޔައް ދީފަ ތިބުނަނީ މާލޭ މީހުން އުޅޭނެ ތަނެއް ނެތޭ ވަރައް ހަމަޖެހޭ ވާހަކަ އެއްތިދެއްކީ ސަރަނގު ވެސް މާރުކޭޓު ހަދާފަ ވެސް ބޮޑު އަގުގަ ކުއްޔައް ނޫންތޯ ދެއްވީ. މާލޭ މީހުން ގެ ތެރެއިން މާލޭގަ ދިރިއުޅެނީ ކިތައް މީހުންތޯ ބެލިން ތޯ އަދި ތިވަރަކުން މޭ ގަނޑު ކަމެއް ނުލިބޭނެ،\nޖެނުއަރީ 9, 2020 11:46\nދިވެހިރާއްޖެ އަކީ މުސްލިމުންގެ ތަނެއް ތިކަހަލަ ލާދީނީ މީހުން މިތަނުންފައިބާ\nޖެނުއަރީ 9, 2020 11:55\nރާއްޖެ މީހުންނަކީ ރާއްޖެމީހުން،ރާއްޖެ އެތެރެ މާލެ އޮތީ ،މާލެ މާލެ އަށް ވީ ވެރިކަން ކުރާ ރަށަށް ވީމާ ދިވެހި ހުރިހާ ރައްޔިތުންގެ މަސައްކަތުން މާލެއަށް މާލެއަށް ވީ.ތިކަހަލަ ތަފާތު ކުރުން ނަސްލީ ތަފާތުކުރާ މީހުން ފެއިލްވާނެ\nޖެނުއަރީ 9, 2020 11:59\nބަލަސަރަނގާ! މާލެމީހުން ހާލުގައި އުޅެނީ މާލެމީހުން ކަންނެތްކަމުން. މާލެ މާލެއަކަށްހެދީ ރާއްޖެތެރޭ މީހުން. މާލެމީހުން ޖެހޭނީ ރާއްޖެތެރެ މީހުންނަށް އެނދުދީފަ ތަޅުމުގައި ނިދަން. ނޫނީ ކާކަށް, ބޯކައްވެސް ނުލިބޭނެ. ޙަގީގަތް ގަބޫލުކުރޭ!\nޖެނުއަރީ 9, 2020 12:07\nއާދަންމަނިކު! ކަނޑުކޮސް ވާހަކަދައްކައިގެނެއް ވޯޓެއް ނުލިބޭނެ. މާލޭ މީހުންނަކީ ކޮބައިތަ؟\nޖެނުއަރީ 9, 2020 12:20\nމާލޭމީިހުންގެނޫން އެއްޗެއް ހުރޭތަ، ގައުމުގެ ހަޒާނާ ގެންދިޔައީ ގެއަށް، އަތޮޅުތަކުގެ ރަށްރަށަކީވެސް މާލޭމީހުންގެ މުދާ، ވިއްކާފަ ފައިސާކޮޅު ޖީބަށް އަތޮޅުމީހަކަށް އަންގާވެސްނުލާ.\nޖެނުއަރީ 9, 2020 12:27\nރުހުނަސް ނުރުހުނަސް މާލެއަކީ ހަމައެކަނި މާލެ މީހުން ތަނެއްނޫން..\nޖެނުއަރީ 9, 2020 12:33\nތިއޮތީ މޭޔަރުކަން ލިބިފަ..ހެޔޮ ދުޢާއާ ސަލާމް\nޖެނުއަރީ 9, 2020 12:42\nމިފަހަރު އިރާދަކުރެއްވިއްޔާ ހޮވޭނީ ސަނރަގޭ. މިކަން އެންމެ ބޮޑު މައްސަލައަކަށް ވާނީވެސް އެމް.ޑީ.ޕީގަ އުޅޭ ގުރާސް ރޫޓޭ ކިޔާ މީހުންނަަށް.\nޖެނުއަރީ 9, 2020 12:47\nމާލެ އަށް ވުރެން ރާއްޖެ ތެރެ މާރަނގަޅު، އަހަރުމެން ނެތީމު ތި މާލެ ދެކެ ހޭބަލި ވާކަށް ދުނިޔެ ނިމެން ދެން ކޮނމެ ތާކު އުޅުނަސް ހެޔޮ ގޮތުގަ އުޅެ ވޭތޯބަލާތި.\nޖެނުއަރީ 9, 2020 12:50\nމީތި ކަޑަ! ކުއްޔަށް ދީފަ ގިނައިން ލާރިކާން އެއްތާކު އުޅެނީ\nޖެނުއަރީ 9, 2020 12:51\nކަލޭ ހުރެބަލަ މާލެވެގެން. ކަލެ އައް ތިހިރީ ވޯޓުލިބިފައި. މިހިރަ މޮޔަ މީހާ. ރާއްޖެ ތެރެ އިން އައިސް ތިބި މީހުން އަސްލު މާލެ ވަޒަންވެރިންނައް ވުރެ ގިނަ. ފުރަތަމަ މާލެ އަކީ 1500 މީހުން ހަމަ ނުވާ ކުޑަ އާބާދީ އެއް. ސަރަގޭ ކަލޭ މޮޔަވެގެން ނޫޅޭ. ކަލެ އައް ވޯޓެއް ނުދޭނަން.\nޖެނުއަރީ 9, 2020 13:07\nއެހެންވިއްޔާ މާލޭ މީހުން ޖެހޭނީ ފައިސާ ހޯދަންވެސް. ލޯނުނަގަންވެސް. ވަކިން މާލޭ ސަރުކާރެއް ހަދަންވެސް ފެނޭ. ކަލޭ ބުނެބަލަ މާލެމީހެއްގޮތުން މާލެއަށް ކޮށްދިން ކަމެއް. ތިހިރީ މޭޔަރުކަން ކުރެވިފަ. ފުރތަމަވެސް ތިބުނަނީ ތަފާތުކުރުންތައް. އެކިމީހުންނަށް އެކިގޮތް ހަދަން. ދެން ކިހިނެއް މޭޔަރުކަމަށް ކުފޫހަމަވާނީ. ކަލޭތީ ދުލަށްއައިހާ އެއްޗެއް ކިޔާމީހެއް\nޖެނުއަރީ 9, 2020 13:13\nMale ga hama ekani Male meehun ulhenvehjjihya gamu nuhingaa thiben jeheyny buraanthynaaa.\nޖެނުއަރީ 9, 2020 13:14\nޢާއޭ އެހެންވީމާތާ އަދިވެސް ތިޔަބަލަނީ ރާއްޖެތެރޭމީހުންނަށް ގެތަޢް ކުއްޔަށްދީފައި ގޮސް ބޭރު ޤައުމުތަކުގައި މާލޭ މީހުން ދިރިއުޅުން ފަހިކުރަން ހިއްވަރުދޭން ތިޔަ ނުކުނަނީ\nއާޅޭ އަނެއްކާ ފެށޫދޯ މިޔު\nޖެނުއަރީ 9, 2020 13:55\nމިޔޮން ހުރިހާދުވަހު މި މާލެމީހާކޮން ތާކުތޯ އިންތިހާބެއް ކައިރިވާއިރައް މާލެ މީހުން ގެ ވާހަކާ މާލެމީހުނައް މިވެނިކަމެއް އެވެނިކަމެއް މާލެމީހާދައް ކާޓެކްފައިސާއިން އެކަނިތޯ މާލެއައް ހަރަދުކުރަނީ މިހާރުވިސް މާގިފައިސާ ޓެކްސްގެގޮތު ރާއްޖެތެރެމީހާދައްކާ އާގަފުޅާ ކޮއްފަ މާލެ ވެގެން ތިވާހަކަތިދައްކަނީ މިހާރުވިސް މިމާލޭގެ 75 އިންތައަކީ ރާއްޖެތެރެމީހުން މޮޔަފުޅުވީތޯ ސަރަނގު\nރަށަށް ދާން ހިނގާ!\nޖެނުއަރީ 10, 2020 00:15\n%75މީހުން ހިނގާބަލަ ރަށަށްދާން. %90 މީހުން ބޭނުމެއްނުވާނެ. ރަށުގަ މާ އަރާމުގަ އުޅެވެން ހުއްޓަސް. ރަށަށްގޮސް މަސައްކަތްކޮށް މުއްސަނދިވާ ބައިވަރުމީހުންއުޅޭ. ޢެންމެންވެސް ބޭނުންވަނީ މޭޒުދޮށު ވަޒީފާ ކިޔަވަ ނިންމާފަ. ނޫނީ މާލޭގެ ލައިފްސްޓައިލް. ކުޑަ ތަންކޮޅެއްގަ ކިތައްމެ ބޮޑު ކުއްޔެއްގަވެސް އުޅެން ބައެއް މީހުންނަށް އޯކޭ.ސޯ އިޓްސް ޓޫވޭ ޔޫ އިގްނޮރަންޓް.\nޖެނުއަރީ 9, 2020 13:56\nސަރަންގޭ ކަލޭމަށައް ކަލޭ އެމްޑީޕީ ހަރުގެ އިން ފެނިޖެއްޔާމު ހުތްކުރާނަން. .ކަލޭ ހޮވި އަކަ ނުދޭނަން. އެމްޑީޕީ ވެރިކަމައް\nގެންނަނީ އަހަރުމެންގެ ބުރަމަސައްކަތުން. ކަލޭއޮންނަނީ އޭސީ ރޫމުގަ ނިދާފަ.\nޖެނުއަރީ 9, 2020 14:08\nމަ ވެސް މީ ރާއްޖެތެރެއިން މާލެ އައިސް މާލޭގައި ވަޒަންވެރިވެ މިހާރު މާލޭ ރައްޔިތެއް. ބުނަން ބޭނުން ވަނީ ތިކަހަލަ ރޭސިސްޓް މީހަކަށް މަށާ މަގޭ ބާރު ހިގާ އެންމެންގެ ވޯޓް ހަރާމޭ. ވ. ޥެދުން.\nޖެނުއަރީ 9, 2020 14:09\nބަލަގަ ތިބުނާ މާލެމީހާ ތަރިކަބަހާގެން ިލބޭ ތަންކޮޅު ރާއްޖެތެރޭ ކޮންމެވިސް މީހަކަ ބޮޑުއަގުގަކުއްޔައްދީފަ ހުންނަނީ އެމީހަގޮސް ރައްޖޭންބޭރުގަ ދެން އުޅެ އުޅެފައަންނަ އިރު ވަންނާނެތަނެއް ނޯވެ މާލޭން ލިބޭބިންކޮޅުދޫކޮއްލާފަ ހުޅުމާލޭ ބިން ފުލެޓް ރޯހައުސް ހޯދާފަ އެތާ ދިރިއުޅެނީ ކިތައްމީހުންތޯ މިހާރުވިސް ހުޅުމާލޭން ފުލެޓްލިބުނުގިނަމީހުން ހަމަ 1 ކޮޓަރީގަނިދާފަ2ކޮޓަރި ނޫނީ 1 ކޮޓަރި ހުންނަނީ ކުއްޔައްދީފަ މަސައްކިތް ނުކޮައް އެތާދެ ކުލިދައްކަންވެގެން ކަންތައްތައްބަލާމިހަކައް އެގޭނި އިންތިހާބެއް ބޯމަތިވާއިރައް މާލެ މާލެ ކިޔަކަސްކަމަކުނުދާނެ\nޖެނުއަރީ 9, 2020 16:15\nމި ކޮންތާކުން ނިކުތް މޮޔައެއް! ބޯހަލާކު!\nޖެނުއަރީ 9, 2020 17:09\nމޭޔަ ރުކަމަށް ކު ރިމަތިލާފަ މާލޭ މީހުން ގުނބޯ ހައްދަނީ ދޯ. މިފަހަ ރު ތިޔަ ކަމެއް ނުވާނެ.\nޖެނުއަރީ 9, 2020 17:10\nހަމަ ތެދެއް. ރާއްޖެ ތެރޭ މީހުން މާލެ ހުޅުމާލެ އަންނަނީ އެމީހުންގެ ރަށްތަކުގަ ފެސިލިޓީސް ތައް ނުހުންނާތީ. ޒަރޫރީ ބޭނުންތައް ފިޔަވައި އެމީހުންވެސް އައިސް މާލޭ މީހުން ގޮތައް މިތަންތަނަށް އައިސް މުޅި މާލެ ހުޅުމާލެ ފުރާލާފަ ބަންޑުން ވާވަރަށް ހުރީމަ އަސްލު މިނިވަން ކަމެއް ނޯވޭ. މާލެ ހުޅުމާލެ އަކީ ރާއްޖެތެރޭ މީހުންގެ ތަނެއް ނޫން. ހަމަ ރަށު ރައްޔިތުންގެ ތަނެއް. ސަރުކާރުން އެބަ ޖެހޭ އަވަހަށް ރާއްޖެތެރޭ ސިޓީ ތައް މާލެ ފެންވަރަށް ތަރައްްގީ ކޮށް މިހުރިހާ އެންްމެން އެމީހުންގެ ރެސިޑެންޓް ތަކަށް ފޮނުވަން. މާލެ ސިޓީ ބަންޑުން ވަނީ މިޔޮތް.\nޖެނުއަރީ 9, 2020 18:13\nސަރަނގައް ބުނެލަންއޮތީ މާލޭގެދޮރުވެރިންގެ 90 އިންސައްތަ މާލެއަކު ނޫން އުޅުއްވަނީ ބޭރު ކަރަކަރާގަ މާލޭ ގެދޮރުވެރިންގެ ގެދޮރުގައި ހާލުގައުޅެނީވެސް ރާއްޖެތެރޭ ނިކަމެތިން ރާއްޖެތެރޭ މީހުން ނިކަމެތިވަނީވެސް ބުރަމަސައްކަތުން ހޯދާލާރިކޮޅު މާލޭގެދޮރުވެރިންނައްދޭންޖެހޭތީ\nޖެނުއަރީ 9, 2020 18:43\nމަގުމަތީގައި ޖަލްސާ ބާއްވައި ކިނބިގަސްދޮށުގެ ދައުލަތަށް މިފަހަރު ނެގޭތޯ ބަލަން ވާނެ.\nޖެނުއަރީ 9, 2020 19:39\nދަފްތަރު މީހުންވެސް ވޯޓް ދެނީ މާލެ އަށް؟ އެކަން ހަނދާން ބަހައްޓާތި\nދެން ކީއްވެތަ ދާންދޫގައި ދުއްވާ ސައިކަލަށް ނަގާ ފީ ބޭނުންކޮށްގެން މާލޭގެ މަގުތައް ހަދަނީ.\nކިހިނެއްތަ ދިވެހިންގެ ޓެކްސް ފައިސާއިން މާލެ ހުޅުމާލެ ހިއްކައި އެމީހުންނަށް ފްެލެޓް އަޅައިދޭނީ.\nއަހަރުމެން މާލޭމީހުންނަށް ބަލަދު އަރަންޖެހޭ އަޅުންތަ ؟\nޖެނުއަރީ 11, 2020 18:31\nކޮބާތަ މާލެ ރަހޫ؟


Adheeb Athun Azim Gendhiya Dhiyaa Ehchiheege Thafsel Liben Jehey - Dr.Jameel - Vaguthu\n3 ހަފްތާ ކުރިން ( މެއި 14, 2021 )\nޑރ. ޖަމީލް ކުރެއްވި ޓްވީޓެއްގައި ވިދާޅުވެފައި ވަނީ ދިވެހިރާއްްޖޭގެ ގާނޫނުހަދާ މަޖިލީހުގެ އެމްޑީޕީގެ ޕީޖީ ގްރޫޕްގެ ލީޑަރު އާޒިމް ފާޅުކުރެއްވި ވާހަކަ ފުލުހުން ވަގުތުން ތަހުގީގުކުރަން ޖެހޭ ކަމަށެވެ. އެ ވިދާޅުވާ ދިޔާއެއްޗިހީގެ ތަފްސީލް ލިބެެން ޖެހޭޭ ކަމަށާއި، ބޮޑެތި ކުއްތަކުގެ ވާހަކަ ސަމާސަޔަކަށް ހެދިގެެން ނުވާނެ ކަމަށް ޖަމީލްްގެ ޓްވީޓުގައި ވަނީ ވިދާޅުވެފައެވެ.\nދިވެހިރާއްޖޭގެ ގާނޫނު ހަދާ މަޖްލިހުގެ އެމްޑީޕީ ޕީޖީ ލީޑަރ @aliaazim ފާޅުކުރެއްވި ވާހަކަ @PoliceMv އިން ވަގުތުން ތަޙްގީގުކުރަންޖެހޭ. އެވިދާޅުވާ ދިޔާއެއްޗެހީގެ ތަފްސީލު ލިބެންޖެހޭ. ބޮޑެތި ކުށްތަކުގެ ވާހަކަ ސަމާސަޔަކަށްހެދިގެން ނުވާނެ. pic.twitter.com/mjBR5mL6Yz\n— Mohamed Jameel Ahmed (@MJameelAhmed) May 13, 2021\nއާޒިމް 2014 ވަނަ އަަހަރު އަދީބަށް ކުރެއްވި މެސެޖުތަކެއް ވަނީ ލީކުވެފައެވެ. އެ މެސެޖުތައް ލީކުވެފައިވާއިރު، އެއީ ސައްހަ މެސެޖުތަކެއް ކަމަށާއި، ޓޫރިޒަމް މިނިސްޓަރުގެ މަގާމުގައި ހުންނަވައިގެން އަދީބު އެމްއެމްޕީއާރުސީން ދައުލަތަށް ލިބެން ޖެހޭ ފައިސާތައް ބަހަމުން ދިޔައިރު އަދީބާއި ގާތް ގުޅުމެއް އޮންނާނެ ކަމަށް އާޒިމްް ވަނީ އެއްބަސްވެވަޑައިގެންފައެވެ.\nލީކުވި މެސެޖްތަކުގެ ތެރޭގައި ވަރަށް ގިނަ ފަހަރު ބައްދަލު ކުރަން ބޭނުން ވެގެން އާޒިމް އަދީބުގެ ގާތު އެދިފައި އެބަހުއްޓެވެ.\nމިގޮތުން އަދީބުގެ ގާތް، ވިޔަފާރިވެރިޔާ ހާމިދު އިސްމާއިލް (ހާމިދު ސޭޓު)ގެ ގެއަށް ވެސް ވަރަށް ގިނައިން ގޮސްފައި ހުންނާނެ ކަމަށް އާޒިމް ވިދާޅުވި އެވެ. މެސެޖްތަކުން އެނގޭ ގޮތުގައި އޭގެ ތެރެއިން އެއް ބައްދަލުވުމަކަށް ދަބަހެއް ހިފައިގެން އައުމަށް އަދީބު އާޒިމަށް އަންގަ އެވެ.\nނަމަވެސް އާޒިމް ވިދާޅުވީ އެއީ ފައިސާ އަޅަން ގެންދަން އުޅުނު ދަބަހެއް ނޫން ކަމަށާއި އެއީ އަބްދުﷲ ޖަލީލް (ކޭންސޭޓް) އަށް ހަދިޔާއެއްގެ ގޮތުގައި އަދީބު ދެއްވި "ދިޔާ އެއްޗެއް" އެޅުމަށް ގެންދިޔަ ދަބަހެއް ކަމަށެވެ.\nއަދީބު އަތުން އެއްވެސް ފައިސާއެއް ލިބުނު ކަމަކަށް އާޒިމް އެއްބަހެއް ނުވެއެވެ.\nމެއި 14, 2021 11:45\nއަހަ ހަރެން އަތުގައި އެއިރު މިނެ ކިރާނެ އެއްޗެއް ނުގެން ގުޅޭތީވެ ދިޔާ އެއްޗެ ހީ ގެ ތަފުސީލު ދެވޭކަށް ނެތް@ ފަ ހަރެއްގައި އޭނާ ވިއްކި އެއްޗެ ހީގެ ރެކޯރޑު ހުރެދާނެ\n‐ ދޮން ބިސް\nމެއި 14, 2021 12:02\nއެއިރު އަދީބު އަތުގައި ލާރި ގަނޑު ފިޔަވައި ދިޔާ އެއްޗެ ހި ވެސް ގެން ގުޅުނުއތަ؟\nމެއި 14, 2021 12:03\nރެޑްބުލް ކޮޅެއް ބަނބުރަލޭ ބުނާކަށް ނެތިން\nމެއި 14, 2021 12:05\nއެއީ ބުރޯ ދުއްވާލި ހޮޑު އެގެންދިއައީސާފުކުރަން މާވަހަރެއްތޯބަލަން .\nމެއި 14, 2021 12:41\nމިހާރު ޖަމީލު މެން ދައްކާ ވާހަކަ މީހުންބަލައެއް ނުގަނެއޭ ތިތިބީ އިނދެޖެހިފަ\nމެއި 14, 2021 13:08\nދިޔާއެއްޗެހި އަޅަން ފުޅި، ދަޅު ގެ ބަދަލުގައި ދަބަހެއް؟ މުޅޯއްޓާ، ސުތުލި ގޯންޏަށް ޑޮންޑޮން ފުޅިތައް ހިލޭކުރި ދަނގެތީ ސޭކުންގެ ވާހަކަވެސް އަޑު ނާހަނީބާ!\nމެއި 14, 2021 13:34\nދިޔާ އެއްޗެހީގެ މައްސަލާގައިވެސް ކުއްވެރިވާނީ ޔާމީން.\nމިމައްސަލާގައި ފިޔަވަޅު އަޅާނީ ކޯޓަކުން ނޫން. އެކަން ކުރާނީ ރައްޔިތުންގެ މަޖިލިހުން.\nމަޖިލިހުގެ %80 އަކީ މޑޕ. ވީމާ މިވާނީ ސިޔާސީ ޕާޓީއަކުން ބަލައި ފިޔަވަޅު އަޅާ މައްސަލަޔަކަށް.\nނަތީޖާއަކަށްވާނީ އިދިކޮޅު ހުރިހާ މީހުން ކުއްވެރިވުން، އަދި މޑޕ ތެރޭން ބަރުލަމާނީ އަށް ތާއީދު ނުކުރާ މީހުން ކުއްވެރިވުން..\nމެއި 14, 2021 14:51\nދިޔާ ޑޮލަރުކޮޅެއް ގެންދިޔައި! ދެން މަ ކައިރީ ނާހާތި އަދީބު ޑޮލަރު ދިޔާކުރީ ކިހިނެއްތޯ!\nމެއި 14, 2021 14:52\nމީ ދެން ކޮން ހައިސިއްޔަތަކުން ވާހަކަ ދައްކާ މީހެއްތަ\nމެއި 14, 2021 16:45\nއެއީ ބުރޯމެންގޭގަ ހުރި ޒަމްޒަމް ފެންފޮދެއް ބޭހަކަށް ގެންދިޔައީ.. ވ.ވެދުން


Covid-19: Classico ge haassa match eh baavanee | Mihaaru\nއެލްކްލަސިކޯ މެޗެއްގެ ތެރެއިން ބާސެލޯނާގެ އިނިއެސްޓާ (ވ) ފޮނުވާލާ ބޯޅައެއް ހުއްޓުވަން ރެއާލްގެ ކީޕަރު ކަސިއަސް މަސައްކަތްކުރަނީ.-- ފޮޓޯ: އޭއެފްޕީ\n07 އެޕްރީލް 2020 - 13:26\nދުނިޔޭގެ ގިނަ ބަޔެއްގެ ސަމާލުކަން އެންމެ ބޮޑަށް ހުއްޓޭ އެއް މެޗަކީ އެލް ކްލަސިކޯ އެވެ. ކޮރޯނާވައިރަހުގެ ހާލަތުން އަަރައިގަނެ ކަންތައްތައް ހަމަޔަކަށް އެޅުމާ އެކީ ހާއްސަ އެލް ކްލަސިކޯ މެޗެއް ކުޅުމުގެ ހިޔާލު ދިނީ ސްޕެއިންގެ ފުޓްބޯޅަ ފެޑެރޭޝަނުގެ ރައީސް ކަމަށް ޝައުގުވެރިކަން ފާޅުކޮށްފައިވާ ގައުމީ ޓީމުގެ ކުރީގެ ކެޕްޓަން އިކާ ކަސިއަސް އެވެ.\n"މި ނުރައްކާތެރި ހާލަތުން ސަލާމަތް ވެވުނުހާ އަވަހަކަށް އަހަރެމެން ކުރީގެ ތަރިން އެބަޖެހޭ އެކުވެލައި ހާއްސަ އެލް ކްލަސިކޯ މެޗެއް ކުޅެން. ހުރިހާ ފަންޑެއް ލިބޭނީ އެހީ އަށް ބޭނުންވާ ފަރާތްތަކަށް،" ރެއާލް މެޑްރިޑަށް 500 އަށް ވުރެން ގިނަ މެޗު ކުޅެފައިވާ ކަސިއަސް ބުންޏެވެ.\nކަސިއަސްގެ ހިޔާލަށް އެންމެ ފުރަތަމަ ވެސް ތާއީދުކުރީ ބާސެލޯނާގެ ކުރީގެ ކުޅުންތެރިޔާ އަދި މިހާރު ޖަޕާނުގެ ވިސެލް ކޯބޭ އަށް ކުޅޭ މިޑްފީލްޑަރު އަންދްރެސް އިނިއެސްޓާ އެވެ. އިނިއެސްޓާ ބުނީ އެ މެޗު ކުޅެން އޭނާ ތައްޔާރަށް ހުރި ކަމަށާއި މެޗު ރާވަން އެހީތެރިކަމެއް ބޭނުންވެއްޖެނަމަ އަމަލީ ގޮތުން ވެސް ބައިވެރިވާނެ ކަމަށެވެ.\nރިޕޯޓްތައް ބުނާގޮތުގައި ކަސިއަސް ވަނީ މި މެޗު ކުޅެން ބޭނުންވާ ކުރިން ރެއާލާއި ބާސެލޯނާ އަށް ކުޅުނު ހުރިހާ ކުޅުންތެރިންނަށް ވެސް ދައުވަތުދޭނެ ކަމަށް ބުނެފަ އެވެ. މެޗު ކުޅޭނެ ތާރީހެއް ކަނޑައެޅޭނީ ކޮވިޑް-19 އިން ސަލާމަތުގެ އައްސޭރި އަށް ދެވުމުން ކަމަށާއި އޭރަށް ހުރިހާ ކުޅުންތެރިން ވެސް ތައްޔާރަށް ތިބުމަށް އެދޭ ކަމަށް ބުންޏެވެ.\nމިހާރު ބާސެލޯނާ އާއި ރެއާލަށް ކުޅެމުންދާ ކުޅުންތެރިން މި މެޗުގައި ކުޅޭނީ ކްލަބްތަކުން އެ ހުއްދަ ލިބޭނަމަ ކަމަށާއި މިއީ ޗެރިޓީ މެޗެއް ކަމަށް ވުމުން ހުރިހާ ފަރާތެއްގެ އެހީތެރިކަމެއް ބޭނުންވާނެ ކަމަށް ކަސިއަސްގެ އޭޖެންޓް ވަނީ ސްޕެއިނުގެ ރޭޑިއޯ އަކަށް އިންޓަވިއު ދީފަ އެވެ.\nކޮވިޑް-19 މިހާރު އެންމެ ބޮޑަށް ފެތުރިފައިވާ އެއް ގައުމަކީ ސްޕެއިން އެވެ. ދެ ވަނަ އަށް އެންމެ ގިނައިން މި ވައިރަސް ފެނުނު ސްޕެއިނުން މިހާތަނަށް މި ބައްޔަށް 136،675 މީހުން ވަނީ ޕޮޒިޓިވްވެފަ އެވެ. މި ކަމުގެ ސަބަބުން އެކި ފަރާތްތަކަށް އެކި ވަރުގެ ގެއްލުންތަށް ކުރިމަތިވަމުން އަންނައިރު ސަރުކާރުގެ ފަރާތުން އެހީތެރިކަމަށް ގިނަ ބަޔަކު ދަނީ އެދެމުންނެވެ. ސްޕެއިނުގެ ގިނަ ކްލަބްތަކުން ވެސް ވަނީ ހަރަދުތައް ކުޑަކުރުމުގެ ގޮތުން ކުޅުންތެރިންނާ އެކު މުސާރަ ކުޑަކުރަން އެއްބަސްވުމަކަށް އައިސްފަ އެވެ.\nޑިއޭގޯ މެރެޑޯނާ ކުޅޭނެބާ؟\nރެއާލްގެ ކުރީގެ ތަރި ޒިދާން، އަދި ބާސެލޯނާގެ ކުރީގެ ތަރި، (މިހާރު ޖަލުގައި) ހުރި ގައުޗު ފެންނާނެތަ؟\nމަރުގެ ހާލަތުގައިވެސް ކުޅިވަރު. އަދިވެސް އިބުރަތެއް ހާސިލްކުރާކަށްނުވޭތަ?\nކޮއިފުޅާ ސުރުޚީ އެކަނި ކިޔާފަ ކޮމެންޓް ކުރުން ކަޑައޭ!\nވަރަށް ސަޅި ކަމެއް ތީ... ނޭމާ....މެސީ...ޒަވީ....ރޮނާލްޑޯ...ޑިމާރިއާ....ބެކަމް..މެންގެ މިކްސް.އަޕެއް ހަދާލީމަ ވަރަށް ސައުގުވެރިވާނެ.


UCL: Ronaldo Ah 125 Goal, Ajax In Varugadha Juventus Hifahattaifi - Vaguthu\nރޮނާލްޑޯއަށް 125 ގޯލް، އަޔެކްސްއިން ވަރުގަދަ ޔުވެންޓަސް ހިފަހައްޓައިފި\nޔޫއެފާ ޗެމްޕިއަންސް ލީގުގެ ކުއާޓާ ފައިނަލް ފުރަތަމަ ލެގުގައި އަޔެކްސްއިން ވަރުގަދަ ޔުވެންޓަސް ހިފަހައްޓައިފިއެވެ.\nއަޔެކްސްގެ ޔޯހަން ކްރައިފް އެރީނާގައި ރޭ ކުޅުނު މެޗު 1-1އިން އެއްވަރު ވެގެން ނިމުނު އިރު، ރޮނާލްޑޯ ވަނީ އޭނާގެ ރެކޯޑު މައްޗަށް ޖައްސާލާފައެވެ.\n1996 ވަނަ އަހަރަށްފަހު، ޔުވެންޓަސްއަށް ޗެމްޕިއަންސް ލީގެއް ކާމިޔާބު ނުވެ އޮތް ނަމަވެސް، އެޓީމު ވަނީ ފަސް އަހަރު ތެރޭގައި ދެފަހަރަށް ފައިނަލް ކުޅެފައެވެ. މިފަހަރުގެ ޗެމްޕިއަންސް ލީގަށް ޔުވެންޓަސް ނުކުތީ އެކަން ނިންމުމަށް ވަރުގަދަ ހަތިޔާރަކާއެކުގައެވެ. މިހާތަނަށް ޖުމްލަ ފަސް ފަހަރު ޗެމްޕިއަންސް ލީގު ހޯދާފައިވާ ރޮނާލްޑޯއާ އެކުގައެވެ.\nމިދިޔަ ތިން އަހަރުވެސް ރެއާލްއާއެކު ޗެމްޕިއަންސް ލީގު ހޯދި ރޮނާލްޑޯ، ޔުވެންޓަސް ކުއާޓާއަށް ގެންގޮސް ދިނުމުގައި މުހިއްމު ރޯލެއް އަދާކޮށްފައިވެސް ވެއެވެ. ކުއާޓާގައި ޔުވެންޓަސް ނުކުތީ މިއަހަރުގެ ޗެމްޕިއަންސް ލީގުގައި ތަފާތު ދައްކަމުން އަންނަ ޒުވާން އަޔެކްސް ޓީމާ ދެކޮޅަށެވެ.\nއެންމެފަހުން ތިން އަހަރުވެސް ޗެމްޕިއަން، ރެއާލް މެޑްރިޑް ކަޓުވާލި އަޔެކްސް ރޭގެ މެޗުވެސް ފެށީ ޖެހުލުމެއް ނެތިއެވެ. ވަރުގަދަ ޔުވެންޓަސްގެ މައްޗަށް ގަދަވެ، ޕާސިން ގޭމެއް އަޔެކްސްއިން ކުޅުނު އިރު، ޔުވެންޓަސްއިން ލީޑު ނެގީ މެޗުގެ އޮއެވަރާ ދެކޮޅަށެވެ. ހާފް ނިމެން ދަނިކޮށް، ޔުވެންޓަސްއަށް ލީޑު ނަގައިދިނީ ރޮނާލްޑޯގެ "ބުލެޓް ހެޑާ"އަކުންނެވެ.\nމިހާތަނަށް ޗެމްޕިއަންސް ލީގުގައި ކުޅުނު 161 މެޗުން 125 ގޯލް ރޮނާލްޑޯ ޖަހާފައިވާ އިރު، އޭނާއަކީ ޗެމްޕިއަންސް ލީގުގެ ތާރީހުގައިވެސް އެންމެ ގިނަ ގޯލް ޖެހި ކުޅުންތެރިޔާއެވެ. އެންމެ ގާތުން ވާދަކުރަމުން އަންނަނީ 108 ގޯލް ޖަހާފައިވާ މެސީއެވެ.\nދެވަނަ ހާފްވެސް ވަރުގަދައަށް ފެށީ އަޔެކްސްއިންނެވެ. ހާފްގެ ފުރަތަމަ މިނެޓުގައި ނަތީޖާ ހަމަހަމަވެސް ކުރިއެވެ. ޑޭވިޑް ނެރޭސް ފޮނުވާލި ހިތްގައުމި ހަމަލާ އަމާޒުވީ ގޯލްގެ ކަނަށެވެ.\nޑަގްލަސް ކޯސްޓާގެ ހަމަލާއެއް ގޯލްގެ ދަނޑިއަށް އަމާޒުވުން ފިޔަވާ އިތުރު ގިނަ ހަމަލާތަކެއް ނުފެނި މެޗު ނިމުނި އިރު، އަޔެކްސްއަށް ނަތީޖާއާ ދޭތެރޭ ހިތްހަމަ ޖައްސާލެވިދާނެއެވެ. ރޮނާލްޑޯއާއި ޔުވެންޓަސްއަށް ނަތީޖާ ނެރެން ޖެހިފައި ވަނީ ދެވަނަ ލެގުގައެވެ. ޔުވެންޓަސްގެ ދަނޑުގައި އޮންނަ މެޗު އޮންނާނީ އޭޕްރީލް 16ގައެވެ.


Furaana salaamaiyvee kureege anbi meehaa dhin kidney in | Mihaaru\nލައިފްސްޓައިލް / ކިޑްނީ ބަދަލުކުރުން\nފުރާނަ ސަލާމަތްވީ ކުރީގެ އަނބިމީހާ ހަދިޔާކުރި ކިޑްނީން\nބިލް އާއި މޭރީ: ދެ މީހުން ވަކިވީ އެކީގައި 24 އަހަރު އުޅެފައި.\n04 ޖެނުއަރީ 2019 - 06:30\nއޭގެ ހަތަރު އަހަރުން ފަހުން ދެ މީހުން ބަދަލުވީ ދެމަފިރިންނަށެވެ. އެކަމަކު ދެ ކުދިން ލިބުނު ފަހުން ބިލް އާއި މޭރީގެ 24 އަހަރުވީ ކައިވެނި ވަނީ ރޫޅާލައިފަ އެވެ. އޭގެ ފަހުން މިހާރު 20 އަހަރުވެއްޖެ އެވެ.\nއެކަމަކު ތަފާތަކީ ހަމައެކަނި އެ ދެ މީހުން މިހާރު ދެމަފިރިންނަށް ނުވުމެވެ. ގުޅުން ވަރަށް ރަނގަޅެވެ. ބިލް ފަހުން ކައިވެނި ކުރި ލިންޑާއާ ވެސް މޭރީގެ ގުޅުން ވަރަށް ރަނގަޅެވެ. މި ގުޅުން ރަނގަޅުވުމުގެ ހުރިހާ ނަސީބެއް ލިބުނު މީހަކީ ބިލް އެވެ.\nއޭނާ ހަގީގަތުގައި މިހާރު ދިރިހުރީ ކުރީގެ އަނބިމީހާގެ ސަބަބުންނެވެ. ކިޑްނީ ފެއިލްވެ، ކިޑްނީ ބަދަލުކުރުމުގެ އޮޕަރޭޝަނެއް ކުރަން ޖެހުނު އެންމެ މުހިއްމު ދަނޑިވަޅުގައި ކިޑްނީ ހަދިޔާކުރީ މޭރީ އެވެ. ބިލްގެ ކިޑްނީ ފެއިލްވެފައިވާކަން އެނގުމާ އެކު އާއިލާގެ މީހުންނާއި ގާތް ވަރަށް ގިނަ މީހުން ކިޑްނީ ދޭން އުޅުނެވެ. އެކަމަކު އެއިން އެއްވެސް މީހެއްގެ ކިޑްނީ ބިލްއަކާ މެޗެއް ނުވި އެވެ.\nބިލް އާއި މޭރީ ފޮކްސް 9އާ ވާހަކަ ދައްކަނީ.\nއެ ހާލަތުގައި އޮއްވައި މޭރީ ނިންމީ ބިލް އަށް އޭނާގެ ކިޑްނީ ހަދިޔާ ކުރާށެވެ. އެހެންވެ ޓެސްޓްތައް ހެދި އިރު، އޭނާގެ ކިޑްނީއާ ބިލް ދިމާވެ އެވެ. އެހެންވެ ދެވަނަ ވިސްނުމަކަށް ވެސް ނުގޮސް ކުރީގެ ފިރިމީހާ އަށް ކިޑްނީ ހަދިޔާކުރީ އެވެ.\nމި ވާހަކަތައް ފޮކްސް9އާ ހިއްސާ ކުރަމުން ބިލް ބުނީ އޭނާގެ ކިޑްނީ ފެއިލްވެފައިކާން އެނގުނީ މިދިޔަ އަހަރުގެ ފެބްރުއަރީ މަހުގެ ތެރޭގައި ކަމަށެވެ.\n"ކިޑްނީ ދޭން ތައްޔާރަށް ތިބި އެއްވެސް މީހެއްގެ ކިޑްނީ މެޗް ނުވުމުން ދެން ހަދާނެ ގޮތް ހުސްވެފައި ހުއްޓައި އަހަރެންގެ ފުރާނަ ސަމާމަތްކޮށްދިން މީހަކީ މޭރީ،" އޭނާ ބުންޏެވެ. "އަހަންނަކަށް ނޭނގޭ އޭނާ އަށް ޝުކުރު އަދާކުރާނެ ގޮތެއް ވެސް. އެއީ ހަމަ ބޮޑު ނަސީބެއް."\nމޭރީ ބުނި ގޮތުގައި ކުރީގެ ފިރިމީހާ އަށް ކިޑްނީ ހަދިޔާ ކުރުމަކީ މާ ބޮޑު ކަމެއް ނޫނެވެ.\nބިލް އާއި މޭރީ: ކައިވެނި ކުރީ އުމުރުން 18 އަހަރުގައި.\n"އެއީ ހަމަ އަހަރެން ޒިންމާއެއްގެ ގޮތުގައި ދެކުނީ. އެހެންވީމާ އޭގައި ނެތް މާ ބޮޑު ވިސްނުމެއް ވިސްނަން ޖެހޭ ވަރުގެ ކަމެއް،" އޭނާ ބުންޏެވެ.\nބިލް ބުނި ގޮތުގައި އެކީގައި 24 އަހަރު އުޅެފައި ކައިވެނި ރޫޅައިލަން ނިންމި ސަބަބަކީ ދެ މީހުންގެ މިޒާޖު ތަފާތުވުމެވެ. އެކަމަކު ގުޅުމެއް ދަމަހައްޓަން ވަކި ކަހަލަ މީހަކަށްވުން މުހިއްމު ނޫންކަން ދަސްވެއްޖެ ކަމަށް އޭނާ ބުންޏެވެ.\n"މޭރީ ކަހަލަ މީހަކު ހަޔާތުގެ ހިއްސާއަކަށްވުމަކީ ނަސީބުވެރިއަކަށް ނޫނީ ނުލިބޭނެ ކަހަލަ ފުރުސަތެއް،" ބިލް ބުންޏެވެ. "އަހަރެން އަބަދު ވެސް އޭނާގެ އިހުސާންތެރިކަން ހަނދާނުގައި ބަހައްޓާނަން."\n0 ކޮމެންޓް, 75 ރިއެކްޝަންސް


Archana: Hinigandu jahaigen aamdhanee hoadhaa meeheh | Mihaaru\n03 ޖެނުއަރީ 2020 - 06:042comments\nނަމަވެސް، މި ފަހަރު ދައްކާނީ ކަޕިލްގެ ވާހަކައެއް ނޫނެވެ. ސޮނީން ގެނެސްދޭ އޭނާގެ ކޮމެޑީ ޝޯ "ދަ ކަޕިލް ޝަރުމާ ޝޯ" ގެ އެންމެ މުހިއްމު އެހެން ބައިވެރިއެއްގެ ވާހަކަ އެވެ. އެއީ މިދިޔަ އަހަރު އެ ޝޯއާ ގުޅުނު ބަތަލާ އަރްޗަނާ ޕުރާން ސިންގް 57، އެވެ.\nމި ޝޯގައި ހިނިގަނޑު ޖަހަން ބޮޑު ސޯފާއެއްގައި ސްޓޭޖްގެ ކުރިމަތީގައި އިށީނދެގެން އިންނަން އޭނާ އަށް ފުރުސަތު ލިބުނީ ކުރިން ޝޯގެ ރަހަ ހެޔޮވަރުކޮށް ދެމުން ގެންދިޔަ ޕަންޖާބްގެ ކުރީގެ މިނިސްޓަރު ނަވްޖޯދު ސިންގް ސިދޫ މިދިޔަ އަހަރުގެ ކުރީކޮޅު ސިޔާސީ ހޫނުގަނޑަކާ ގުޅިގެން ބޭރުކޮށްލަން މަޖުބޫރުވުމާ ގުޅިގެންނެވެ.\nKapil ge show in Archana fennaanekan kashavaruvejje\nއެހެންވެ، އޭނާގެ ބަދަލުގައި "ކަޕިލް ޝަރުމާ ޝޯ" ގެ އެންމެ މަސައްކަތް ކުޑަ ބައިވެރިޔާގެ ގޮތުގައި އަރްޗަނާ އަންނަނީ ހިނިގަނޑު ޖަހައި ޖީބު ފުރައިލަމުންނެވެ. އޭނާ އެ ޝޯގައި ބައިވެރިވުމަކީ އަރްޗަނާގެ ހިނިގަނޑު އެކަނި ދައްކުވައިދޭ ކަމެއް ނޫނެވެ. އޭނާ އަކީ މި ޝޯ އަށް ގްލެމާ ވެސް ގެނެސްދޭ، ރީތިކޮށް ހެދުން ވެސް އަޅާ ސްޓައިލިޝް ފަންނާނެކެވެ. ކަޕިލް ޝަރުމާ ޝޯ ބަލާ މީހުންނަށް އެކަން އެނގޭނެ އެވެ.\nޝޯގައި އަރްޗަނާ ކުރަން ޖެހޭހާ ވެސް ކަމަކީ ސޯފާގައި އިށީނދެގެން އިނދެ، ގައިގެ ހުރިހާ ހަކަތައެއް ހިނިގަނޑުތަކަށް ދޫކޮށްލުމެވެ.\nއަރްޗަނާ، ކަޕިލްއާ އެކު.\nރިޕޯޓްތައް ބުނާގޮތުން، އެ މަސައްކަތުން އޭނާ އަށް ޝޯގެ ކޮންމެ އެޕިސޯޑަކުން ގާތްގަނޑަކަށް 8 ލައްކަ ރުޕީސް (11,220 ޑޮލަރު) ގެ އާމްދަނީއެއް ލިބެ އެވެ.\n"ދަ ކަޕިލް ޝަރުމާ ޝޯ" އާ ގުޅުމުގެ ކުރިން ވެސް އަރްޗަނާ ބައެއް ކޮމެޑީ ޝޯތަކުގައި ޖަޖްކަން ކޮށްފައިވެ އެވެ. އެގޮތުން، ކަޕިލް ވެސް ބެލުންތެރިންގެ ތެރޭގައި މަގުބޫލު ފަންނާނަކަށް ވުމުގައި ބޮޑު ހިއްސާއެއް އަދާކުރި ސޮނީގެ "ކޮމެޑީ ސާކަސް" ފާހަގަކޮށްލެވެ އެވެ. އެއީ، ވަރަށް ގިނަ ދުވަސްތަކެއް ވަންދެން އަރްޗަނާ ހިއްސާވި ޝޯ އެކެވެ.\nA post shared by Archana Puran Singh (@archanapuransingh) on Nov 17, 2018 at 12:24am PST\nއަރްޗަނާ "ކޮމެޑީ ސާކަސް" ގައި.\nފާހަގަކޮށްލަން ޖެހޭ އަނެއް ކަމަކީ ބެލުންތެރިން ހެއްވައިލާ ކަހަލަ ހިނިގަނޑު ޖަހާ އަރްޗަނާގެ ފެށުން އައީ ޓީވީ ސިލްސިލާތަކާއި ބޮލީވުޑްގެ ފިލްމުތަކުން ކަމެވެ. އެކަމަކު އޭނާ އަކީ މާ ކާމިޔާބު ބަތަލާއެއް ނޫނެވެ. ކެރިއަރުގެ ވަރަށް ކުރީކޮޅު ފިލްމުތަކެއްގައި ލީޑް ރޯލް ކުޅެން ލިބުނަސް، ފަހުން އޭނާ މުޅިން ވެސް ފެންނަމުން ދިޔައީ ސަޕޯޓިން ރޯލްތަކުންނެވެ.\nއެގޮތުން އެންމެ ފާހަގަކޮށްލެވޭނެ އެއް ފިލްމަކީ ކަރަން ޖޯހަރު 1998 ގައި ގެނެސްދިން "ކުޗް ކުޗް ހޯތާ ހޭ" އެވެ. އެ ފިލްމުގައި އޭނާ ކުޅުނު ގޮތްގަނޑު ބޮޑު ޒަމާނީ އިނގިރޭސި ޓީޗަރު މިސް ބްރިގެންޒާގެ ކެރެކްޓާ އަކީ ބެލުންތެރިންނަށް ވަރަށް ކަމުދިޔަ ރޯލެކެވެ. ކަރަން ބުނެފައިވާ ގޮތުގައި 2001 ގައި އޭނާ ގެނެސްދިން "ކަބީ ޚުޝީ ކަބީ ޣަމް" ގައި ކަރީނާ ކަޕޫރް ކުޅުނު ތުއިބޮޑު ކެރެކްޓާ ޕޫޖާ (ޕޫ) އަކީ އަޗްރަނާ ކުޅުނު ރޯލުން މިސާލު ނަގައިގެން ފައްކާ ކޮށްފައި އޮތް ކެރެކްޓާ އެކެވެ.\nބަތަލާއެއްގެ ގޮތުގައި މާ ބޮޑު ކުރިއެރުމެއް ނުލިބުނަސް އަރްޗަނާ އަކީ މިހާރު ވެސް މަދުމަދުން ފިލްމުތަކުން ފެންނަ ބަތަލާއެކެވެ. އޭނާގެ ފިރިމީހާ އަކީ ވެސް އެކްޓަރެއް/ޑައިރެކްޓަރެކެވެ. އެއީ ޕަރުމޭތު ސޭތީ އެވެ. އެ ދެ މީހުން ކައިވެނި ކުރީ 1992 ގަ އެވެ. ޕަރުމީތަކީ ކާކުކަން ބެލުންތެރިންނަށް އެންމެ ފަސޭހަ އިން ހަނދާނަށް ގެނެވޭނެ ފިލްމަކީ 1995 ގައި ޝާހްރުކް ޚާނާއި ކާޖޮލް ކުޅުނު ހިންދީ ސިނަމާގެ އައިކޮނިކް ފިލްމު "ދިލްވާލޭ ދުލްހަނިޔާ ލޭޖާއޭގޭ" އެވެ. އެ ފިލްމުގައި އޭނާ ކުޅުނީ ކާޖޮލް ކައިވެނި ކުރަން އާއިލާ އިން ނިންމާ މީހާގެ ރޯލެވެ.\nއަރްޗަނާ އާއި ޕަރުމީތު.\nއަރްޗަނާ އާއި ޕަރުމީތަށް ދެ ފިރިހެން ކުދިން ލިބިފައިވެ އެވެ. އެއީ މިހާރު ޒުވާނުން ކަމަށްވާ އާރިޔަމަން ސޭތީ އާއި އަޔޫޝްމާން ސޭތީ އެވެ. ބައްޕަ އާއި މަންމަ މަޝްހޫރު ދެ މީހުންނަށް ވިޔަސް ދެ ދަރިން މުނިފޫހިފިލުވުމުގެ ދާއިރާއާ ވަރަށް ދުރެވެ.\nގަބޫލު ކުރަން ޖެހޭ ހަގަގީތަކީ އަރްޗަނާ އަކީ ބެލުންތެރިން ހެއްވައިލުމުގެ ހުނަރު ލިބިފައިވާ ފަންނާނެއް ކަމެވެ. އޭނާ އެ އަދާކުރާ ކަހަލަ ވަޒީފާއެއް އަދާކުރަން ކޮންމެ ކޮންމެ މީހަކަށް ނުލިބޭނެ އެވެ. ފަސޭހައޭ ހީވިޔަސް މީހުން ހެއްވައިލުމަކީ ކޮންމެ ކޮންމެ މީހަކަށް ކުރެވޭނެ ކަމެއް ނޫނެވެ. އަރްޗަނާ ސާބިތުކޮށް ދެނީ އެ ކަމެވެ.\nއިތުރު ލިޔުންތައް ބޮލީވުޑް އަންހެނުން ސޮނީ ޓީވީ ޝޯ ކޮމެޑީ


SunOnline: Bypass Surgery: Emme fahun dhivehinge amilla gaumugai, Ai foaraa fashah!\nބައިޕާސް ސާޖަރީ: އެންމެ ފަހުން ދިވެހިންގެ އަމިއްލަ ގައުމުގައި، އަތް ފޯރާ ފަށަށް!\nމުހައްމަދު އައުޒަމް 09 Aug 2018, 23:01\nރާއްޖޭގައި ކުރި ފުރަތަމަ ކާޑިއެކް ބައިޕާސް ސާޖަރީ ހެދި ޑޮކްޓަރުންގެ ޓީމް-- ފޮޓޯ: އޭޑީކޭ\nކޮންމެ ކަމެއްވެސް ފެށޭނީ މިފަދަ ގޮތަަކަށެވެ. ރާއްޖޭގައި ފުރަތަމަ ލޮލޮގެ އޮޕަރޭޝަނެއް ކުރަން އުޅުނު ހާލު އެނގޭ ހެއްޔެެވެ؟ ލޮލޮގެ ސާޖަރީ ކާމިޔާބު ވާނެތޯ ނޫނީ ނުވާނެތޯ އޭރު ވެސް މީހުން ސުވާލު އުފެއްދި އެވެ. ސުވާލުތަައް ކޮޅުންލައިގެން ދިޔައީ ދިވެހި ލޮލޮގެ ޑޮކްޓަރަކު ހިތްވަރުއެލުވާނުލައި އިސްނެގި ނެގުމުގެ ސަބަބުންނެވެ. އޭރު އެ ސުވާލުތައް އުފެއްދި މީހުންނަށް ޖަވާބު ވެސް ލިބުނެެވެ. ލޮލޮގެ އޮޕަރޭޝަންތައް ރާއްޖެއަށް އަލިވިލީ އެ ހިސާބުންނެވެެ.\nބަވަނަ ވަމުންދާ މި ދުނިޔޭގައި ރާއްޖެއިން ވެސް ދަނީ ތަރައްގީގެ ފޮނިވޭމާގެ ރަހަ އެކި ގޮތްގޮތަށް ދެކެމުންނެވެ. ރާއްޖޭގެ އެންމެ ބޮޑު ޕްރައިވެޓް އެއް ހޮސްޕިޓަލް އޭޑީކޭ އިން މިއަދު ވަނީ ސިއްހީ ދާއިރާ އިން މުޅިން އާ ހަރުފަތެއް ގިރާކޮށް އޭގެ ފޮނިމޭވާ ދިވެހިންނަށް ލިބޭނެގޮތް މަގުފަހިކޮށްދީފަ އެވެ. ހިތުގެ މައްސަލަތައް އިންތިހާއަށް ގިނަ މިގައުމުގައި، ބައިޕާސް ފަދަ އުނދަގޫ "ކޮމްޕްލިކޭޓެޑް" ސާޖަރީއެއް އޭޑީކޭ އިން ކުރެވޭތަން ފެންނަމުންދިއުމަކީ ކޮންމެ ދިވެއްސަކަށް ވެސް ދެން ވަރަށް ހިތް ހަމަޖެހުން ލިބިގެންދާނެ ކަމެކެެވެ.\nބައިޕާސް އޮޕަރޭޝަނަކީ ހިތް ހުއްޓުމުގެ ނުރައްކާ ކުރިމަތިވާ މިހުންނަށް ކުރާ އޮޕަރޭޝަނެކެވެ. އެ އޮޕަރޭޝަނަކީ ހަށިގަނޑުގެ އެހެން ގުނަވަންތަކުން ނާރުތައް ނަގައި ހިތުގެ ނާރުތައް ބަދަލުކޮށް ކުރެވޭ ވަރަށް "ރިސްކީ" އޮޕަރޭޝަނެކެވެ.\nގިނަ މީހުން ސުވާލު ކުރާނެއެވެ. މިހާ ދުވަސް ވީއިރު ވެސް މިކަން ނުފެށުނީ ކީއްވެގެން ހެއްޔެވެ؟ ބައިޕާސް ފަދަ ސާޖަރީ ރާއްޖެ އިން ކުރަން މީހުން ޖެހިލުންވަނީ ހެއްޔެވެ؟\nއޭޑީކޭ އިން ފުރަތަމަ ބައިޕާސް ހަދާފައި ވަނީ މަސްތުވާތަކެތީގެ މައްސަލައެއްގައި މާފުށީ ޖަލުގައި ހުކުމް ތަންފީޒުކުރަމުން އަންނަ ގައިދީއެއްގެ އެވެ. ނަމަވެސް ބައިފާސް ފަދަ ސާޖަރީއަކަށް އޭޑީކޭ ހޮސްޕިޓަލް "ފައްކާ" ވެފައި އޮންނަތާ ކުޑަދުވަސްކޮޅެއް ފާއިތުވެގެން ހިނގައްޖެ އެވެ. އެ ހޮސްޕިޓަލުން ދާދިފަހުން ކާޑިއެކް ސެންޓަރު ހުޅުވި އިރު ކެތުލެބާ އެކު ބައިޕާސް ސާޖަރީއަށް ވެސް އޮތީ ތައްޔާރުވެގެންނެެވެ. އެކަމަށް ޓީމް ބިލްޑްކޮށް ބޭނުންވާ ހުރިހާ ވަސީލަތްތަކެއް ހޯދައިގެން ވަރަށް ކުޑަވަގުތުކޮޅެއް ހޯދައިގެން އެކަހަލަ ކޭސްއެއް ކުރިއަށް ގެންދެވޭ ހިސާބަކަށް އޭޑީކޭ އޮތީ ގެންގޮސްފަ އެވެ.\n"ދެން ކޭސްއެއް ލިބުން ދަތިވެދާނެކަމެއް. އެއީ ދިވެހިރާއްޖޭގައި އަލަށް މިފަދަ ބޮޑު ސާޖަރީއެއް، އާންމުންނަށް ވެސް އެނގިފައިވާ ސާޖަރީއެއް، ދިވެހި ސިއްހީ ހިދުމަތްދޭ ތަނަކަށް އިތުބާރުކޮށް އެބޭފުޅުންގެ އިތުބާރުގެ މައްޗަށް އެފަދަ ސާޖަރީއަކަށް ހުށަހެޅެން އެއްބަސްވުން އެއީ ހަގީގަތުގައި ވަރަށް ބޮޑު ކަމެއް." އޭޑީކޭއިން ކުރި ބައިޕާސް ސާޖަރީއާ ބެހޭ ގޮތުން މިއަދު ހަވީރު މީޑިއާއަށް މައުލޫމާތު ދެއްވަމުން އެ ސާޖަރީގައި އިސްކޮށް އުޅުއްވި ދިވެހި ޑޮކްޓަރު މުހައްމަދު ޝާފިއު ވިދާޅުވި އެވެ.\nޝާފިއު ވިދާޅުވި ބައިޕާސް ސާޖަރީއަށް އާންމުކޮށް ހަ ގަޑި އިރު ހޭދަވިޔަސް އެ ސާޖަރީއަށް ނުވަ ގަޑިއިރު ނެގި ކަމަށެވެ.\nރާއްޖޭގައި ކުރި ފުރަތަމަ ކާޑިއެކް ބައިޕާސް ސާޖަރީއާ ބެހޭގޮތުން މައުލޫމާތު ދިނުމަށް ބޭއްވި ޕްރެސް ކޮންފަރެންސްގެ ތެރެއިން-- ފޮޓޯ: އޭޑިކޭ\nޝާފިއު ވިދާޅުވީ އެފަދަ ސާޖަރީތަކުން މީހުންނާއި އާއިލާތަކުގެ އިރުބާރު ލިބުމަކީ ހަމައެކަނި އޭޑީކޭ ހޮސްޕިޓަލް ކުރިއަރައިގެން ދިޔުން ނޫން ކަމަށާއި އަދި މިއީ ރާއްޖޭގެ ސިއްހީ ނިޒާމް ކުރިއަރައިގެން ދިއުމަށް ވަރަށް މުހިންމުކަމެއް ކަމަށެވެ.\nބަލިމީހާގެ އިތުބާރު ލިބި ބައިޕާސް ފަދަ ބޮޑު އޮޕަރޭޝަނެއް ކުރާ އިރު، އޮޕަރޭޝަނުން ނެެރެން ބޭނުންވި ނަތީޖާ ނެރެވުނުބާ އެވެ؟ މިއީ ހިތުގެ ބަލިތައް ރާއްޖޭގައި ތަހައްމަލް ކުރަމުންދާ ދެންތިބި މީހުން އެ އޮޕަރޭޝަނަށް ހުށަހެޅުމުގެ ކުރިން ކޮންމެހެން ވެސް އޮޅުންފިލުވަން ބޭނުންވާ ސުވާލެވެެ. އެއް ހަރުފަތް ކާމިޔާބުކޮށް އަނެއް ހަރުފަތަށް ދުއްވައިގަތުމަށް އެ މިސާލުން މިސާލު ނަގާނެ ކިތަންމެ ބަޔަކު އުޅޭނެ އެވެ.\nއޭޑީކޭ ހޮސްޕިޓަލުން ބުނީ އެ އޮޕަރޭޝަން ކުރި މީހާއަކީ ކުރިން ވެސް ހާޓް އެޓޭކެއް ޖެހިފައިވާ މީހެއް ކަމަށެވެ. އަދި އޭނާ މެއަށް ތަދުވާވަރުން ހޮސްޕިޓަލަށް ގެނެސް ބެލިބެލުމުން އޭނާގެ ހިތުގެ އެންމެ މައިގަނޑު "އާޓަރީ"ގެ 90 ޕަސެންޓް ބެދިފައިވާ ކަން އެނގިގެން ދިޔަ ކަމަށާއި އަދި އެ ސާޖަރީ ނުކުރި ނަމަ އޭނާއަށް ދެވަނަ ފަހަރަށް ހާޓް އެޓޭކެއް ޖެހުމުގެ ފުރުސަތު ވަރަށް ބޮޑު ކަމަށް އޭޑީކޭ އިން ބުންޏެވެ.\n"ސާޖަރީއަށް ފަހު ވެސް ވަކިން ހާއްސަ ކުރެވިފައިވާ ކާޑިއެކް ކެއާ ޔުނިޓެއްގައި ޕޭޝަންޓް ބޭއްވިގެން ވަރަށް ގާތުން ޕޭޝަންޓްގެ ވަރަށް ބައިވަރު ކަންތައްތައް ބަލަމުން ގޮސް ފުރަތަމަ ސާޖަރީއަށް ފަހު މިހާރު މެޝިނުން ނެގޭ ވަރަށް ރަނގަޅު ވެއްޖޭ. އަދި މެޝިނުން ނެގުމަށް ފަހު ވެސް ވަރަށް ބައިވަރު ހަރުފަތްތަކެއް ގާއިމުކުރުމަށް ފަހު ވެސް ޕޭޝަންޓް މުޅިން ރަނގަޅުވީ ކަމަށް ނިންމޭނީ." ޝާފިއު ވިދާޅުވި އެވެ.\nބައިޕާސް ސާޖަރީފަދަ ހިދުމަތްތައް ދެވޭގޮތަށް އޭޑީކޭއިން ތައްޔާރުކޮށްފައިވާ ކެތުލެބް---ފޮޓޯ: މިއަދު\nޝާފިއު ވިދާޅުވީ މިހާހިސާބަށް އެ ސާޖަރީ ދިޔައީ ވަރަށް ރަނގަޅަށް ކަމަށާއި އަދި އަދި ކުރިއަށް އޮތް ތަނުގައި އެ ހޮސްޕިޓަލަށް އަންނަ ޕޭޝަންޓުން ވެސް ވަރަށް ރަނގަޅު ނަތީޖާއެއް ނެރެވޭނެ ކަމުގެ ޔަގީންކަން އެބައޮތް ކަމަށެވެ.\nބައިޕާސް ސާޖަރީ ކާމިޔާބުތޯ ނޫނީ ނޫންތޯ އެނގޭނީ އަދި ދުވަސްތަކެއް ފަހުންނެވެ. އެ އޮޕަރޭޝަން ކާމިޔާބު ވެއްޖެ ނަމަ ދެން އެ މަގުން ހިނގަން ބޭނުންވާ ފަރާތްތައް ވެސް އޭޑީކޭއަށް މިސްރާބު ޖަހާނެ އެވެ. އޭޑީކޭ ފަދަ ޕްރައިވެޓް ހޮސްޕިޓަލަކުން އެފަދަ ބޮޑު ހިދުމަތްތައް "އަތް ފޯރާނެތޯ" ނުވަތަ ނޫންތޯ މިއީ ހަމަ ކޮށްލަން އަނެއްކާ ވެސް ރަނގަޅު ސުވާލެކެެވެ.\n"މިސާޖަރީއާ ހިދުމަތްތަކަށް ވެސް އަޅުގަނޑުމެން ހުންނާނީ އަގު ޕެކޭޖް ހަދާފައި. އެ ޕެކޭޖްއޭ މިބުނަނީ އެކަމަށް ހޮސްޕިޓަލަށް މީހާ އެޑްމިޓްވުމާ ނިމިގެންދާ ހިސާބަށް އަގުތައް ހެދިފައި މި ހުންނަނީ. ދެން އެންޖިއޮގްރަފީ އަދި އެންޖިއޮޕްލާސްޓާ ފަދަ ކަންކަމުގައި 75 ޕަސެންޓް އާސަންދައިން ކަވަރުކުރޭ. އަޅުގަނޑުމެންނަށް އާސަންދަޔާ ކުރެވުނު މަސައްކަތްތަކުގެ ދަށުން ރައްޔިތުންނަށް ހިދުމަތް ހޯދުމަށް މިއީ ފަސޭހައެއް. ދެން ސާޖަރީ ޕެކޭޖްތައް 65 ޕަސެންޓް އާސަންދައިން ކަވަރުކުރޭ." ޝާފިއު ވިދާޅުވި އެވެ.\nދިވެހިންގެ އަމިއްލަ ގައުމުގައި ބައިޕާސް ފަދަ ބޮޑު ސާޖަރީ ހެދޭތަން ފެނިގެން ދިއުމަކީ އަޅުގަނޑުމެންނަށް ލިބުނު ވަރަށް ބޮޑު ފަހުރެކެވެ. އަދި އެއަށް އިތުރުކޮށްލަން އާ ވާހަކައެއް ވެސް އެބައޮތެވެ. އެ ބޮޑު ސާޖަރީ ހެދުމުގައި އިސްކޮށް އުޅުނީ ވެސް ހަަމަ ދިވެހިންނެވެ.\nއެ ސާޖަރީގައި އެންމެ އިސްކޮށް އުޅުއްވައިފައި ވަނީ ރާއްޖޭގެ ފުރަތަމަ ކާޑިއޯތޮރޭސިކް އެންޑް ވެސްކިއުލާ ސާޖަންގެ ގޮތުގައި 2013ގައި މަސައްކަތް ކުރައްވަން ފެއްޓެވި ޑރ. މުހައްމަދު ޝާފިއު އެވެ. ޝާފިއު ވަނީ މީގެ ކުރިން ވެސް ރާއްޖެއިން ބޭރުގެ ހޮސްޕިޓަލްތަކުގައި އެފަދަ ސާޖަރީތައް ހެއްދުވުމުގައި މަސައްކަތްކުރައްވައިފަ އެވެ.\n"ސާޖަރީގައި އެނެސްތީސިއާ ސައިޑުން ޑރ. ދުސޫމާ އަދި ޑރ. އާމާލް ބައިވެރިވެލެއްވި. އަދި ނާސިން ސައިޑުން ވެސް ވަރަށް ސީނިއާ ދިވެހި ދެ ބޭފުޅުން ބައިވެރިވެލެއްވި." ޝާފިއު ވިދާޅުވި އެވެ.\nބައިޕާސް ސާޖަރީއަކީ ރާއްޖޭގެ ސިއްހީ ދާއިރާއެއް އެންމެ ފަހުން އިތުރުވި ބޮޅެވެކެވެ. ހާއްސަކޮށް ހިތުގެ ބަލިތަކަކީ ރާއްޖޭގައި ވަރަށް އާންމު ބަލިތަކަަކަށް ވެފައި އަމިއްލަ ފަސްގަނޑުގައިތިބެ ބަލިތަކަށް ފަރުވާ ލިބޭތަން ފެނުމުން ގިނަ ބަޔަކަށް އޭގެން ލުއި ފަސޭހަވެ ރާއްޖޭގެ އިގްތިސާދަށް ވެސް ދުވަސްތަކެއް ނުވެ އެކަން އެނގޭނެ އެވެ. ޓްރީޓޮޕް އާއި ދަރުމަވަންތަ އަދި އޭޑީކޭ އިން އެންމެ ޒަމާނީ ހިދުމަތްތައް ރާއްޖެއިން ލިބެންފެށުމަކީ ދިވެހިންނަށް ލިބުނު ނަސީބެކެވެ.